

*THEOT Job in Cambridge Additional 1570*

Ff. 163r—173v

For the book of Job the following people were involved in preparing drafts: drafts 1 through 3: Ashlee Maslik, Jonah Sanford, Curt Niccum, Hiwot Samuel, Dejene, Qidest, Julianna Smith; draft 4,Transkribus; draft 5, Steve Delamarter; draft 6:
Demeke Berhane and Steve Delamarter; draft 07: Ralph Lee

Nota Bene: this manuscript contains three distinct sets of divisions. The first two systems, beginning with ክፍል፡ and አንቀጸ፡, are written by the base hand. The third, beginning with ምዕ[ራፍ], appears to be added later. The images may be viewed at the Cambridge Universithy Library Digital Collections site at <https://cudl.lib.cam.ac.uk/view/MS-ADD-01570/329>

f. 163r

**ምዕ[ራፍ] ፩**

(col. 1) በስመ ፡ እግዚአብሔር፡ ሥሉስ ቅዱስ። ፍፍfመሐሪ፡ ወመስተሣህል፨ ርኁቀ፡ መፍፍfዐት፡ ወብዙኃ፡ ምሕረት፡ ወጻድቅ፡ ፍፍf አሜን፨ ወሀሎ፡ አሐዱ፡ ብእሲ፡ በብሔፍፍfረ፡ ዖስ፡ ዘስሙ፡ ኢዮብ። ወኮነ፡ ብፍፍfእሴ፡ ኄረ፡ ወራትዐ፡ ወፈራኄ፡ እግፍፍfዜአብሔር፨ ይትገሃስ፡ እምኵሉ፡ ፍፍfእኩይ፨ ወተወልዱ፡ ሎቱ፡ ሰብኡ፡ ደቂፍፍfቅ፡ ወሰለስ፡ አዋልድ፡ ወዓዲ፡ ኮነ፡ ሎቱ፡ ፍፍfእንስሳ፡ ብዙኅ፨ ወ፸፻፡ አበግዒሁ፨ ወ፴፻፡ እግማፍፍfሊሁ፨ ወ፭፻፡ አልህምቲሁ፨ ወ፭፻፡አእዱጊሁ፨ ወእፍፍfምነ፡ ወዐልትሂ፡ ወዓሳብ፡ ብዙኅ፨ ወውእቱሰ፡ ፍፍfብእሲ፡ ኮነ፡ ብእሴ፡ ክቡረ፡ ወዐቢየ፡ እምኵሎሙ፡ ሰብአ፡ ምሥራቅ፨ ወኮኑ፡ ይትጋብኡ፡ ደቂፍፍfቁ፡ ኵሎ፡ ዕለተ፡ ውስተ፡ ቤተ፡ አሐዱ፡ እምኔሆፍፍfሙ፡ ይብልዐ፡ ወይስተያ፡ ወይትፌሥሑ፨ ወፍፍfይልዕሎ፡ ኀበ፡ አኀቲሆሙ፡ ይብልዑ፡ ወይስትፍፍfያ፡ ምስሌሆሙ፨ ወሶበ፡ ይፈጽሙ፡ ስቲሆሙ፡ ፍፍfይፌኑ፡ ኀቤሆሙ፡ ኢዮብ፡ አበሆሙ፡ ወያስተፍፍfሰሪ፡ ሎሙ፨ ወይገይስ፡ ኢዮብ፡ በጽባሕ፡ ወያፍፍfያመጽእ፡ ቍርባነ፡ በኆልቆሙ፨ ወይሰውዕፍፍfበእንቲአሆሙ፨ እንዘ፡ ይብል፡ እመ፡ አበሱ፡ ፍፍfደቂቅየ፡ ወጸረፉ፡ ላዕለ፡ እግዚአብሔር፡ ወአፍፍfልባቢሆሙ፨ ወከመዝ፡ ኮነ፡ ይገብር፡ ኢዮብ፡ ፍፍfበኵሉ፡ መዋዕሌሁ፨ **ክፍል፡ ፪፡** ወበእሐቲ፡ ፍፍfዕለት፡ ተጋብኡ፡ ወላእክተ፡ እግዚአብሔር፡ከፍፍfመ፡ ይቁሙ፡ ቀድመ፡ እግዚአብሔር፨ ወመጽፍፍfእ፡ ሰይጣንኒ፡ ማእከሊሆሙ።ወቆመ፡ ቅድመ፡ ፍፍfእግዚአብሔር፨ ወይቤሎ፡ እግዚአብሔር፡ ፍፍfለሰይጣን፡ እምአይ፡ መካን፡ መጸእከ፨ ወአውፍፍfሥአ፡ ሰይጣን፡ እንዘ፡ ይብል፡ ቅድመ፡ እግዚፍፍfአብሔር፡ አድክዋ፡ ለኵለ፡ ምድር፡ ወእንሶፍፍfሰውኩ፡ ውስቴታ፨ ይቤሎ፡ እግዚአብሔር፡ ፍፍfለሰይጣን፨ አንተሰ፡ ነዋ፡ ዘገበርከ፡ እኩየ፨ ፍፍfወሐለይከ፡ ከመ፡ ትግበር፡ ላዕለ፡ ኢየብ፡ ገብርፍፍfእስመ፡ አልቦ፡ ከማሁ፡ በዲበ፡ ምድር፡ ብእፍፍfሲ፡ ኄሐሐኀር፡ ወጻድቅ፡ ወፈራኄ፡ እግዚአብሔር፡ ፍፍfወይትገኃስ፡ እምኵሉ፡ እኩይ፨ ወአውሥአፍፍfሰይጣን፡ ቅድመ፡ እግዚአብሔር፡ እንዘ፡ይብ

(col. 2) ል፡ በኮንቱኑ፡ ይፈርሆ፡ ኢዮብ፡ ለእግዚአብሔር፡ ይደልዎኬ፡ ይግበር፡ ዘንተ፨ እስመ፡ እንተ፡ ሰወርኮ፡ በአዴከ፡ ባረከ፡ ላዕሌሁ፡ ወላዕለ፡ ውሉዱ፡ ወዲበ፡ ኵሉ፡ ቤቱ፡ ዲበ፡ ኵሉ፡ ዘሎቱ፡ በኵሉ፡ መካን፡ ወባረከ፡ ኵሎ፡ ግብረ፡ እደዊሁ x ወአብዛኅከ፡ ሎቱ፡ እንስሳሁ፡ በዲበ፡ ምድር፨ ወባሕቱ፡ ስፋሕ፡ እዴከ፡ ላዕለ፡ ኵሉ፡ ዘሎቱ፡ ወአጥፍእ፡ ቦቱ፨ እስመ፡ አንተ፡ ትሬኢ፡ ዘከመ፡ ይጸርፍ፡ ላዕሌከ፡ በገጽከ፨ ወእምዝ፡ ይቤሎ፡ እግዚአብሔር፡ ለሰይጣን፡ ናሁኬ፡ መጠውኩከ፡ ውስተ፡ እዴከ፡ ኵሎ፡ ዘሎቱ፨ ወባሕቱ፡ ኢትስፋሕ፡ እዴከ፡ ላዕሌሁ፡ ወኢታሕምም፨ **ክፍል፡ ፫።**ወወፅአ፡ ሰይጣን፡ እምቅድመ፡ ገጸ፡ እግዚአብሔር፨ ወኃለፈ፡ ዝንቱ፡ ዕለት፡ ወኮኑ፡ ደቂቁ፡ ወአዋልዲሁ፡ ለኢዮብ፡ ይበልዑ፡ ወይስትዩ፡ በቤተ፡ እኁሆሙ፡ ዘይልህቅ፨ ወመጽአ፡ ዘይዜንዎ፡ ለኢዮብ፡ ወይቤሎ፡ ሀለው፡ አስዋሪከ፡ እንዘ፡ የሐርሱ፡ ውስተ፡ ገራህት፨ ወአግማሊከኒ፡ ኮኑ፡ እንዘ፡ ይትረአዩ፡ በገቦሆሙ፨ ወበጽሑ፡ ፈያት፡እለ፡ ኮኑ፡ የሐርሱ፡ ዲቤሆሙ፨ ወአነ፡ ባሕቲትየድኅንኩ፡ ወመጻእኩ፡ እዜኑከ፡ ዘንተ፨ ወእንዘ፡ ውእቱ፡ ይዜንዎ፡ ዘንተ፡ መጽአ፡ ካልእ፡ ዘይዜንዎ፨ ወይቤሎ፡ እሳት፡ ወድቀት፡ እምሰማይ፡ እምኀበ፡ እግዚአብሔር፡ ወበልዐቶሙ፡ ለአባግዕ፡ ወለኖሎት፡ ኅቡረ፨ ወአነ፡ ባሕቲትየ፡ ድኅንኩ፡ ወመእኩ፡ እዜኑከ፨ ወእንዘ፡ ዘንተ፡ ይዜንዎ፡ መጽአ፡ ካልእ፡ዘይዜንዎ፡ ወይቤሎ፡ መጽኡ፡ ሰብእ፡ ከለዓዊያን፡ በበ፡ ሠለስቱ፡ ሠራዊት፡ ዐገቱነ፡ ወአግማሊከኒ፡ ማህረኩ፨ ደቂቅከኒ፡ ቀተሉ፡ እለ፡ ነበሩ፡ ምስሌሆሙ፨ ወአነ፡ ባሕቲትየ፡ ድኅንኩ፡ ወመጸእኩ፡ እዜኑከ፨ ወእንዘ፡ ዘንተ፡ ይዜንዎ፡ መጽአ፡ ካልእ፡ ዘይዜንዎ፨ ወይቤሎ፡ ===ደቂቅኪ፡ ወአዋልዲከ፡ እስመ፡ ነበሩ፡ ይበልዑ፡ ወይሰትዩ፡ በቤተ፡ እኁሆሙ፡ ዘይልህቅ፨ ወነዋ፡ ግብተ፡ ነፍሐ፡ ነፋስ፡ ዓውሎ፡ አምአጽናፈ፡ ገዳም፡ ወጐድአ፡ ለቤት፡ እን

(col. 3) ተ፡ አርባዕቱ፡ መአዝኒሁ x ወወድቀ፡ ዲበ፡ ደቂቅከ፡ ወሞቱ፡ ኅቡረ፨ ወድኅንኩ፡ አነ፡ ባሕቲትየ። ወመጻእኩ፡ እዜኑከ፨ **ክፍል ፬፡** አሜሃ፡ ተንሥ አ፡ ኢዮብ፡ ወሠጠጢ፡ አልባሲሁ፡ ወገደፈ፡ ሐሜስቶ፡ ወወድቀ፡ ዲበ፡ ምድር፨ እንዘ፡ ይሰግድ፡ ለእግዚአብሔር፨ ወይቤ፡ ዕራቅየ፡ ወፃእኩ፡ እምከርሠ፡ እምየ፡ ወዕራቅየ፡ አገብእ፡ ውስተ፡ መሬት፡ እግዚአብሔር፡ ወሀበ፡ ወእግዚአብሔር፡ ነሥአ፡ ወይኩን፡ ቡሩክ፡ ክመ፡ ለእግዚአብሔር፡ እስከ፡ ለዓለም፨ ወበዝንቱ፡ ኵሉ፡ ዘረከቦ፡ ኢአበስ፡ ኢዮብ፡ ቅድመ፡ እግዚአብሔር፡ ወኢጸረፈ፡ **ክፍል፡ ፭፡** (**ምዕ[ራፍ] ፪)** ወእምድኅረ፡ ይእቲ፡ ዕለት፡ ተጋብኡ፡ መላእክተ፡ እግዚአብሔር፡ ከመ፡ ይቁሙ፡ ቅድመ፡ እግዚአብሔር፨ ወመጽአ፡ ሰይጣን፡ ከመ፡ ይቁም፡ ምስሌሆሙ፡ ቅድመ፡ እግዚአብሔር፨ ወይቤሎ፡ እግዚአብሔር፡ ለሰይጣን፡ እምአይቴ፡ መጻእከ፨ ወተሠጥዎ፡ ሰይጣን፡ እንዘ፡ ይብል፡ ኦድክዋ፡ ለኵላ፡ ምድር፡ ወአንሶሰውኩ፡ ውስቴታ፡ ወመጻእኩ፨ ወይቤሎ፡ አግዚአብሔር፡ ለሰይጣን፡ ዑቅ፡ አልቦ፡ ዘትገብር፡ ላዕለ፡ ገብርየ፡ ኢዮብ፡ አልቦ፡ ዘከማሁ፡ በዲበ፡ ምድር፨ ብእሲ፡ ጻድቅ፡ ወኄር፡ ፈራሄ፡ እግዚአብሔር፨ ወይትገኃስ፡ እምኵሉ፡ እኩይ፡ ወውእቱ፡ እስከ፡ ይእዜ፡ ላዕለ፡ ጽድቁ፨ ወታስተዋድዮ፡ በቅድሜየ፡ ወትፈቅድ፡ አሕጕሎቶ፡ በከንቱ፨ ወአውሥአ፡ ሰይጣን፡ ቅድመ፡ እግዚአብሔር፡ እንዘ፡ ይብል፡ ማእስ፡ ቤዛ፡ ማእስ። እስመ፡ በኵሉ፡ ዘአጥረየ፡ ብእሲ፡ ዘያስተፌሥሕ፡ ነፍሶ፡ ህየንቴሃ፡ ወያድኅን፡ ነፍሶ፡ እምነ፡ ሞት፡ ወኵሉ፡ ዘሎቱ፡ ይሁብ፡ ቤዛ፡ ነፍሱ፡ ወያድኅነ፡ ርእሶ፨ ወባሕቱ፡ ኅድገኒ፡ እስፋሕ፡ እዴየ፡ ላዕለ፡ ሥጋሁ፡ ወአዕፅምቲሁ፨ ወእምድኅረ፡ ንስቲት፡ ትሬኢ፡ ዘከመ፡ እፎ፡ ይጸርፍ፡ ላዕሌከ፡ ውስተ፡ ገጽከ፨ ይቤሎ፡ እግዚአብሔር፡ ለዕይጣን፡ ነዋ፡ አግባእክዎ፡ ውስተ እዴከ፡ ወዳእሙ፡ ዕቀብ፡ ነፍሶ፡ ወኢታሕምሞ፨ ወወፅአ፡ ሰይጣን፡ እምኀበ፡

f. 163v

(col. 1) አብሔር፡ **ክፍለ፡ ፮።** ወዘሐጦ፡ ለኢዮብ፡ በቍስል፡ እኩይ፡ እምርእሱ፡ እስከ፡ ሰኰናሁ፨ ወነሥአ፡ ኢዮብ፡ ገልዐ፡ በእዴሁ፡ ወአኀዘ፡ ይኅክክ፡ ቦቱ፡ ቍሰሊሁ፨ ወነበረ፡ ላዕለ፡ ሐመድ፡ ወትቤሎ፡ ብእሲቱ፡ እስከ፡ ማእዜኑ፡ ትትዔገስ፡ ላዕለ፡ ዘወረደ፡ ብከ፡ ጽርፍ፡ ላዕለ፡ አምላክከ፡ ከመ፡ ይቅትልከ፡ ወተዐርፍ፨ ወይቤላ፡ አንቲሰ፡ ተናገርኪ፡ ከመ፡ አብዳት፡ እምአንስት፨ ወሠናያትሰ፡ አመ፡ ወሀበነ፡ እግዚአብሔር፡ ተፈሣሕነ፨ ወአመ፡ አውረደ፡ ብነ፡ መከራ፡ ኢንትወከፍኑ፨ ወበዝንቱ፡ ኵሉ፡ ኢአበሰ፡ ኢየብ፡ ወኢጸረፈ፡ ላዕለ፡ እግዚአብሔር፡ በከናፍሪሁ፨ **ክፍል፡ ፯።** ወሰሚዖሙ፡ ፫ አዕርከቲሁ፡ ለኢዮብ፡ ኵሎ፡ መከራ፡ ዘረከቦ፡ ተጋብኡ፡ ወመጽኡ፡ ኵሉ፡ ብእሲ፡ እምብሔሩ፡ ኤልፋዝ፡ ቴምናዊ፨ ወበልዳድስ፡ ሽሐዊ፨ ወሳፍር፡ ናእማአዊ፡ ወተጋብኡ፡ ኅቡረ፡ ወመጽኡ፡ ኀቤሁ፡ ከመ፡ ይናዝዝዎ፡ ወያስተፍሥሕዎ፡ በኑዛዜሆሙ፨ ወሶበ፡ መጽኡ፡ ኀቤሁ፡ ወርእይዎ፡ እምርኁቅ፡ ወኢያእመርዎ፨ ወዐልአሉ፡ ቃላቲሆሙ፡ በብካይ፡ ወሠጠ ጡ፡ አልበሲሆሙ፡ ወወደዩ፡ መሬተ፡ ላዕለ፡ ርእሶሙ፨ ወነበሩ፡ ምስሌሁ፡ ውስተ፡ ምድር፡ ሰቡዐ፡ መዋዕለ፡ ወሰቡዐ፡ ለያልየ፡ ወአልቦ፡ ብእሲ፡ ዘነበበ፡ እምኔሆሙ፡ ሶበ፡ ርእዩ፡ ጽንዐ፡ ሕማሞ፨ **ክፍል፡ ፰፡** (**ምዕ[ራፍ] ፫)** ወእምድኅረ፡ ዝንቱ፡ ከሠተ፡ ኢዮብ፡ አፉሁ፡ ወረገማ፡ ለዕለት፡ እንተ፡ ባቲ፡ ተወልደ፨ ወወጠነ፡ ኢዮብ፡ ቃለ፡ ወይቤ፡ ርግምተ፡ ትኩን፡ ይእቲ፡ ዕለት፡ እኅተ፡ ባቲ፡ ተወለድኩ፨ ወሌሊትኒ፡ አንተ፡ ባቲ፡ ይቤሉ፡ ነዋ፡ ተፀንሰ፡ ብእሲ፨ ወለትኩን፡ ይእቲ፡ ዕለት፡ ጽልእተ፨ ወኢየሐውፃ፡ እግዚአብሔር፡ እምሰማይ፨ ወኢይሥርቅ፡ ውስቴታ፡ ብርሃን፡ አላ፡ ዳእሙ፡ ይከድና፡ ጽልመት፡ ወጽላሎተ፡ ሞት፨ ወይሠውራ፡ ደመና፨ ወይርጋምዋ፡ እለ፡ ዕለቶሙ፡ መራር፡ ወእኪት፨ ወይክድና፡ ደመናለይእቲ፡ ሌሊት፨ ወዛቲኒ፡ ዕለት፡ ኢትት

(col. 2)ኆለቍ፡ ውስተ፡ ኆልቈ፡ መዋዕለ፡ በመታት፡ ወትኩን፡ ይእቲ፡ ዕለት፡ እኪት፨ ወኢይስማዕ፡ ውስቴታ፡ ቃለ፡ አውሥኦ፨ ወኢይትወክፍ፡ ስብሐት፡ ውስቴታ፨ ወይርግምዋ፡ እለ፡ ይረግሙ፡ ዕለታተ፨ እለ፡ ሀሰዎሙ፡ ይማህርክዎ፡ ለልብያን፨ ወይጽለሙ፡ እለ፡ አርዮብ፡ ከዋክብተ፡ ጽባሕ፡ ዘይሴፈው፡ ሰብእ፡ ባቲ፡ ብርሃነ፡ ወኢይሥርቅ፡ ወኢይፃዕዱ፡ ሎሙ፡ ይትረአይ፡ ፀዳለ፡ ጸባሔሁ፨ እስመ፡ ውእቱ፡ ኢዓፀወ፡ አንቀፀ፡ ከርሣ፡ ለእምየ፨ ወኢያስዕለ፡ እምኔየ፡ ሕመገ፡ ምግባር፨ ወእፎ፡ ኢሞትኩ፡ በውስተ፡ ከርሥ፨ ወአመ፡ ኮንኩ፡ እሴፎ፡ ወፂአ፡ እማኅፀን፡ ለምንትኑ፡ ዘኢተሐጐልኩ፡ ሶቤሃ፨ ወለምንትኑ፡ አልሃቃኒ፡ አብራክ፨ ወለምንትኑ፡ ተሐፀንኩ፡ በጥብ፨ ሶበሰ፡ ሰከብኩ፡ ይእዜ፡ እምአርመምኩ፡ ምስለ፡ ነገሥተ፡ ምድር፡ ወስልጣናት፡ እለ፡ ኃነፁ፡ ምዝብረ፨ ወምስለ፡ መሳፍንት፡ እለ፡ ኮኑ፡ አጋዕዝተ፡ ለወርቅ፡ ወኮና፡ አብያቲሆሙ፡ ምሉአተ፡ ብሩረ፨ አንስ፡ ለምንት፡ ዘኢኮንኩ፡ ከማ፡ ፃእፃእ፡ ዘተቀብረ፨ ወከመ፡ ኅፃናት፡ እለ፡ ኢርእዩ፡ ብርሃነ፡ ኀበ፡ ሀለዉ፡ ዓማፂያን፡ እሩፋነ፡ ወድኁናነ፡ እመዐተ፡ እግዚኦሙ፨ ወኀበ፡ የዐርፉ፡ መስተገብራን፡ በእንተ፡ ሕይወተ፡ ዓለም፨ ወበህየ፡ የዐርፉ፡ እሱራን፡ ወየሐድኡ፨ ወኢይሰምዑ፡ ቃሎ፡ ለዘ፡ ይቀኒ፨ መካን፡ ዘየሐውሩ፡ ኀቤሃ፡ ንኡሳን፡ ወዐቢያን፡ ወገብርኒ፡ ዘይከውን፡ ግዑዘ፡ እምእግዚኡ፨ ወኢይሴፈው፡ ሕቀ፡ መስተገብራን፡ ለርእየ፡ ብርሃን፨ ወዘመረት፡ ሂ፡ ነፍሳቲሆሙ፡ እምትካዘዛት፡ ኢይሴፈው፡ ሕይወተ። ወእለሂ፡ ይጸንሑ፡ ሞተ፡ ወይሴፈውዎ፡ ኢይክሉ፡ ላዕሌሁ፨ ወይፈቅድዎ፡ በከመ፡ ይትፈቀድ፡ መዝገብ፡ ይትፌሥሑ፡ ወይትሐሰዩ፡ ሶበ፡ ይትጋብኡ፡ ውስተ፡ መካነ፡ ዕረፍት፨ ወያንፈርዕፁ፡ ሶበ፡ ይወድይዎ፡ ውስተ፡ መቃብር፡ ለብእሲ፡ ዘፍናዌሁ፡ ጻማ፡ ወሕግም፨ እስመ፡ ውእቱ፡ የዐርፍ፡ ሶበ፡ ገብረ፡ ሎቱ፡ እግዚአብሔር፡ ሞተ፨ ወባ

(col. 3) ሕቱ፡ እብል፡ ዘንተ፡ እስመ፡ ገዐራት፡ ሐነቁ፡ መብልዕየ፡ ወኢኀደጉኒ፡ እትናዘዝ፡ በመብልዕ፨ ወበጽሐኒ፡ ብዙኅ፡ ከመ፡ ማይ፡ ዘይውኅዝ፡ እንበይነ፡ ፍርሃት፡ ዘኮንኩ፡ እትዐቀቦ፨ ነዋ፡ ወረደ፡ ብየ፡ ወበጻሕኩ፡ ኀበ፡ ዐቅም፡ ዘኮንኩ፡ እደነግፅ፡ እምኔሁ፡ ወኢያዕረፍኩ፡ ወኢያርመምኩ፡ እምጽንዐ፡ ሕማም፨ እስመ፡ መዐት፡ ወረደ፡ ብየ፡ እንበለ፡ አዕርፍ ፨ **ክፍል፡ ፱።** (**ምዕ[ራፍ] ፬)** ወአውሥአ፡ ኤልፋዝ፡ ቴምናዊ፡ ወይቤ፡ እመሰ፡ አነ፡ ወጠንኩ፡ ነገረ፡ ይበዝኅ፡ ነገር፡ ላዕሌከ፡ ወያጻምወከ፡ ኅድግ፡ ኬ፡ አውሥአተከ፡ ወአንተሰ፡ ብእሲ፡ ዘነዋ፡ ገሠጽከ፡ ሰብአ፡ ብዙኀነ፡ ወአጽናዕከ፡ አእዳወ፡ ጽቡሳተ፡ ወኢይሴስሉ፡ ድውያን፡ እምቃልከ፡ እስመ፡ አንተ፡ ኮንከ፡ ታጸንዕ፡ በቃልከ፡ አብራከ፡ እለ፡ ይርዕዳ፨ ወይእዜኒ፡ ወረደ፡ ብከ፡ እምዘ፡ ወረደ፡ ታነክር፡ ወትዴመም፡ ወኀበ፡ ረከበከ፡ እምዘ፡ ረከበከ፡ ተረፍከ፡ እንቡዘ ፨ አእምር፡ እስመ፡ ፍርሃትከ፡ ውእቱ፡ ርትዕከ፡ ወተስፋከ፡ በፍኖትከ፨ ተዘከር፡ መኑ፡ እምጻድቃን፡ ዘተሐጕሉ፨ ወመኑ፡ እምነ፡ ራትዐን፡ ዘተሐፍረ፨ ወባሕቱ፡ ዘከመ፡ ርኢከእለ፡ ይኤምጹ፡ ወይመሥጡ፨ ወይዘርዑ፡ እምዓመፃሆሙ ፨ እንከሰኬ፡ የአርሩ፡ በስራኀ፡ ወጻማ፨ ዘኢይረብሑ፡ ባቲ፡ በቍዔተ፨ እስመ፡ እሙንቱ፡ ይትሐጐሉ፡ በኵነኔ፡ እግዚአብሔር፡ ፍጡነ፨ ወይዘረዉ፡ በመንፈሰ፡ መዐቱ፨ ወይከውን፡ ድንጋፄሆሙ፡ ከመ፡ ድንጋፄ፡ እንስሳ፡ እምጣህረ፡ አንበሳ፡ ወቃለ፡ አጓለ፡ አንበሳ ፨ ወባሕቱ፡ ዓመፃሆሙሰ፡ ለዓላዊያን፡ ዘይመስል፡ ስነነ፡ አንበሳዊት፨ ይትሐጐል፡ ከመ፡ አንበሳ፡ ዘይትሐጕል፡ እምኃጢአ፡ ዘይንዑ፨ ወእጓላት፡ አንስትያዊት፡ እለ፡ ይዘረዉ፡ እምሕፀተ፡ ገደሳ ፨ **ክፍል፡ ፲።**ወባሕቱ፡ አንሰ፡ ነዋ፡ ተሰጠምኩ፡ እንበይነ፡ ቃልከ፨ ወአቅረብኩ፡ አእዛንየ፡ ለሰሚዕ፨ ከመ፡ ንኡስ፡ ዘይሰምዕ፡ እምዘ፡ የዐቢ፡ እምኔሁ፨ በእንተ፡ ዝንቱ፡ አማዕበለ፡ ላዕሌ

f. 164r

(col. 1) የ፡ ግብተ፡ በራእየ፡ ሌሊት፡ ከመ፡ ሶበ፡ ይክብድ፡ ንዋም፡ ላዕለ፡ ሰብእ፨ ወሖከኒ፡ ፍርሃት፡ ወድንጋፄ፨ ወደንገፃ፡ ኵሎን፡ አባላትየ፨ ወነፍሐ፡ ነፋስ፡ ወዘበጠ፡ ገጽየ፨ ወቆማ፡ ኵሉን፡ ስዕርት፡ ዘውስተ፡ ሥጋየ፨ ተንሣእኩ፡ ወኢለበውኩ፨ ወኢርኢኩ፡ ምንተኒ፡ በቅድሜየ፨ ወእምዝ፡ ሰማዕኩ፡ ሰቆቃወ፡ ወቃለ፡ ዘይብል፡ እስመ፡ ይጸድቅ፡ ሰብእ፡ እመንገለ፡ እግዚአብሔር፨ ወይነጽሕ፡ ብእሲ፡ እምነ፡ አበሳ፡ እምኀበ፡ ፈግሪሁ፨ ወእፎኑ፡ ዝንቱ፡ ውእቱሰ፡ ኢየአምኖሙ፡ ለአግብርቲሁ፡ ለእመ፡ ኢኮኑ፡ ጽዱቃነ፡ ቃል፡ ወይዜንዉ፡ መላእክቲሁ፡ ምግባሮ፨ እፎኬ፡ ንሕነ፡ እለ፡ ንወርድ፡ ውስተ፡ አብያተ፡ መሬት፡ ዘጽቡር፨ ጥቀ፡ ንትሜካሕ፨ እመሰ፡ ኮኑ፡ መላእክት፡ ይዜንዉ፡ ምግባሮ፡ ወይሄልዉ፡ ውስተ፡ ግብረ፡ እግዚአብሔር፨ እፎኬ፡ ንሕነ፡ እለ፡ ተልሕኵነ፡ እመሬት፡ ኢነኀሥር፡ እምኵነኔሁ፡ ወንረክብ፡ ኃሣረ፡ እምነግሀ፡ እስከ፡ ሰርክ ፨ ወእለ፡ ይትበሀሉ፡ ላዕለ፡ እግዚአብሔር። በብዙኅ፡ መከራ፡ ይትኃጐሉ፨ ወእለ፡ የኃድሩ፡ ውስተ፡ እከይ፡ ይጠፍኡ፡ እስከ፡ ለዓለም ፨ ወይትአተት፡ እምኔሆሙ፡ ርስቶሙ፡ ወብዕሎሙ። ወእለሂ፡ ተርፉ፡ እምኔሆሙ፡ ባቲ፡ ይመውቱ፡ ዘእንበለ፡ ጥበብ፡ (**ምዕ[ራፍ] ፭)** ኅድግ፡ ይእዜ፡ እመ፡ ረከብከ፡ ዘይሰጠወከ፡ ወኢዘይትዌከፍ፡ እምነ፡ ንጹሐን፨ ወኢተአምርኑ፡ ከመ፡ ለአብዳን፡ ይቀትሎሙ፡ መዐት፨ ወየኀጕሎሙ፡ ቅንዓት፨ ዓዲ፡ ቦኑ፡ ዘርኢከ፡ እንዘ፡ ይረብኅ፡ ዓላዊ፨ ወሤመቶ፡ ወተወከፈቶ፡ ዓለም፨ ወባሕቱ፡ ተኀጕለ፡ ወተመዝበረ፡ ቤቱ፡ ፍጡነ፡ ወርኅቀ፡ መድኃኒት፡ እምደቂቁ፨ ወእለሰ፡ ይነብቡ፡ ዓመፃ፡ ላዕለ፡ ዝንቱ፡ ግብር፡ የኀሥሩ፨ ወይስእሉ፡ ውስተ፡ አናቅጽ፡ ወኢይረክቡ፡ ዘያድኅኖሙ፨ ሶበኒ፡ ዘርአ፡ ዓላዊ፡ ወአረረ፡ ዘኢይበልዖ፡ ውእቱ፡ ወደቂቁኒ፡ በረኀብ፡ ወበጽምእ፡ ይመውቱ፨ ወይቀትሎሙ፡ ጽምእ፡ ለእንስሳሆሙ፨ እስመ፡ ውእቱ፡ ኢያወፅእ፡ ሐሰተ፡ ወስምዓ፡ ሐሰት፡ እመሬት፨ ወኢየዓርግ፡ ዓመፃ፡ እምነ፡ ምድር፡ ባሕ

(col. 2) ቱ፡ ምስለ፡ ሰብእሰ፡ ሶበኒ፡ ይትወለድ፡ ለተገብሮ፡ ዓመፃ፡ ውእቱ፨ ወእምድኅረ፡ ፃመወ፡ ስርሐ፡ ይስርር፡ ከመ፡ እጓለ፡ ዖፍ፨ አመ፡ ይሠርፅ፡ ፀጕሩ፡ በእሪና፡ ይሰፍሕ፡ ክነፊሁ፨ **ክፍል፡ ፲ወ፩።** ወባሕቱ፡ አንሰ፡ አኃሥሥ፡ ዘያሠምሮ፡ ለእግዚአብሔር፨ ወአቄርብ፡ ቃልየ፡ ኀበ፡ እግዚአብሔር፡ ዘይገብር፡ ተአምራተ፡ ዐበይተ፡ ዘአልቦ፡ ኁልቈ፡ ወዘያወርድ፡ ዝናመ፡ ላዕለ፡ ገጸ፡ ምድር፨ ወዘያውሕዝ፡ ማያተ፡ ውስተ፡ መራሀብት፡ ወዘያሌዕሎሙ፡ ለትሑታን፡ ወየዓብዮሙ፨ ወዘያከብሮሙ፡ ለኅሡራን፡ በመድኃኒት፨ ወዘያጸርዕ፡ ምክሮሙ፡ ለጠቢባን፡ ከመ፡ ኢይግበሩ፡ በጥበቦሙ፨ ወዘይመይጥ፡ ጥበቦሙ፡ ለጠቢባን፡ ወዘያበጥል፡ ትምይንቶሙ፡ ለተመያንያን፡ ወይሬስዮሙ፡ ይትመርሰሱ፡ መዓልተ፡ ከመ፡ ዘይትመረሰስ፡ በውስተ፡ ጽልመት፡ ወይትዓቀፉ፡ በቀትረ፡ መዓልት፡ ከመ፡ ዘየሐውር፡ በሌሊት፨ ወያሴስል፡ ኀዘነ፡ እምአፉሆሙ፡ ወያድኅን፡ ድኩመ፡ እምእደ፡ አጽራር፨ ወይሬስ፡ ተስፋ፡ ለምስኪናን፨ ወየዓፁ፡ አፈ፡ ዐማፅያን፨ ብፁእ፡ ብእሲ፡ ዘገሠፆ፡ እግዚአብሔር፨ ወኢይትዐወከ፡ እምተግሣጹ፡ ለኃያል፡ ወልዑል። እስመ፡ ውእቱ፡ ይቀጠቅጥ፡ ወያጸንዕ፨ ይቀሥፍሂ፡ ወትፌውስ፡ እዴሁ፨ እስመ፡ ውእቱ፡ ያድኅነከ፡ እምነ፡ መከራት፡ ስድስቱ፨ ወበሳብአይሂ፡ ኢይቀርበከ፡ እኩይ፨ ወያድኅነከ፡ በመዋዕለ፡ ረኀብ፡ እምነ፡ ሞት፡ ወበመዋዕለ፡ ፀብእሂ፡ እምነ፡ ቀቅል፡ ወይሴውረኩ፡ እምእከየ፡ ልሳን፡ ወኢትፈርሀ፡ እመቅሠፍት፡ ወመከራ፡ እንተ፡ ወረደ፡ ብከ፨ ወያድኅነከ፡ እምተበርብሮ፡ ንዋይ፨ ወእምራኀብ፡ ዘይረክቦሙ፡ ለካልአኒከ፨ ወኢትፈርሀ፡ እምአናብሳት፡ እስመ፡ ሕዋፄከ፡ ይጼንዕ፡ እምእብን፨ ወናሁ፡ ረሰይኩ፡ ለከ፡ ከመ፡ ይትሐቱ፡ አናብስት፡ ከመ፡ ታእምር፡ እመ፡ ዳኅ

(col. 3) ን፡ ውእቱ፡ ማኅደርከ፨ ወትገብእ፡ ኀበ፡ ቤትከ፡ ወትአምፅ፨ ወተአምር፡ ከመ፡ ይበዝኁ፡ ዘርእከ፡ ወይከውኑ፡ ደቂቀከ፡ ፈድፋደ፡ ከመ፡ ሣዕረ፡ ምድር፨ ወትወርድ፡ ኀበ፡ መቃብር፡ በሰላም፨ ከመ፡ ስርፀተ፡ ዘርእ፡ ዘየዓርግ፡ በጊዜሁ፨ ዝውእቱ፡ ዘፈተናሁ፡ ወሖርነ፡ ቦቱ፨ ወአእምር፡ ዘንተ፡ ዓዲ፡ ወለቡ፨ **አንቀጸ፡ ፫፡ ዘኢዮብ።** (**ምዕ[ራፍ] ፮** ወእምዝ፡ አውሥአ፡ ኢየብ፡ ወይቤ፡ እምፈተውኩ፡ ይድልውዋ፡ ለመዓት፡ ዘወረደት፡ ብየ፡ ወዘረከበኒ፡ ኅቡረ፡ በመዳልው፨ እስመ፡ ሕማምየኒ፡ በዝኀ፡ እምኆፃ፡ ባሕር፨ በእንተዝ፡ ተካላእኩ፡ እምተናግሮ፨ ወእምነቢብ፡ እስመ፡ ውርዙት፡ ኅይልት፡ ውስተ፡ ሥጋየ፨ ወሕምዘ፡ ናሁ፡ ሰረበ፡ መንፈስየ፨ ወሰቀየተኒ፡ ኵነኔሁ፡ ለእግዚአብሔር፡ ልዑል። **ክፍል፡ ፲፪።**ቦኑ፡ ይፈቅድ፡ አድግ፡ ከመ፡ ያጼኑ፡ ሣዕረ፨ አው፡ ብዕራይ፡ ላዕለ፡ ኃሠር፨ አው፡ ይትበላዕኑ፡ ልሱህ፡ ዘእንበለ፡ ፄው፨ አው፡ ይክውንኑ፡ ጣዕም፡ ለሐረፋ፡ ሐምል፡ ተሀውከት፡ ነፍስየ፡ እምነ፡ ፃማ፨ ወትነብብ፡ ኀሣረ፡ ቀትልየ፡ ወሁከትየ፡ ከመ፡ ስኩረ፡ መኑ፡ ይሁበኒ፡ ስእለትየ፨ ወመኑ፡ ያመጽእ፡ ሊተ፡ ዘአኅሥሥ፨ እንከሰኬ፡ ይሁበኒ፡ እግዚአብሔር፡ ተስፋየ፡ ይትባረክ፡ ስሙ፨ ወይትመየጠኒ፡ ወያንጽሐኒ፨ ወይሴውረኒ፡ በእዴሁ፡ ወይትናበበኒ፨ ወካዕበ፡ ያመጽእ፡ ሊተ፡ ኑዛዜ፡ ወእፌጽም፡ በኀይል፡ ዐቢይ፡ ዘኢይትነገር፨ **ክፍል፡ ፲፫።** አነሰ፡ ኢተጓሕለውኩ፡ ቃሎ፡ ቅዱሰ፡ ወሚመጠነ፡ ትከውን፡ ኃይልየ፡ ወሜመጠነ፡ እትኤገሥ፨ ወምንትኑ፡ እንጋ፡ ትከውን፡ ድኀሪትየ፨ እስከ፡ እነውሕ፡ ትእግሥትየ፨ ወምንትኑ፡ አነ፨ ሶበኒ፡ ኮነት፡ ኃይልየ፡ ኃይለ፡ እብን፨ አው፡ ሶበ፡ ኮነት፡ ሥጋየ፡ ከመ፡ ብርት፡ እምኢኮንኩ፡ እክሐል፡ ተዓግሶ፡ ፈድፋደ፡ እምነ፡ ዝንቱ፨ እስመ፡ ሕዋፄሁ፡ አልቦ፡ ምስሌየ፨ ወናሁ፡ እሬኢ፡ ከመ፡ አድኅኖቱ፡ ርኅቀት፡ እምኔየ፨ ዘየክልእ፡ ሰ

f. 164v

(col. 1) ላመ፡ ምስለ፡ ቢጹ፡ ወፍቁሩ፨ ወዘይትገሀስ፡ እምፍርሃተ፡ እግዚአብሔር፡ ልዑል፨ **ክፍል፡ ፲ወ፬።** አኀውየኒ፡ ርኅቁኒ፡ ከመ፡ ምዕቃለ፡ ማይ፡ እንተ፡ ትየብስ፡ ዘእንበለ፡ ጊዜሃ፡ ወከመ፡ ውኅዘተ፡ ማይ፡ ዘየሐውር፡ ወየኀልፍ፡ ወእለሂ፡ ኮኑ፡ የአትቱ፡ ቍረ፡ ወል፡ በጊዜ፡ ወረደ፡ ላዕሌሆሙ፡ አስሐትያ፨ እስመ፡ ሶበ፡ ሠረቀ፡ ላዕሌሆሙ፡ ዋዕይ፡ ተመስው፡ ሶቤሃ፡ ወተአተቱ፡ በጊዜሆሙ፡ እምፍናዊሆሙ፡ ወተመስው፡ እምካ፡ ናቲሆሙ፡ በዋዕይ፨ ወተወለጠ፡ ወጠወየ፡ ፍኖቶሙ፡ ላዕሌሆሙ። ወዓርጉ፡ ወተኀጎሉ፨ እስመ፡ እሙንቱ፡ ነጸሩ፡ ኀበ፡ ፍኖተ፡ ጌማን፨ ወሖሩ፡ መንገለ፡ ሳባ። ወተኃፍሩ፡ በዘ፡ ተአምኑ፡ ወተወከሉ፡ ኀቤሁ፨ እስከ፡ **ክፍል፡ ፲፭።** ዘአንትሙኒ፡ ዓዲ፡ ኮንክሙ፡ ክቡዳነ፡ ላዕሌየ፨ ወደንገፅከሙ፡ እምቅድመ፡ ትርአዩ፡ ምንተኒ፡ ዘያደነግፅ፡ እምኔየ፨ እፎመ፡ እንከ፡ ሶበ፡ እቤለክሙ፡ ሀቡኒ፡ አው፡ ኅሡ፡ ሊተ፡ ኅልያነ፡ በእንቲአየ፨ እምንዋያቲክሙ፡ ወባልሑኒ: ======፡ እምእደ፡ ዘይሰድደኒ፨ አውአድኅነኒ፡ እምእደ፡ ኀያል፡ ወመሐሩኒ፡ ዘከመ፡ አርምም፡ ወአሐድእ፨ ወከሠቱ፡ ሊተ፡ በዘ፡ ስሕትኩ፨ ለምንትኑ፡ ትሜንኑ፡ ቃልየ፡ እሙነ፨ ወታግኅሡ፡ እምኔክሙ፡ ዘይጌሥጽ፡ ወይዛለፍ፨ ወአንትሙ፡ ትትዔበዩ፡ ወትዌልጡ፡ ነገረ፨ ወትፈቅዱ፡ ከመ፡ ትለብዉ፡ ቃልየ፡ ወዘትፈቱ፡ መንፈስየ፡ አንትሙኒ፡ ትትዓበዩ፡ ላዕሌ፡ እጓለ፡ ማውታ፡ ወታቴከዙ፡ አዕርክቲክሙ፨ ቅረቡ፡ ይእዜ፡ ወነጽሩ፡ በቅድሜክሙ፡ በጽድቅ፡ ወአኮ፡ በሐሰት፡ ነስሑ፡ ይእዜ፡ ወኢትኩኑ፡ ከመ፡ ዓማፅያን፨ ወባሕቱ፡ ነስሑእስመ፡ አንትሙ፡ ትመውኡ፨ ቦነ፡ እንጋ፡ ውስተ፡ ንባበ፡ ልሳንየ፡ ዐመፃ፡ ወኢነበበ፡ አፉየ፡ ጽድቀ፨ (**ምዕ[ራፍ] ፯)** አእምሩ፡ እስመ፡ ሰብእ፡ ለአመ፡ ነበሩ፡ ውስተ፡ ምድር፡ ዘመነ፡ ኅዳጥወመዋዕሊሆሙኒ፡ ከመ፡ መዋዕለ፡ አሳብ፡

(col. 2) ውእቱ፨ ወከመ፡ ገብር፡ ዘይሴፎ፡ ተመይጦት፡ ጽላሎት፨ ወከመ፡ ዐሳብ፡ ዘይጸንሕ፡ ፍጻሜ፡ ተግባሩ፨ **ክፍል፡ ፲፮።** ከማሁ፡ አነሂአጥረይኩ፡ አውራኀ፡ ከንቶ፡ ወጻማ፡ ሌሊት፡ ዘኢይትኃለቍ፡ ወኀቤየ፨ ለእመሰ፡ አነ፡ ሰከብኩ፡ ወኖምኩ፡ ወእቤ፡ ማእዜ፡ እትነሣ፡ እ፡ ወእሜጥን፡ ምሴተ፡ ወእነውም፡ ወእትነሣእ፡ በጊዜ፡ ጽባሕ፡ ተንሥኦተ፡ ወነዋ፡ ከደነ፡ ማእስየ፡ ዕፄ፡ ወሥጋየ፡ መሬት። ወማዕስየ፡ ዓዲ፡ ሰሕበበ፡ ወሐፀ።መዋዕልየ፡ ከመ፡ መዋዕለ፡ ልብስ፡ ዘነዋ፡ ተፈጸመ፡ እንመቱ፡ ወይመትርዎ፨ ወጠፍአት፡ ሕይወትየ፡ እምሕፀፀ፡ ተስፋ፨ ተዘከር፡ ከመ፡ መንፈስ፡ ሕያውት፡ ይእቲ፡ ወኢትገብእ፡ ትርአይ፡ አይንየ፡ ሠናይተ፡ ወኢትትፌሣሕ፡ ብየ፡ ዓይን፡ ዘትሬእየኒ፡ ተኀሥሥኒ፡ ዐይንከ፡ ወኢትረክበኒ፨ እስመ፡ ከመ፡ ይፈልስ፡ ደመና፡ ወየኀልፍ፡ ፍጡነ፡ ከማሁ፡ ዘወረደ፡ ውስተ፡ መቃብር፨ ወኢየዓርግ፡ እምኔሁ፡ እንከ፡ ዳግመ፡ ውስተ፡ ቤቱ፨ ወኢየአምር፡ ብሔሮ፡ ካዕበ፡ ወበእንተዝ፡ አነሂ፡ ኢያጸርዕ፡ እምንባብ፡ ወኢይክልእ፡ አፉየ፡ እምዝንቱ፨ ዳእሙ፡ እነብብ፡ ወመንፈስየ፡ ሕዝንት፨ ወዕዛዋዕ፡ እስከ፡ ትመርር፡ ነፍስየ፨ ማየ፡ ባሕርኑ፡ አነ፡ አው፡ ደቂቅ፡ እስከ፡ ትሰይም፡ ላዕሌየ፡ ዓቀብተ፨ ወባሕቱ፡ አንበ፡ እቤ፡ ነዋ፡ አአምር፡ ደኀሪተ፡ ግብርየ፨ እደነግፅ፡ ወአሐፅፅ፡ ቃለከ፨ ወእንበይነ፡ ዘብየ፡ ትካዝ፡ በውስተ፡ ምስካብየ፨ እንከሰኬ፡ ነዋ፡ ያደነግፀኒ፡ ሕልም፡ ወያፈርሃኒ፡ ራእይ፡ ወኢያድኅንካ፡ ለነፍስየ፡ እምኀጕል፡ ወለአዕፅምትየ፡ እምተቀጥቅጦ፨ ወናሁ፡ ተሀወኩ፡ እስመ፡ አነ፡ አአምር፡ ከመ፡ ኢየሐዩ፡ እስከ፡ ለዓለም፨ አግኅሥ፡ እምኔየ፡ ይእዜ፡ መዋዕልየ፡ ከንቶ፨ ምንትኑ፡ ውእቱ፡ ሰብእ፡ በኀቤከ፡ ከመ፡ ተሀሊ፡ አሕጕሎቶ፨ ወትፈቅድ፡ ኵነኔሁ፡ በበሳኒታ፡ ወታሜክሮ፡ በጥንተ፡ መዓልት፡ ወእስከ፡ ማእዜኑ፡ ተኀድገኒ፡ ከመ፡ አሐጥ፡ ምራቅየ፨ ወለእመ፡ ኮንኩ፡ ነዋ፡ አበስk&፡ ወጌገይኩ፡ ወምንተ፡ እገብር፡ ኦፈጣሬ፡ ሰብ

(col. 3) እ፡ ሰምንተኑ፡ ፈጠርከኒ፡ ከመ፡ አምዕዕክ፨ ወኮነ፡ ኵነኔከ፡ ጸረ፡ ክቡደ፨ እስከ፡ ማእዜኑ፡ ተኀድግ፡ አበሳየ፨ ወትትመየጥ፡ እምኃጢአትየ፡ ከመ፡ እስክብ፡ ውእተ፡ መሬት፡ ተኀሥሠኒ፡ ወኢትረከበኒ፨ **አንቀጽ፡ ፬።** (**ምዕ[ራፍ] ፰)** ዘበልዳዶስ፣ ወእምድኅረዝ፡ አውሥአ፡ በልዳዶስ፡ ሱሐዊ፡ ወይቤ፡ እስከ፡ ማእዜኑ፡ ትነብብ፡ ቃለ፡ ዓመፃ፡ ወትመልእ፡ አፉከ፡ እመንፈስ፡ ዐቢይ፡ ቦኑ፡ ትሐሲ፡ ከመ፡ እግዚአብሔር፡ ይኤምፅ፡ በውስተ፡ ፍትሕ፨ አው፡ ይትሔየይ፡ ልዑል፡ ወኃያል፡ ወጻድቅ። ወእመሰኬ፡ ደቂቅከ፡ አበሱ፡ ቅድሜሁ፡ ወፈነዎሙ፡ በኃጢአቶሙ፨ ወእመሰ፡ አንተ፡ አበስከ፡ ሰአል፡ ኀበ፡ እግዚአብሔር፡ ወአስተብቍዕ፡ ኀበ፡ ልዑል፡ ወኃያል፨ ወእመኒ፡ ኮነከ፡ ራትዓ፡ ወኄረ፡ ወያስተርኢ፡ ብከ፡ ይእዜ፡ ወይፌጽሞ፡ ማኅፈደ፡ ጽድቅከ፡ ወይከውንመዋዕሊከ፡ ዘቀዳሚ፡ ኅዳጠ፡ በኀበ፡ መዋዕሊከ፡ ዘደኃሪ፡ እስመ፡ ደኀሪትከ፡ ተዐቢ፡ ጥቀ፨ ተሰአል፡ በእንተ፡ ትውልድ፡ ቀዳማዊ። ወነጽር፡ ኀበ፡ ድኅረ፡ መዋዕሊሆሙ፨ እስመ፡ ንሕነ፡ ኢነአምር፡ ዘኮነ፡ ትማልም፡ ወዘኀለፈ፡ እምቅድመ፡ ይእዜ፨ ወለእመ፡ ኮነ፡ መዋዕሊነ፡ ውስተ፡ ምድር፡ ከመ፡ ጽላሎት፡ ውእቱ፨ ወእመንቱ፡ ይሜህሩከ፡ ወነገሩከ፡ ወያመጽኡ፡ ለከነገረ፡ እምአልባቢሆሙ፨ **ክፍል፡ ፲፯።** ይበዝኅኑ፡ ሙሐዘ፡ ማይ፡ ውስተ፡ መካነ፡ ጽምእ፨ ይበቍልኑ፡ ሣዕር፡ ኀበ፡ አልቦ፡ ማየ፡ እንዘ፡ ሀሎ፡ ሥርዉ፡ ይትመተር፨ ወለሊሁ፡ ይየብስ፡ እምቅድመ፡ ኵሉ፡ ሣዕር፨ ከማሁ፡ ፍኖቱ፡ ለዓማፂ፨ ወለኵሉ፡ ዘይረስዖ፡ ለእግዚአብሔር፨ ወባሕቱ፡ ተስፋሁ፡ ለከሀዲ፡ ትጠፍእ፡ ወትትመተር፡ በእንተ፡ ተወክሎቱ፡ ላዕለ፡ ከንቱ፨ ወይከውን፡ ቤቱ፡ ከመ፡ ቤተ፡ ሳሬት፨ ወይትአመን፡ ላዕለ፡ ቤተ፡ ኢይቀውም፡ ወኢይጸንዕ፡ ወይከውን፡ ከመ፡ ሣዕር፡ ርጡብእስተ፡ ዋዕየ፡ ፀሐይ፨ **ክፍል፡ ፲፰።**ወይወዲ፡ ስርዎ፡ ውስተ፡ ኵሉ፡ መዋግድ፡ ወይሬኢ፡ ኀበ፡ ቤት፡ ዘይትሐነፅ፡ በአእባን፡ ወኢይትዓደው፡ እመካኑ፡ ወይሔሱ፡ ወይትጎሐለው፡ ቦቱ፡ ወይብል፡ ኢየሐልፍ፡ አነእስመ፡ ውእቱ፡ የአምር፡ ኵሉ፡ ፍኖተ፡ ወ

f. 165r

(col. 1) ይወዲ፡ ህየንቲሁ፡ ካልአ፡ እምነ፡ መሬት፡ እስመ፡ እግዚአብሔር፡ ኢይሜንኖሙ፡ ለኄራን፨ ወኢይረድኦሙ፡ ለዐማዒያን፨ እስከ፡ ትመልእ፡ አፉከ፡ ሰሐቀ፨ ወከናፍሪከኒ፡ ንባበ፡ አኰቴት፨ ወይለብስ፡ ፀርክ፡ ሐፍረተ፡ ወይጠፍእ፡ ማኅደረ፡ መናፍቃን፨ **አንቀጽ፡ ፭፡ ዘኢዮብ።** (**ምዕ[ራፍ] ፱)** ዓዲ፡ አውሥአ፡ ኢዮብ፡ ወይቤ፡ ነዋ፡ አእመርኩ፡ ከመ፡ ውእቱ፡ ጻድቅ፡ በቃሉ፡ ወኢይመውኦ፡ መኑሂ፡ ሰብእ፡ ለፈጣሪሁ፨ ወለእመ፡ ፈቀደ፡ ፍጡር፡ ከመ፡ ይትፋታሕ፡ ምስሌሁ፨ ኢይሠጠዎ፡ አሐተ፡ ቃለ፡ እም ፼፡ ቃላት፨ እስመ፡ ውእቱ፡ ጠቢብ፡ ወዐዚዝ፡ ወኃያል፨ መኑ፡ ዘተዋሥኦ፡ ወሞኦ።ዘይዌልጦሙ፡ ለአድባራት፡ እመካናቲሆሙ፨ ኢኮኑ፡ የአምር፡ ኵሎ፡ ኅቡአተ። ወውእቱ፡ ይክል፡ ከመ፡ ያፍልስ፡ አድባራተ፡ በመዓቱ፨ አኮኑ፡ ውእቱ፡ ዘያድለቀልቃ፡ እምድር፡ እመሠረታ፨ ወያደነግፆሙ። ለእለ፡ ይነብሩ፡ ውስቴታ፨ ዘአዘዞ፡ ለፀሐይ፡ ከመ፡ ይሥርቅ፡ ወሐተሞ፡ ውስተ፡ ገጸ፡ ከዋክብት፨ ወሰፍሖ፡ ለሰማይ፡ ባሕቲቱ፨ ወኬዶማዕበለ፡ ባሕር፡ ከመ፡ ዘይከይድ፡ ምድረ፡ ወፈጠሮሙ፡ ለትርያ፡ ወለአዮቅ፨ ወዓዲ፡ ገብሮ፡ ለደበራን፡ ወአኦዶ፡ መንገለ፡ ቴማን፨ ዘገብረ፡ ዐቢያተ፡ ዘአልቦ፡ ኁልቈ። ወግብራተ፡ ጽኑዐተ፡ ዘኢይትሜጠና፨ እስመ፡ ውእቱ፡ ይሬእየኒ፡ ወኢይሬእዮ፡ ወለእመኒ፡ ቆመ፡ ድኅሬየ፡ ኢየአምሮ። ወለእመ፡ ውእቱ፡ ቀጥቀጠ፡ ወቀሠፈ፡ አልቦ፡ መኑሂ፡ ዘይከልአ፨ ወመኑ፡ ዘይብሎ፡ ምንትኑ፡ ዝንቱ፡ ዘገበርከ፡ አው፡ መኑ፡ ይክል፡ ይበሎ፡ ምንትኑ፡ ዘተገብር።እግዚአብሔርሰ፡ ኢይመይጥ፡ መዓቶ፡ ለእመ፡ ፈቀደ፨ ባሕቱ፡ ግርር፡ ታሕተ፡ መቅሠፍቱ፡ እለ፡ ይረድኡ፡ ብዙኃነ፨ ወእምኔሁ፡ ተቀጽዑ፡ አናብርት፡ ዘመትሕተ፡ ሰማይ። ወአነሂ፡ ካዕበ፡ እነብብ፨ ቃልየ፡ ቅድሜሁ፨ ወባሕቱ፡ ኢኮንኩ፡ ጻድቀ፡ ወኄረ፨ ዳእሙ፡ አደንን፡ ወአስተበቍዕ፡ ኀበ፡ ዝኩ፡ ፈታሒ፡ ራትዕ፨ **ክፍል፡ ፲ወ፱።**

(col. 2) እምፈተውኩ፡ ለእመ፡ ጸዋዕክዎ፡ ይሠጠወኒ፨ ወኢየአምን፡ እስከ፡ ይሰምዕ፡ ቃልየ፨ እስመ፡ ውእቱ፡ አመከረኒ፡ በትእዛዙ፨ እምነ፡ ቍስላተ፡ በኊልቈ፡ ስዕርተ፡ የ፨ ወበዝኃ፡ ቍስልየ፡ በከንቱ፨ ወኢኃደገኒ፡ ከመ፡ አዕርፍ፡ ወትትናዘዝ፡ ነፍስየ፨ ዳእሙ፡ አጽገበኒ፡ ምረራተ፨ በእንተ፡ ውእቱ፡ ዘጽኑዕ፡ በኀይሉ፨ ወመኑይክል፡ ይትቃወማ፡ ለኵነኔሁ። ወእመኒ፡ እቤ፡ አንሰ፡ እመውእ፡ ይሣቅየኒ፡ አፉየ፡ በእንተ፡ ዘኮንኩ፡ ኄረ፨ ውእቱ፡ ያስተናስእ፡ ሊተ፡ ከመ፡ እኩን፡ ጠዋየ፡ አንሰ፡ እሠጠው፡ ወኢየአምር፡ ዘንተ፨ እስመ፡ ነፍስየ፡ ነያ፡ ጸልአት፡ ሕይወትየ፡ ወዳእሙ፡ ተርፈት፡ አሐቲ፡ ግብር፨ ወእንበይነ፡ ዝንቱ፡ እቤ፡ እስመ፡ እግዚእብሔር፡ ዘይቀትሎሙ፡ ለጻድቃን። ወያማስኖሙ፡ ለመናፍቃን፨ እስመ፡ በትረ፡ ኵነኔሁ፡ ትመጽእ፡ ፍጡነ፨ ወያማስኖሙ፡ ለእለ፡ ይሣቅይዎሙ፡ ለኄራን፨ ወውእቱ፡ ዘይትዔገዎሙ፡ ለኃጥአን፨ ከመ፡ ይኰንኑ፡ ዲበ፡ ምድር፡ በኀቤሁ፡ ወኢይሴወር፡ ገጾ፡ እምነ፡ ፍትሑ፨ ወመኑ፡ ዘይክል፡ ከመ፡ ይጹር፡ መዓቶ፨ **ክፍል፡ ፳።**እቤ፡ እስመ፡ ሐልቀ፡ መዋዕልየ፡ ወአልጸቀ፡ ለሐጕል፡ ከመ፡ ረዋዲ፡ ዘይበጽሕ፡ ፍጡነ፨ ኃለፈት፡ እምኔየ፡ ወኢይሬኢ፡ ሠናያተ፨ ወኃለፈተ፡ ከመ፡ አሕማረ፡ አፅራር፡ ብዘኃት፨ ወከመ፡ ንስር፡ ዘይሰርር፡ ኀበ፡ ሀሎ፡ ገደላ፨ ወረሳዕኩ፡ ቃልየ፡ እምጽንዐ፡ ምረራት፡ እንተ፡ ረከብኩ፡ ወአንሰ፡ ዕበኒ፡ ኀደጉ፡ ንባብየ፡ ታዐውቀኒ፡ ሕማም። ወሶበኒ፡ ተሐጐልኩ፡ እፈርህ፡ ኵነኔ፨ አንሰ፡ አአምር፡ ከመ፡ አንተ፡ ኢታጸድቀኒ፨ ወሶበኒ፡ አበስኩ፡ ዓዲ፡ ለምንትኑ፡ ትዘርወኒ፡ ከመ፡ ጸበል፨ ወእመሂ፡ ተሐፀብኩ፡ ከመ፡ በረድ፡ ወነጻሕኩ፡ ወአንጻሕኩ፡ እደውየ፡ በሐቁ፨ አሜን፡ ታዕጥመኒ፡ ውስተ፡ ርስሐት፨ ርሕቀ፡ እምኔየ፡ ልብስየ፨ እስመ፡ እግዚአብሔር፡ ኢኮነ፡

(col. 3) ከማየ፡ እስከ፡ እትዓገሮ፡ ወእበውእ፡ ኀቤሁ፡ ወትዋቀሦ፡ ሶበ፡ ሀሎ፡ ማእከሌነ፡ ፈታሒ፡ ዘይፈቅሕ፡ ለቃልነ፡ ወያነብር፡ እዴሁ፡ ላዕለ፡ አፉነ፨ እምኮነ፡ እንጋ፡ ያሴስል፡ እምኔየ፡ በተረ፡ ኵነኔሁ፡ ኢይሁከኒ፡ አደንግፆቱ፡ ከመ፡ እንብብ፡ እንበለ፡ ፍርሀት፡ አንሰ፡ ኢዐለውክዎ፨ (**ምዕ[ራፍ] ፲)** ወናሁ፡ ተሀውከት፡ ነፍስየ፡ እንበይነ፡ ሕይወትየ፡ ወተከዝኩ፡ ወግዕርኩ፡ ባሕሊናየ፡ ወአንሰ፡ እትናገር፡ በእንተ፡ ምረራ፡ ለነፍስየ፡ ወእብል፡ እግዚአብሔርሰ፡ ኢያሜክረኒ፨ አላ፡ ባሕቱ፡ መሐረኒ።፨ በእንተ፡ ምንት፡ ሣቀይከኒ፡ ኢተአከልኮኑ፡ ዘመነንከ፡ ግብረ፡ እደውየ፡ ለሊከ፡ ውእቱ፡ ዘትሬኢ፡ ሕሊዓ፡ ረሲዓን፨ ቦኑ፡ እንጋ፡ አዕይንቲከ፡ ከመ፡ ዓይነ፡ ሥጋዊያን፨ ወትሬኢኑ፡ ከመ፡ ይሬኢ፡ ሰብእ፡ አውመዋዕሊከኒ፡ ከመ፡ ሰብእኑ፡ ውእቱ፨ ወዐመታቲከኒ፡ ከመ፡ እጓለ፡ እመሕያውኑ፨ ከመ፡ ትትኃሠሣ፡ ለኃጢአትየ፡ ወተኃትት፡ ጌጋይየ፡ ወአንተ፡ ተአምር፡ ከመ፡ ጻድቅወተአማኒ፡ አነ፡ ወፈራሂ፨ ወአልቦ፡ ዘያመሥጥ፡ እምእዴከ፨ እደዊከ፡ ፈጠራኒ፡ ወገብራኒ፡ ወእምድኅረ፡ ጻመውከ፡ ፈጢሮትየ፡ ታመስነኒ፡ወታሠጥመኒ።፨ ተዘከር፡ ከመ፡ አንተ፡ ፈጠርከኒ፡ እመሬት፡ ወአንተ፡ ታገብአኒ፡ ካዕበ፡ ውስተ፡ መሬት፡ ወሐለብከኒ፡ ከመ፡ ሐሊብ፡ ዘይዌስከ፨ ወዐርጋዕከኒ፡ ከመ፡ ግብነት፨ ወአልበስከኒ፡ ሥጋ፡ ወማእሰ፨ ወአሰርከኒ፡ ወአጽናከኒ፡ በአእጽምት፡ ወበአሥራው፨ ወአሕየወከኒ፡ ወወሀብከኒ፡ ሕይወተ፡ ወሰላመ፡ ወዐቀበት፡ ነፍስየ፡ ትእዛዘከ፣ወምሐተምከዘንተ፡ ኵሎ፡ በኀቤከ፡ ወሠወርከ፨ ነዋ፡ አእመርኩ፡ ከመ፡ ሀልዮትከ፡ ዛቲ፡ ኮነት፡ ሊተ፨ ወዓዲ፡ አአምር፡ ከመ፡ ኵሎ፡ ተክል፡ ወአልቦወኢምንትኒ፡ ዘይሰአነከ፨ ወሶበ፡ አበስኩ፡ እምአቀብከኒ፡ ወእምአንጻከኒ፡ እምኃጢአት፡ ወለእመኒ፡ ሖንኩ፡ ጻድቀ፡ ኢኃደገኒ፡ ከመ፡ እሖር፡ በጽድቅየ፨ አሌሊተ፡ ወእመሂ፡ ጸደቁ፡ ስእንኒኩ፡አልእሎ፡ ርእስየ፨ ነዋ፡ ጸገብኩ፡ ኃሣ

f. 165v

(col. 1) ረ፡ ወርእየት፡ ዐይንየ፡ ኃሣርየ፣ ወባሕቱ፡ እንተ፡ ጸናዕከኒ፡ ወከመ፡ አንበሳ፡ ነዐውከኒ፨ ወካዕበ፡ ተመየጥክ። ኀቤየ፡ በመዓት፡ ፍጹም፨ ወእምዝ፡ ተሐደስ፡ ንዋየ፡ ሐቅልከ፡ ላዕሌየ፨ ወተሐደስ፡ መዓትከ፡ ወተዝረዩ፡ ሐራ፡ ለረጊዞትየ፨ ወለምንት፡ አውፃእከኒ፡ እምኀፀን፡ እምኃየሰኒ፡ ሶበ፡ ተሐጐልኩ፨ ወሶበ፡ ኮንኩ፡ ከመ፡ ዘኢተፈጥረ፨ ወከመ፡ ዘኢኮነ፡ ከዊነ፡ ውስተ፡ ዓለም፨ ወፂእየኒ፡ እምከርሥ፡ ለምንት፡ ኢቦእኩ፡ ውስተ፡ መቃብር፨ እስመ፡ መዋዕለ፡ ሕይወትየ፡ ሕፁፅ፡ ወውሑድ፡ ውእቱ፨ አርሕቅ፡ እምኔየ፡ ኵነኔከ፡ ከመ፡ አዕርፍ፡ ሕቀ፡ ዘእንበበለ፡ እሖር፡ ኀበ፡ ኢይገብእ፨ ወእሄሉ፡ ውስተ፡ ምድረ፡ ጽልመት፡ ወጽላሎተ፡ ሞት፨ ወአወርድ፡ ኀበ፡ መካነ፡ ጽልመት፡ ወደመና፡ ሞት፨ ወኀበ፡ ኢሀሎ፡ ጾታ፡ ሰብእ፡ ወግብርናት፡ እንተ፡ ዘሕያዋን፨ መካነ፡ እኩየ፡ ወሕሡመ፡ ዘይመስል፡ ጽልመተ፡ ገሃነም፨ **አንቀጽ፡፮።** (**ምዕ[ራፍ] ፲፩)** ዘስፍር፡ ነአማዊ፡ ወተሠጥወ፡ ምሳፍር፡ ነአማዊ፡ ወይቤ፡ እግዚአብሔር:==፡ ኢያወሥእ፡ ብዙኃ፡ ቃላተ፨ ወኢያረትዕ፡ በቅድሜሁ፡ ብእሲ፡ ተናጋራ፨ ናሁ፡ ሰምዑ፡ እምቃልከ፡ ሰማዕያን፡ እንዘ፡ ይከውን፡ ከመ፡ በደን፨ ንብብ፡ እስኩ፡ አልቦ፡ ዘይከልአከ፨ ወሶበሂ፡ ተቃጸብከ፡ ወውእቱሰ፡ ኢይዛለፈከ፡ ወአንተሰ፡ ትቤ፡ አንሰ፡ ተገሠጽኩ፡ በጽድቅ።፨ ወትብል፡ በእንተ፡ ርእስከ፡ ንጹሕ፡ አነ፨ ወባሕቱ፡ እምሐየሰ፡ ይትናገርከ፡ እግዚአብሔር፡ ወይሰጠውከ፡ ወይትናበብከ፡ ከመ፡ ይንብብ፡ ብእሲ፡ በከናፍሪሁ፡ ወይከሥት፡ ለከ፡ ምሥጢራተ፡ ጥበብ፡ በእንተ፡ ዘኮነ፡ ት፡ ጥበብ፡ ተውላጠ፨ ለእመ፡ ኮንከ፡ ታእምምር፡ ከመ፡ እግዚአብሔር፡ ይሠሪ፡ ለከ፡ ኃጢአተከ፣ ወቦኑ፡ እንጋ፡ ትብል፡ ከመ፡ አንተ፡ ትክል፡ ታእምር፡ ምሥጢራተ፡ እግዚአብሔር፨ አው፡ ከመ፡ ትብዳሕ፡ ኀበ፡ አእምሮቱ፡ ወኀበ፡ ፍጻሜ፡ ዘይፈቅድ፡ እግዚአብሔር፨ ወሚመ፡ ታአምርኑ፡ ሚመጠነ፡ ልዕልና፡ ሰማይ፡ እምነ፡ ምድር፨ ወአይቴ፡ ለከ፡ አ

(col. 2) እምሮ፡ ዕመቀ፡ ሲኦል፡ ቦኑ፡ ትነውኅ፡ አው፡ ትርሕብ፡ እምባሕር፨ ወለእለ፡ ውእቱአ፡ ኃለፈ፡ ወአስተጋብአ፡ መኑ፡ ይክል፡ ይዌስክ፡ እስመ፡ ውእቱ፡ ይክል፡ የአምር፡ ከመ፡ ይከውን፡ ጊዜ፡ ዘይኳንን፡ ቦቱ፡ ወውእቱ፡ ይሬእዮ፡ ለዓማፂ፡ ወየአምር፡ ምግባሮ፨ ወብእሲሰ፡ ንጹሕ፡ ይጸንዕ፡ ወይትሄየል፡ በቅድሜሁ፨ ዘውእቱ፡ ኃያል፡ በኃይሉ፡ ይረድእ፡ ሰብአ፡ ሶበሰ፡ አንተ፡ አሠነይከ፡ ልበከ፡ ወአንጻሕከ፡ ወሰፋሕከ፡ እደዊከ፡ ኀቤሁ፡ እምኮነ፡ ያርሕቅ፡ እምኔከ፡ ዘኮነ፡ ውስቴትከ፡ እምነ፡ ዓመፃ፨ ወለእመ፡ ኮንከ፡ ተኃድግ፡ ዐመፃ፡ እምነ፡ ቤትከ፨ አሜሃ፡ ትሰፍሕ፡ እደዊከ፡ ወኢትፈርሆ፡ ለዐማፂ፡ ወለኃዘን፨ ወትረስዕ፡ ዘረከበከ፡ እምተጋድሎ፡ ወይከውን፡ በኀቤከ፡ ከመ፡ ማይ፡ ዘኃለፈ፡ ወነጸፈ፨ ወትትነሣእ፡ እመሬት፡ እንተ፡ ተሐውር፡ ከመ፡ ንጹሕ፡ ወይከውን፡ ቆባር፡ ከመ፡ ብርሃነ፡ ጽባሕ፨ ወተአምር፡ ከመ፡ ለከ፡ ተስፋ፡ ወትትአመን፡ በዝንቱ፨ ወትሰከብ፡ ዕሩፈ፡ ወኢይሄሉ፡ እምዘ፡ ይጌሥጸከ፡ ወየኃሥሡ፡ ገጽከ፡ ለርእይ፡ ኪያከ፡ ብዙኃን፡ እምነ፡ ሰብእ፨ ወለመዓፍቃንሰ፡ ይጸልማ፡ አዕይንቲሆሙ፡ ወይትሐጐል፡ ተስፋ፡ ነፍሳቲሆሙ፡ ወይጠፍእ፡ ፍሥሐሆሙ፨ **አንተጽ፡ ፯፡** **ዘኢዮብ።** ወእምዝ፡ አውሥአ፡ ኢዮብ፡ ወይቤ፡ (**ምዕ[ራፍ] ፲፪)** በአማን፡ አንትሙ፡ ሕዝብ፡ ወምስሌክሙ፡ መዝገበ፡ ጥበብ፡ ወኀቤክሙ፡ ትሄሉ፨ ወእምድኅሬክሙሰ፡ ትጠፍእ። ወአነሂ፡ ዓዲ፡ ብየ፡ ልበ፡ ከመ፡ ከመ፡ አልባቢክሙ፨ ወኢኮንኩ፡ አብደ፡ እምኔክሙ፣ ወኢእኩያ። መኑ፡ ዘረከበ፡ ዘከመዝ፡ ግብራተ፣ ወኮነ፡ ሰሐቀ፡ ለአብያጺሁ፡ ወጸውዖ፡ ለእግዚአብሔር፡ ወተሠጥዖ፡ ዘያፈቅሮሙ፡ ለጻድቃን፡ እለ፡ አልቦሙ፡ ነወረ፡ ውስቴቶሙ፡ ወያርሕቅ፡ እምኔሆሙ፡ ዐመፃ፡ ወስምዐ፡ ሐሰት፨ ወያጸንዕ፡ እግሮሙ፡ አመ፡ ጊዜ፡ ሁከቶሙ፨ **ክፍል፡ ፳ወ፩።** ነዋ፡ ርኢነ፡ ማኅደረ፡ እኩያን፡ እንዘ፡ ይትዌለጥ፡ ወይትልጎል፡ ትውክልቶሙ፡ ለእለ፡

(col. 3) ያምዕዕዎ፡ ለእግዚአብሔር፨ እለሰ፡ አልቦ፡ ውስተ፡ አልባቢሆሙ፡ አእምሮ፡ እግዚአብሔር፨ እመ፡ አኮሰ፡ ተሰአሎሙ፡ ለእንስሳ፡ ይንግሩከ፡ ወለአዕዋፈ፡ ሰማይሂ፡ ለእመ፡ ያየድሁከ፣ ወተናገራ፡ ለምድርሂ፡ ከመ፡ ትንግርከ፡ ወለዐሣተ፡ ባሕርሂ፡ ከመ፡ ይዜንዉከ፨ ዓዲ፡ መኑ፡ ዘኢየአምር፡ ዘንተ፡ ኵሎ፡ ከመ፡ እደ፡ እግዚአብሔር፡ ገብረ፡ ዘንተ፨ እስመ፡ ውስተ፡ እዴሁ፡ ነፍሰ፡ ኵሎሙ፡ ሕያዋን፡ ወመናፍስተ፡ ኵሉ፡ ሰብእ፡ ወኵሉ፡ ዘሥጋ፨ እዝንኒ፡ ነገረ፡ ይፈልጥ፡ ወጕርዔኒ፡ ይጥዕም፡ አክለ። ወለሊሂቃንሂ፡ ኀቤሆሙ፡ ጥበብ፨ እስመ፡ ዘአንኃ፡ መዋዕሊሁ፡ ወርእየ፡ ገብራተ፡ ብዙኃ፡ ኢያምራ፡ ለጥበብ፨ **ክፍል፡ ፳ወ፪።** ጥበብሰ፡ ወኃይል፡ ለእግዚአብሔር፡ ውእቱ፨ ወአእምሮ፡ ወልባዌ፨ ወለእመ፡ ነሠተ፡ ውእቱ፡ ወአንሐለ፡ አልቦ፡ ዘይክል፡ ከመ፡ ይሕንፅ፡ ለሊሁ፡ ዘነሠተ፨ ወለእመ፡ ዐፀወ፡ ውእቱ፡ ውስተ፡ ገጸ፡ ሰብእ፡ መኑ፡ ይክል፡ ከመ፡ ያርኁ፨ እስመ፡ ውእቱ፡ ገሠፃ፡ ለባሕር፡ ወየብሳት፨ ወለእመ፡ ሐደጋ፡ ለማየ፡ ባሕር፡ እምኮነት፡ ወእምገንጰላታ፡ ለምድር፨ ሎቱ፡ ዕዘዝ፡ ወጥበብ፡ ወኃይል፡ ወመድኃኒት፨ ወይዜንዎሙ፡ ለነገሥት፡ ሥርዐተ፨ ወይሬስዮሙ፡ አብዳነ፡ ለጠቢባን፡ ወለማዕምራን፨ ወያወርዶሙ፡ ለነገሥት፡ እመናብርቲሆሙ፡ ወይሬስዮሙ፡ ላዕለ፡ አናቅጽ፡ ይስእሉ፡ ምጽዋተ፨ ወያቀንቶሙ፡ ውስተ፡ ሐቋሆሙ፡ ቅናተ፡ ኃሣር፡ ወንዴት፡ ወያሌብዎሙ፡ ለካህናት፡ ሥርዐተ፨ ወይገፈትኦሙ፡ ለኃያላነ፡ ምድር፡ ወያሴስል፡ ቃለ፡ እምነ፡ ምእመናን፡ ጽድቃነ፡ ቃል፡ ወየአትት፡ ራዕየ፡ እምነ፡ ሊቃውንት፡ ወይመይዋ፡ እምኔሆሙ፡ አእምሮ፨ ወይሬስዮሙ፡ አብዳነ፡ ለመላእክት፨ ወያውሐዝ፡ ዲቤሆሙ፡ ዕበደ፨ ወያደክም፡ ኃይሎሙ፡ ለኃያላን፨ ያርኢ፡ ኅቡአተ፡ ወይከሥት፡ ዕሙቃተ፡ እምነ፡ ጽልመት፨ ወያወፅእ፡ ብርሃነ፡ እምጽላሎ፡

f. 166r

(col. 1) ተ፡ ሞት። ወይሰደድ፡ አሕዛብ፡ ወይዘርዎሙ፡ ወየኃሥሮሙ፨ አኮኑ፡ የአምር፡ ውሣጥያቲከሙኒ፨ ወይሬሲ፡ አብደ፡ አልባቢሆሙ፡ ለመላእክተ፡ አሕዛበ፡ ምድር፡ ወየኃድጎሙ፡ ይሖሩ፡ ዘኢኮነ፡ ፍኖተ፡ ወይበጽሑ፡ ወይትመረሰሱ፡ ውስተ፡ ጽልመት፡ ኢፉ፡ ወይከሥት፡ ሎሙ፡ ብርሃነ፡ ወይገሥሡ፡ በውስተ፡ ጽልመት፡ ወኢይሬእዩ፡ ብርሃነ፡ ወያተነትኖሙ፣ከመ፡ ስኩር፨ **ክፍል፡ ፳፫።** (**ምዕ[ራፍ] ፲፫)** ዘንተ፡ ኵሎ፡ ርእየት፡ ዐይንየ፡ ወሰምዐት፡ እዝንየ፡ አእመርኩ፡ ወለበውኩ፡ ዘከመ፡ ታአምሩ፡ አንትሙ። ወእምኔክሙ፡ ሰ፡ ኢየዐብድ፡ ወኢይስሕት፡ አእምሮ፨ ወባሕቱ፡ አቀርብ፡ ኀበ፡ ዐራቂ፡ ኃያል፨ ወእትናገር፡ ቅድሜሁ፡ ወእከሥት፡ ንዴትየ፡ ወምስኪነትየ፡ ለእግዚአብሔር፡ ወአንተሙሰ፡ ለእመ፡ ትትናገሩ፡ በሐሠት፡ ለእመ፡ ትትናዘዙ፡ ወትፌውሱ፡ ከንቱ፡ ውእቱ፡ እምሐየስክሙ፡ ሶበ፡ አጥረይክሙ፡ አርምሞ፨ ወኮነ፡ ይትሐሰብ፡ ለክሙ፡ አርምሞትክሙ፡ ጥበበ፡ ይእዜሰ፡ ስምዑ፡ ተግሣጽየ፨ ወአጽምኡ፡ ፍትሐ፡ ካናፍርየ፨ ኢትንብቡ፡ በሐሠት፡ ላዕለ፡ እግዚአብሔር፨ ወኢትትናገሩ፡ ዐመፃ፡ ወኢትትጓሕለውዎ፡ በምክር፡ እኩይ፤ ወታደልዉ፡ በውስተ፡ ፍትሕ። ወእመ፡ ትፈትሑ፡ ፍትሑ፡ ለእግዚአብሔር፨ አኮኑ፡ ብክሙ፡ አእምሮ፡ ወኅቡአቲክሙ፡ መዝገብ፡ ለክሙ፡ ወአአምሮትክሙ፡ በርእስክሙ፡ ወእመኒቦ፡ ትፌትሑ፡ ከመ፡ ይፈትሑ፡ ሰብእ፨ አእምሩ፡ ከመ፡ ውእቱ፡ ይጌሥጾክሙ፡ ተግሣጸ፡ ኢተኃልዩ፡ ከመ፡ አንትሙ፡ ታወሥእዎ፨ አእምሩኪ፡ እንከ፡ እስመ፡ ውእቱ፡ በአፍርሆቱ፡ ያደነግፀክሙ፡ ወይወድቅ፡ ድንጋፄሁ፡ ላዕሌክሙ፨ ተዘከሩ፡ ከመ፡ ሥልጣንክሙ፡ እምነ፡ መሬት፡ ውእቱ። ወለእመ፡ ትጸንዑ፡ ወትነብሩ፡ ትገብኡ። ውስተ፡ ጽቡር፨ **ክፍል፡ ፳፬።**

(col. 2) ኅድጉኒ፡ እመ እተንገር፡ ወእንብብ፡ ኵሎ፡ ግብረ፡ ዘረዕበኒ፡ ለምንትኑ፡ እነስከ፡ ሥጋየ፡ በሥነንየ፨ ወእኅዝ፡ ነፍስየ፡ በእዴየ፡ ወለእመኒ፡ ተወክፈኒ፡ አልብየ፡ ተስፋ፡ ዘእንበሌሁ፨ ወለእመኒ፡ እሴፎ፡ ኢይሴፎ፡ ካልአ፡ ዘእንቤሌሁ፨ እስመ፡ ፍኖትየ፡ ንጽሐት፡ ቅድሜሁ፡ ወውእቱ፡ ይከውነኒ፡ መድኃኒተ፡ እስመ፡ ኢይበውእ፡ ቅድሜሁ፡ ተውላጥ፡ ስምዑኒ፡ ቃልየ፡ ከመ፡ እንግር፡ ክሙ፡ ዘብየ፡ እስመ፡ እከሥት፡ ለክሙ፡ ኵነኔየ፡ ወፍትሕየ፡ በእንተዝ፡ አአምር፡ ከመ፡ ጻድቅ፡ ወአነ፡ ንፁሕ፨ ወመኑ፡ ዘይትዋቀሠኒ፡ ወይትገአዘኒ፡ ከመ፡ አጥሪ፡ ትዕግሥተ፡ ወአእርፍ፨ ወባሕቱ፡ አኮ፡ ዘየአትት፡ እምኔየ፡ ራዕየ፡ ምትሐት፡ መንፈሳዊ፡ አንሰ፡ እብል፡ ኢይረስዕ፡ ወኢይትኃሥ፡ እምኔከ፡ ኦ ፈጣሪ፡ ወገባሪ፨ ወአእትት፡ እዴከ፡ እምኔየ፡ ወኢታደንግፀኒ፡ ወአፍርሆትከ፡ ኅድገኒ፡ እስከ፡ አወሥእ። ወሶበኒ፡ ተናገርኩ፡ አግብእ፡ ሊተ፡ አውሥኦተ፡ ወሚመ፣ መጠነ፡ ይከውን፡ አበሳየ፡ ወኃጢአትየ፨ አምረኒ፡ አበሳየ፡ ወኃጢአትየ፨ ለምንት፡ ትመይጥ፡ ገጸከ፡ እምኔየ፡ ወትሬዕየኒ፡ ከመ፡ ፀር፡ ወትከይደኒ፡ ከመ፡ ቄጽል፡ ይቡስ፡ ዘወድቀ፡ እምነ፡ ዕፁ፨ ወተነጽሐኒ፡ ከመ፡ በለስ፡ ይቡስ፡ ዘይዘርዎ፡ ነፋስ፡ በእስመ፡ አንተ፡ አጽናዕከ፡ ላዕሌየ፡ ተግሣፀከ። ወአስተይከኒ፡ መሪረ፨ ወኮነንከኒ፡ በኃጢአት፡ ንእስየ፨ ወረሰይከኒ፡ ከመ፡ እሱር፡ ዘተወድየ፡ እገሪሁ፡ ውስተ፡ መዋቅሕት፡ ወዐቀብከ፡ ኵሎ፡ ፍናዌየ፡ ወርኢከ፡ ጽንዐ፡ ሰኰናየ፡ ወአድከምከኒ፡ ወኮንኩ፡ ከመ፡ ዓጽፍ፡ እንተ፡ በልየት፡ ወቀሠጠት፡ ወከመ፡ ልብስ፡ እንተ፡ በልዖ፡ ዕፄ፡ (**ምዕ[ራፍ] ፲፬)** ከማሁ፡ ኵሉ፡ ሰብእ፡ ዘተወልደ፡ እምብእሲት፡ እስመ፡ ውእቱ፡ ሕፁፀ፡ መዋዕል፨ ወግልቡብ፡ በምንዳቤያት። ወኢይትዔገሥ፡ ዘንተ፡ እምድኅረ፡ ከሠትከ፡ አዕይንቲከ፡ ወነጸርከኒ፨ ም

(col. 3) ስለ፡ መኑ፡ እትወቀሥ፡ ዘትፈልጥ፡ ንጹሐ፡ እምነ፡ ርሱሕ፡ ወመኑ፡ ዘይክል፡ ላዕለ፡ ዝንቱ፡ ወትኔጽር፡ አንተ፨ እመሰ፡ ኮነት፡ መዋዕሊሁ፡ ለሰብእ፡ ውሱነ፡ ወኍልቈ፡ አውራኂሁ፡ የኃልፍ፡ ወይጠፍእ፡ እስመ፡ ወሰንከ፡ ሎቱ፡ ወሰነ፡ ዘኢይቅዓዶ፨ አላ፡ ባሕቱ፡ ይሄሉ፡ እስከ፡ ተኃልቅ፡ መዋዕሊሁ፡ ደኃሪት፡ አኮ፡ ውእቱ፡ ከመ፡ ዕፅ፡ ዘተመትረ፨ ዘይሴፎ፡ ከመ፡ ይስርፅ፨ ሶበኒ፡ ኮነት፡ ሠራዊሁ፡ ጽንዕተ፡ ዲበ፡ ምድር። ወሶበኒ፡ በልየ፡ ሥረዊሁ፡ ውስተ፡ ምድር፨ ወሞተ፡ በቍላቱ፡ ውስተ፡ መሬት፡ ሶበ፡ ይጼንዎ፡ መዐዛ፡ ማይ፡ ይሠርፅ፡ ወይልሕቅ፨ ወያወፅእ፡ አዕፁቀ፡ ወቈጽለ፨ ከመ፡ ተተክለ፡ ወባሕቱ፡ እስመ፡ ሰብእሰ፡ እምከመ፡ ሞተ፡ ይበሊ፡ ወይጸይእ፨ እምከመ፡ ሞተ፡ መዋቲ፡ ኢይገብእ፡ እንከ፨ ነዋ፡ ማይኒ፡ ዘየብሱ። እምውስተ:===፡ ባሕር፨ ወፈለገኒ፡ ድኅረ፡ የብስ፡ ወነጽፈ፡ ይትመየጥ፡ እምድኅረዝ፨ ወሰብእሰ፡ እምድኅረ፡ ሞተ፡ ኢይትነሣእ፨ እለኒ፡ ኖሙ፡ ውስተ፡ መሬት፡ ኢይነቅሑ፡ እምንዋሞሙ፡ እስከ፡ አመ፡ ይበሊ፡ ሰማይ፨ **ክፍል፡ ፳፭።** ለምትኑ፡ ኢከደንከኒ፡ በሞት፡ በመዋዕለ፡ ውርዙትየ፡ ወኢይጸናሕኩኒ፡ እስከ፡ የኃልፍ፡ መዐትከ፣ ወእምዝ፡ ረሰይከ፡ ሕዋፄ፡ ወተዘከርኒ፡ በመዓት፡ ሶበ፡ ሞተ፡ ብእሲ፡ የሐዩኑ። ሰብእሰ፡ አመ፡ ሕይወቱ፡ ይጸንሕ፡ ወይሴፎ፡ ክብረ፡ እስከ፡ ይረስዕ፡ እመሰ፡ እንተ፡ ጸዋዕክኒ፡ አውሣእኩከ። ወአኄሊ፡ በእንተ፡ ተግባረ፡ እደዊከ፨ አኃሥሥ፡ ኀቤከ፡ ከመ፡ ኢትኆልቍ፡ ነሶሳውየ፡ ይእዜ፣ወኢትዕቀብ፡ ጌጋይየ፡ ወኢትዝክር፡ ዳእሙ፡ ደምስስ፡ ወኅትም፡ አበሳየ፨ ወኅድግ፡ ኃጢአትየ፡ ወሚጥ፡ እምኔየ፡ **ክፍል፡ ፳፮።** ይወድቀኑ፡ ደብር፡ ጽኑዕወነዊኀ፡ ይትበከከኑ፡ ሠግር፡ ወየኃል

f. 166v

(col. 1) ፍ፡ ውስተ፡ መካኑ፨ እብነኒ፡ በሐምሳኑ፡ ሰማይ፡ ሶበ፡ ወድቀ፡ ውስቴቱ፨ ይሄሊኑ፡ ኵሉ፡ መሬት፡ ከመ፡ ይትመየዋ፡ ለከዊነ፡ ሐፂን፨ ወአንተ፡ ውእቱ፡ ዘአዋፋእከ፡ ተስፋሁ፡ ለሰብእ፨ እመሰ፡ አጽናዕኮ፡ ለዝሉፋ፡ ወሖረ፡ ኀበ፡ ኢይገብእ፡ ድኅረእስከ፡ ለዓለም፨ ወአእተትከ፡ ኃፍረተ፡ እምገጹ፡ ሶበኒ፡ በዝኁ፡ ደቂቁ፡ ወሶበኒ፡ ውኅዱ፡ ኢይሬእዮሙ፨ ዳእሙ፡ ይትሐተም፡ ሥጋሁ፡ በደዌ፡ ወሞገደ፡ ሕማም፡ ወተሐዝን፡ ነፍሱ፡ በላዕሌሁ፨ **አንቀጽ፡ ፰፡** ዘኤልፋዝ፡ ተሜናዊ።አውሥአ፡ ኤልፋዝ፡ ተሜናዊ። (**ምዕ[ራፍ] ፲፭)** ወይቤ፡ ዘኮነ፡ ወቢበ፡ በርእሱ፡ ይኩን፡ ፍቁረ።እስመ፡ ከርሡ፡ ይመልእ፡ እምነ፡ መዓት። ሶበ፡ ይስምዕ፡ ለዝሉፉ፡ ቃለ፡ ዘኢኮነ፡ ሠናየ፣ ወዘኢይደሉ፡ ንባባ፡ ዘአልቦቱ፡ በቍዔተ። እስመ፡ በኢያጽርያ፡ ዘልማድ፡ ይቅአተት፡ ፍርዐተ፨ ወይበዝኅ፡ ቃል፡ ቅድመ፡ እግዚአብሔር፨ ወከመዝ፡ ትትሜህር፡ አፉከ፡ ኃጢአተ፨ ወትፈቅድ፡ ልሳንከ፡ ጕሑሉተ፣ ወታስሕቲከ፡ በዝንቱ፡ አፉከ፡ ወአኮ፡ አነ፨ ወይከውን፡ ስመዐ፡ ላዕለከ፡ ቃልከ፡ በቅድሜየ፨ ቦኑ፡ ተመልድከ፡ እምቅድመ፡ ሰብእ፨ ወቦኑ፡ ተፈጠርከ፡ እምቅድመ፡ መዋዕል፨ አው፡ ሰማዕከኑ፡ ምሥጢረ፡ እግዚአብሔር፨ አው፡ ተክሥተትኑ፡ ለከ፡ ጥበበ፨ ወምንተ፡ ተአምምር፡ ዘኢነአምር፡ ንሐነ፨ ወምንተ፡ትገብር፡ ዘኢንገብር፡ ንሕነ፨ ወአልቦነ፡ ውስቴትነ፡ አእምሮ፨ እስመ፡ ኀቤነ፡ ልሂቃን። ወውስቴትነ፡ እለ፡ ሐይዉ፡ ዐመታተ፡ ብዙኃ፡ ዘይልሕቁ፡ እምአቡከ፡ በመዋዕል፡ አርሕቅ፡ እምኔከ፡ አፍርሆታተ፣ዘኢይሤኒ፡ በቅድመ፡ እግዚአብሔር፨ ወተናገር፡ በኅድአት፡ ወተፋቅሮ፡ ነፍስ። ለምንትኑ፡ ታዐቢ፡ ልበከ፡ ወታሌዕል፡ አዕይንቲከ፡ ወታዐቢ፡ መንፈስከ፡ በቅድመ፡ እግዚአብሔር፨ ወታወፅእ፡ እምአፉከ፡ ቃለ፡ ዘኢይድሉ፨ ምንትኑ፡

(col. 2) ሰብእ፡ እስከ፡ ይመውእ፡ ወአይኑ፡ ብእሲ፡ ዘተወልደ፡ እምብእሲት፡ ዘይትበሀል፡ ሎቱ፡ አልቦቱ፡ አበሳ፨ **ክፍል፡ ፳፯፡** ወእፎኑ፡ ይትከሀል፡ ዝንቱ፡ ወውእቱ፡ ይትሀዘቦሙ፡ ለንጹሐኒሁ፨ ወሰማይኒ፡ ኢኮነ፡ ንጹሐ፡ በቅድሜሁ፨ ወለእመ፡ ኃሠረ፡ ብእሲ፡ ወአንዛህለለ፡ ወሰትዮ፡ ለፀመፃ፡ ከመ፡ ማይ፡ ኢይነጽሕ፨ ወአየድአክ፡ ዘይደሉ፡ ወስማዕ፡ ቃልየ፨ እስመ፡ ጠቢባን፡ ነገሩነ፡ ዘበአማን፡ ወኢኃብኡ፡ እምደቂቆሙ፡ እንበይነ፡ ዘተውህበት፡ ምድር፡ሎሙ፡ ለባሕቲቶሙ፨ ወኢኃለፈ፡ ሕዝብ፡ ነኪር፡ ማእከሌሆሙ፨ ወባሕቱ፡ ወላዊሰ፡ ይትዔበይ፡ በኵሉ፡ መዋዕሊሁ፡ ወይትሜካሕ፡ በዕልወቱ፨ ወለኃያልኒ፡ ወለጽኑዕኒ፡ ያስቀዴሉ፡ ኵነኔሁ፨ ወይሬሲ፡ ሎቱ፡ በኊልቈ፡ ዐመታቲሁ፨ ወሶበሰ፡ በጽሐ፡ መዋዕለ፡ ፍዳሁ፡ ይጐደጕድ፡ ድንጋፄ፡ አእዛኒሁ፡ ወያወርድ፡ ቦቱ፡ ዘይመሐርክ፡ እንዘ፡ ኅዱእ፡ ውእቱ፡ ወኢይትአመን፡ ከመ፡ ውእቱ፡ ይሴፎ፡ ወፂኦ፡ እምጽልመት፡ ዘእንበለ፡ ዘይሬኢ፡ ፀብእ፡ ወይነትዕ፡ እምግርማ፡ ኵነኔ፨ እስመ፡ ውእቱ፡ የአምር፡ ዘአስተዳለወ፡ ሎቱ፡ ዕለተ፡ ጽልመት፡ ወይትቤቀል፡ እምኔሁ፡ ወይረከቦ፡ ምንዳቤ፡ ወስደት፡ ከመ፡ ንጉሥ፡ ዘረከበ፡ ፀብእ፡ እምነ፡ ካልእ፡ ዘእንበለ፡ ይኩን፡ ድልወ፨ እስመ፡ ያሌዕል፡ እዴሁ፡ ኀበ፡ እግዚአብሔር፡ ወይግዕር፡ ኀበ፡ ዘኵሎ፡ ይመልክ፨ ወይረውፅ፡ ኀቤሁ፡ እንዘ፡ የኃሥሥ፡ ማዕዛነ፡ እንዘ፡ ክቡድ፡ ክሳዱ፡ ወያበዝኅ፡ ጾታ፡ መሳፍንት፡ እንዘ፡ ድልዋን፡ ወይክድን፡ ገጸ፡ ኃፍረት፨ **ክፍል፡ ፳ወ፰፡** ዝውእቱ፡ ዘፈጠሮሙ፡ ለትርያ፡ መልዕልተ፡ አዮቀ፨ ወዘየሐንጽ፡ አህጕረ፡ ምዝብርተ፡ እለ፡ ኮና፡ በድወ፡ ወተደለወ፡ ለፀብእ፡ ወኢያጸንዕ፡ ሎቱ፡ ወኢይከውን፡ ኃይሉ፡ ለተበቅሎ፡ ወኢይወድቅ፡ ቃሉ፡ ዲበ፡ ምድር፨ ኢየኃልፎ፡ ጽልመ(ት)፡ ወያየብስ፡ ሥረዊሁ፡ ለላህበ፡ እሳት፡ ወይከውን፡ አብደ።

(col. 3) ት፡ ወያየብስ፡ ሥረዊሁ፡ ላህበ፡ እሳት፡ ወይከውን፡ አብደ፨ ወይስሕት፡ በመንፈስ፡ አፉሁ፡ ወኢይትአመን፡ ቃሉ፡ ሕስው፡ መስሐቲ፡ እስመ፡ ሥርዐቱ፡ ኮነ፡ ከንቶ፨ አንበይነ፡ ዝንቱ፡ ይየብስ፡ እምቅድመ፡ ጊዜሁ፨ ወኢታደምዕ፡ እዴሁ፡ ለዘ፡ ፈቀደ፨ አላ፡ ይሤረው፡ እምሥርው፡ ከመ፡ ቆዕ፡ ዘይትገመድ፡ እምነ፡ ዳስ፡ እንበለ፡ ይብጻሕ፡ ጊዜሁ፨ ወይትገደፍ፡ በቈላቲሁ፡ ከመ፡ ዕፀ፡ ዘይት፡ ዘይትመላሕ፡ እምሥርው፡ እስመ፡ ኵሎሙ፡ ማኅበረ፡ ዐላዊያን፡ ይከውኑ፡ ለተዘርዎ፡ ከመ፡ መዝበር፡ ዘበድወ፨ ወያውዒ፡ እሳት፡ ሐይማታተ፡ ሕልያን። እስመ፡ እሙንቱ፡ ፀንሱ፡ ዓመየ፡ ወወለዱ፡ ሐሰተ፡ ወተመልአት፡ ከርሦሙ፡ ጕሕሉተ፨ **አንቀጽ፡ ፱፡ ዘኢዮብ።** (**ምዕ[ራፍ] ፲፮)** ወአውሥአ፡ ኢዮብ፡ ወይቤ፡ ነዋ፡ ሰማዕኩ፡ ዘከመዝ፡ ቃለ፡ ብዙኀ፡ ወአእመርኩ፡ ለእመ፡ ትናዝዙ፡ አንትሙ፡ ኵልክሙ፡ ኑዛዜክሙሰ፡ እኪት፡ ውእቱ፡ ወጽርፈት፡ ወኢታሕዝንዋ፡ ለመንፈስየ፡ በነገርክሙ፨ ለእመ፡ ትቤሉኒ፡ ምንተኒ፡ ነገረ፡ ኢያወሥአክሙ፡ እስመ፡ አነ፡ እፈቅድ፡ እትናገር፡ ከመ፡ ቃልክሙ፨ እምሐየሰት፡ ሶበ፡ ኮነት፡ ነፍስክሙ፡ ዘየንተ፡ ነፍስየ፨ እነግረክሙ፡ ነገረ፡ ወአሐውስ፡ ርእስየ፡ ላዕሌክሙ፨ ወአእመርኩ፡ ኵሎ፡ ቃለክሙ፡ ዘሀሎ፡ ኀቤክሙ፨ ወኢይክል፡ ነቢበ፡ በከናፍርየ፡ አሐተ፡ ቃለ፨ ባሕቱ፡ እምነ፡ ዘእሴፎ፡ ቃለ፡ ኢረከብኩ፡ ዕረፍተ፡ እምሕማምየ፡ ለተናግሮ፨ ወለእመኒ፡ አርመምኩ፡ አነ፡ ወኢነበብኩ፡ ኢይረክብ፡ ዘያስሬሥሐኒ፨ ወዘያሴስል፡ እምኔየ፡ እንበይነ፡ መዐት፡ ዘረከበኒ፡ ይእዜ፨ እስመ፡ ውእቱ፡ እምዘ፡ የዐቅብ፡ ኵሎ፡ ስምዕየ፡ ወጽድቅየ፨ ወቆምኩ፡ ቅድሜሁ፡ ወዐቀብኩ፡ ትእዛዞ፨ ወተግሕሰ፡ እምኔየ፡ ጸላኢ፡ ወኦድኩ፡ ቅድሜሁ፨ ወእቤ፡ አስ

f. 167r

(col. 1) መ፡ መዐቱ፡ ቀጥቀጠኒ፡ ወመተረኒ፡ ወወረደ፡ ብየ፡ ኵነኔሁ፡ ከመ፡ ኰናኒ፡ ዘየሐቂ፡ አስናኒሁ፡ እንበይነ፡ መዐቱ፡ እስመ፡ አጽራርየ፡ ርእዩኒ፡ በዐይነ፡ ፀር፡ ዘይትፌሣሕ፡ በጸላእቱ፨ ወፈትሑ፡ ላዕሌየ፡ አፉሆሙ፡ በትዕይርት፡ ወዘንጐጉኒ፨ ወዝንገጓጌሆሙኒ፡ ጸንዐኒ፡ ፈድፋደ፡ ከመ፡ ዘይጸፍዕ፡ መልታሕትየ፡ በእንተ፡ ዘተምዕዑላዕሌየ፡ ወመልኡ፡ መዐተ፨ ወውእቱሰ፡ መነነኒ፡ ወመጠወኒ፡ ለላእካን፡ ዐማፂያን፨ ወረሰየኒ፡ ውስተ፡ እደ፡ ዐላዊያን፨ ወነዋ፡ ኮንኩ፡ ሮሙመ፡ ወህዱአ፡ ሰደደኒ፡ ወአቍሰለኒ፡ ግብተ፨ ወዐፀወ፡ አፉየ፡ ወዘረወ፡ አዕፅምትየ፡ ወረሰየኒ፡ ሎቱ፡ ከመ፡ ቃፍዕ፨ ወአብዝኃ፡ አኅፃሁ፡ ላዕሌየ፨ ወነደፈኒ፡ በአሕፃሁ፡ ወቦአ፡ ውስተ፡ ኵልያትየ፡ ወኢመሐረኒ፨ ወተክወ፡ ሐሞትየ፡ ዲበ፡ ምድር፨ ወተለመኒ፡ ትልመ፡ በዲበ፡ ትልም፨ ወአጸረኒ፡ ከመ፡ ያአጽርዎ፡ ለያርብሐዊ፡ ኃያል፨ ወለበስኩ፡ ላዕለ፡ ማእስየ፡ ሠቀ፨ ወተቀባእኩ፡ ሥጋየ፡ በመሬት፨ ወአማሰንኩ፡ ቦቱ፡ ርእስየ፨ ወተወለጠ፡ ገጽየ፡ እምብካይ፨ ወኮንኩ፡ ከመ፡ ዘሐወፀ፡ ጽልመተ፡ ወጽላሎተ፡ ሞት፨ ወይእዜሰ፡ አልቦ፡ ዐመፃ፡ ውስተ፡ እደውየ፡ ወንጹሕ፡ ጸሎትየ፨ ወኢተሀብእ፡ ምድር፡ ደምየ፡ ወኢተሐጕሎ። ወኢይከውን፡ መካነ፡ ለጽራኅየ፡ ወለሰቆቃውየ፨ ናሁ፡ ሰማዕትየ፡ ይመጽኡ፡ እምሰማይ፨ ማአምራንየ፡ ሀለዉ፡ መልዕልተ፡ አየር። **ክፍል፡ ፳ወ፱።**ኦአኃውየ፡ ወፍቁራን፡ አውሐዘ፡ አዕይንትየ፡ አንብዐ፨ አኮ፡ ዘይክል፡ ሰብእ፡ ይትጋአዞ፡ ለእግዚአብሔር፡ በከመ፡ ይትገአዞ፡ ብእሲ፡ ለቢጹ፡ ብእሲ፨ ዘኊሉቊ፡ ዓመታቲሁ፡ የአምር፡ ኁላቌሁ፨ ዘየሐውር፡ ፍኖተ፡ ኢይገብእ፡ እምኔሁ፨ (**ምዕ[ራፍ] ፲፯)** ነዋ፡ ጻመወት፡ ነፍስየ፡ ወተክዘት፡ ወሀለፈት፡ መዋዕለየ፨ አስተዳለው፡ ሊተ፡ መቃብረ፡ ሰብአ፡ ወአልቦ፡ በኀቤየ፡ ሐሰተ፨ እስመ፡ ሞተት፡ ነፍስየ፡ በመራር፡ ኅድግ፡ አንብር፡ ኀዘንየ፡ ኀቤከ፡ እም

(col. 2) ነ፡ ዝየቱ፡ ዘያገብአ፡ ውስተ፡ እደ፡ መስተጋእዝየ። እስመ፡ አልባበ፡ ፀርየ፡ ኀጡአነ፡ አእምሮ፨ ወበእንተዝ፡ ይትዔበዩ፡ በተቃውምወተጋዕዞ፨ ወይትሜካሕ፡ ጻድቅ፡ ዘእምኔሆሙ፡ ላዕለ፡ ዐርኩ፡ ወይጸልም፡ አዕይንተ፡ ውሉዱ፨ ወያቀውም፡ ሥልጣነ፡ አሕዛብ፡ ወይሬሴ፡ ግለ፡ ይክድን፡ ገጻቲሆሙ፡ ሐማ፡ አዕይንትየ፡ እመዐት፡ ወተመስወ፡ ሕሊናየ፡ ከመ፡ ምትሃት፨ ወአንከሩ፡ ሰብእ፡ ራትዐን፡ እምዝንቱ፨ እስመ፡ ጥዑይ፡ ራትዕ፡ ይትፈደይ፡ በቀለ፡ እምነ፡ ኃጥእ፡ ዘአበለ፡ ጻድቅ፡ ያረትዕ፡ ፍኖቶ፡ ወይትጌሠጽ፨ ወዘኮነት፡ እዴሁ፡ ንጽሕተ፡ ያፈደፍድ፡ ኃይለ፨ ወባሕቱ፡ አንትሙሰ፡ መጻእክሙ፡ ኀቤየ፡ ወነበርክሙ፡ ወርኢክሙኒ። ወኢረከብኩ፡ በውስቴትክሙ፡ ጠቢበ፨ አላ፡ አንትሙሰ፡ ታከብሩ፡ ዕለታተ፡ ወትመይጡ፡ ኅሊና፡ ወትገለብብዎ፡ ወታማስኑ፡ አልባበ፡ ሕዝብ፡ ወትሬስይዎ፡ ለሌሊት፡ መዐልተ፨ ወታቀድሙ፡ ጽልወተ፡ እምቅድመ፡ ብርሃን፡ ለእመ፡ አነ፡ ተሰፈውኩ፡ መቃብረ፡ ውእቱ፡ ቤትየ፨ ወመንጸፍየ፡ ነጸፍኩ፡ ውስተ፡ ጽልመት፣ ወሰመይክዎ፡ ለጸበል፡ ወለሙስና፡ አቡየ፡ ወለዕፄያት፡ እምየ፡ ወአኅትየ፨ አይቴ፡ ውእቱ፡ ተስፋየ፡ ወትውክልትየ፡ ይእዜ፨ ወመኑ፡ ያገብአኒ፡ ኀበ፡ ተስፋየ፨ ወበአይቴ፡ እረከቦ፡ ሶበ፡ ያወርዱኒ፡ ወራዙት፡ ወይክድኑ፡ ላዕሌየ፡ ኅቡረ፡ መሬተ፨ **አንቀጽ፡ ፲፡** (**ምዕ[ራፍ] ፲፰)** ወዓዲ፡ ተናገረ፡ በልዳዶስ፡ ሹሐዊ፡ ወይቤ፡ እስከ፡ ማእዜኑ፡ በተዐድዎ፡ ፍኖተ፡ ጻድቅ፨ ወይደልወክሙ፡ ትለብው፡ ወተሐልዩ፡ ወእምድኅረዝ፡ ትትናገሩ፨ ለምንት፡ ኀደርነ፡ ማኅደረ፡ እንስሳ፤ ወኮነ፡ በኀቤከ፡ ርኩሳነ፡ ኦቀታሌ፡ ነፍሱ፡ በመዐቱ፡ ትሂልኑ፡ ከመ ታኅልፍ፡ ምድር፡ በእንቲአከ፨ ወይፈለሱ፡ አድባር፡ እምመሠረቶሙ፨ **ክፍል፡ ፴።** አእምርኬ፡ ከመ፡ ትጠፍእ፡ ማኅቶቱ፡ ለዓላዊ፡ ወይፀራዕ፡ ዋዕየ፡ እሳቱ፡ ወይ

(col. 3) ጸልም፡ ብርሃኑ፡ ወማኅደሩ፨ ወይጸልም፡ ፀዳል፡ ዘኀቤሁ፨ ወትከውን፡ እኩየ፡ ፍኖቱ፡ ወይደክም፡ ነሶሳው፡ እምጽንዐ፡ ሕማሙ፨ ወታሰጥሞ፡ ሐልዮቱ፡ ወትትአኀዝ፡ እገሪሁ፡ ውስተ፡ መሥገርት፨ ወየሐውር፡ ውስተ፡ መራኅብት፡ ወይበውእ፡ እገሪሁ፡ ውስተ፡ መሥገርት፨ ወይጸንዕ፡ ላዕሌሁ፡ ጽምእ፨ ወይትቀበር፡ ውስተ፡ ምድር፡ ኅብሉ፨ እስመ፡ መሥገርቱ፡ ትከውን፡ ስፍሕተ፡ ውስተ፡ ፍኖት፨ ወየአውዱ፡ መዋግድ፡ አውዶ፡ ለተዓውሮ፨ ወይማስን፡ በቅድሜሁ፡ አሰረ፡ መከየዱ፨ ወይከውን፡ ሕማሙ፡ ጽኑዓ፡ ወይረክብ፡ ወልዱ፡ ቅጥቃጤ፨ ወይትኃጐል፡ ሀገሩ፡ በእዘዞሙ፡ ለኃያላን፨ ወበኵሩሂ፡ ግብተ፡ ይመውት፡ ወይትበተክ፨ ትውክልቱ፡ እምነ፡ ማኅደሩ፨ ወይትዐዶ፡ ወይነቅዕ፡ ላዕሌሁ፡ ሞገደ፡ ትእዛዘ፡ ንጉሥ፨ ወየኀድሩ፡ ነኪራን፡ ውስተ፡ ማኅደሩ፡ ወቤቱ፡ እንበይነ፡ ተኃጥኦተ፡ ሰብኡ፡ ወይትነሰነስ፡ ላዕለ፡ መካኑ፡ ተይ፨ ወይየብስ፡ ሥርው፡ እምታሕቱ። ወይወድቅ፡ ቈጽሉ፡ እምላዕሌሁ፡ ወይትበተክ፡ ዝክሩ፡ እምድር፨ ወኢይዘከር፡ ስሙ፡ በውስተ፡ ዓለም፨ ወይፈልስ፡ እምብርሃን፡ ውስተ፡ ጽልመት፡ ወይርሕቅ።እምሕይወት፡ ኀበ፡ መቃብር፨ ወኢይክውን፡ ሎቱ፡ ስም፡ ወዝክር፡ ውስተ፡ ማኅደሩ፨ ወይደመሙ፡ ደኃርት፡ እመዋዕለ፡ ኵነኔሁ፨ ወያንሰጥጡ፡ ቀደመት፡ ወይቀውም፡ ሥዕርተ፡ ርእሶሙ፡ እምተዘከሮቱ፨ ወዝንቱ፡ ውእቱ፡ ግብር፡ ዝከውኑ፡ ባቲ፡ ዓማፂያን፨ ወከመዝ፡ ውእቱ፡ ዜና፡ ለእለ፡ ኢየአምርዎ፡ ለእግዚአብሔር፨ **አንቀጽ፡ ፲ወ፩።** ወእምዝ፡ (**ምዕ[ራፍ] ፲፱)** እውሥአ፡ ኢዮብ፡ ወይቤ፡ እስከ፡ ማእዜኑ፡ ታፄዕርዎ፡ ለነፍስየ ፨ ወተሐምሙ፡ ልብየ፡ በነገርክሙ፡ እስመ፡ አንትሙ፡ ነዋ፡ ገሠጽክሙኒ፡ ዐሠርተ፡ ጊዜያተ፨ ወአልቦ፡ ዘተሐፍሩ፡ እምዘ፡ ተኀዝኑኒ፨ ወለእመ፡ ስሕትኩ፡ ንስቲ፡ ተ፡ ወስሕተትየ፡ በቅድሜየ፡ ወኀቤየ፡ ወ

f. 167v

(col. 1) እመሰ፡ ተዐበይከሙ፡ ላዕሌነ፡ በጽድቅ፡ ወገሠጽክሙኒ፡ ወትትዔየሩኒ፨ አእምሩኬ። ከመ፡ እግዚአብሔር፡ ውእቱ፡ ዘአመከረኒ፡ ወውእቱ፡ ዘሰፍሐ፡ መሥገርቶ፡ ላዕሌየ፨ ወለእመኒ፡ ተሀውኩ፡ ወነበብኩ፡ ወአስቆቀውኩ፡ ወአልቦ፡ መኑሂ፡ ዘያወሥአኒ፨ ወሶበኒ፡ ሰከይኩ፡ ወአልቦ፡ ዘይፈትሕ፡ ሊተ፡ መኑሂ፨ ነዋ፡ አጽዐቀ፡ ፍኖትየ፡ ከመ፡ ኢይኅልፍ፡ ወሰፍሐ፡ ጽልመተ፡ ውስተ፡ ፍኖትየ፡ ወአሰስለ፡ እምኔየ፡ ክብርየ፨ ወአክሊልየ፡ አውረደ፡ እምርእስየ፡ ወአእተተኒ፡ ወአጽደፈኒ፡ እምነ፡ ኵሉ፡ ሰረገላትየ፡ ወተሐጐልኩ፣ወገዘመ፡ ተስፋየ፡ ከመ፡ ይትገዘም፡ ዕፅ፨ ወአጽንዐ፡ መዐቶ፡ ላዕሌየ፨ ወረሰየኒ፡ ማኅደረ፡ ፀር፨ ወመጽኡኒ፡ ለእካኒሁ፡ ኅቡረ፨ ወአጽንዑ፡ ፍኖቶሙ፡ ላዕሌየ፡ ወቦኡ፡ አውደ፡ ማኅደርየ፨ ወአኃውየኒ፡ ተራኃቀኒ፨ ወጐዩ፡ እለ፡ የአምሩኒ፨ ወገደፉኒ፡ ቅሩባንየ፨ ወረስኡኒ፡ ፍቁራንየ፡ ወሰብአ፡ ቤትየ፨ ወአእማትየ፡ ከመ፡ ነኪር፡ ረሰዩኒ፨ ወኮንኩ፡ በኀቤሆሙ፡ ከመ፡ ካልእ፡ ወጸዋዕክዎ፡ ለገብርየ፡ ወኢተሰጥወኒ፨ ወተጋነይኩ፡ ኀቤሁ፡ በነገርየ፡ ወኢሰምዐኒ፨ ወኮንኩ፡ በኀበ፡ ብእሲትየ፡ ነኪረ፣ወአስተብቋዕኩ፡ ኀበ፡ ወልደ፡ ማኅፀንየ፨ ወመነኑኒ፡ አለ፡ ኮንኩ፡ ይመክሩኒ፨ ወይትፌሥሑ፡ ብየ፨ ወፈለሱ፡ እምኔየ፡ አርካንየ፨ ወተላጸቀ፡ ማእስየ፡ በአዕፅዎትየ፡ ወሐለቁ፨ ወተመስወ፡ ሥጋየ፡ ወሥጋ፡ ስነንየ፡ እምዓዳቤየ፨ **ከፍል፡ ፴ወ፩።**መሐሩኒ፡ አፍቁራንየ፡ መሐሩኒ፨ እስመ፡ ነዋ፡ ወረደ፡ ብየ፡ ኵነኔ፡ እግዚአብሔር፨ ለምንትኑ፡ ታሜክሩኒ፡ አንትሙ፡ ካዕበ፡ ላዕለ፡ ዘአውረደ፡ ብየ፡ እግዚአብሔር፨ ኢትጸግቡ፡ ኑ፡ እምዘ፡ የዐውድ፡ ውስተ፡ ሥጋየ፡ መከራ፨ መኑ፡ እምጸሐፎ፡ ለነገርየ፨ ወይለክዖ፡ ውስተ፡ መጽሐፍ፡ በብርዐ፡ ሐፂን፡ ወይስእሎ፡ በዐረር፡ ዘይሄሉ፡ እስከ፡ ለዓለም፨ ወይገልፎ፡ ላዕለ፡ ኰኵሕ፡ ግልፈተ፡ ዘኢይደመ

(col. 2) ሰስ። እስከ፡ ለዓለም፨ እስመ፡ አነ፡ አአምር፡ ከመ፡ ክርስቶስ፡ መድኀንየ፡ ሕያው፡ ያስተርኢ፡ ዲበ፡ ምድር፡ በደኃሪ፡ መዋዕል፨ ወለእመ፡ አደኒ፡ ዝንቱ፡ ግብር፡ ወረደ፡ ላዕለ፡ ማእስየ፡ ወሥጋየ፡ ደዌ፨ ሶበ፡ ርእየት፡ ዐይንየ፡ እግዚአብሔርሃ፡ እምሐወፀ፡ ብርሃን፡ ኵልያትየ፨ እስመ፡ ነዋ፡ ተሐጕልኩ፡ ወተጸርዐ፡ ኪዳንየ፨ ወበእንተ፡ ዝንቱ፡ ትብሉኒ፡ ለምንትኑ፡ ተሐምም፨ ቦኑ፡ እንጋ፡ ለኄር፡ ውስተ፡ መካነ፡ ነገር፡ ሰስሉ፡ እምነ፡ ፀብእ፨ እስመ፡ መዓት፡ በእንተ፡ ኃጢአት፡ ይመስል፡ፀብአ፡ አእመሩ፡ ከመ፡ ፍትሕ፡ ኵነኔ፡ እግዚአብሔር፡ ውእቱ፨ **አንቀጽ፡ ፲ወ፪።** (**ምዕ[ራፍ] ፳)** ወእምዝ፡ አውሥአ፡ ሱፋር፡ ነአማዊ፡ ወይቤ፡ አውሥኡኒ፡ በእንተ፡ ግዕዘ፡ ምግባርየ፡ ወአጽንዑ፡ ሊተ፡ ምጽዋትየ፡ በኀቤክሙ፡ ወስምዑ፡ ዘለፋየወተግሣጽየ፨ ወያወሥአኒ፡ መንፈሰ፡ ሕሊናየ፡ ዘንተ፡ አእመርኩ፡ እምዓለም፡ እምአመ፡ ፈጠሮ፡ ለአዳም፡ ዲበ፡ ምድር።**ክፍል፡ ፴ወ፪።**ውእቱ፡ ዘገብሮ፡ ለሰብእ፡ ዲበ፡ ምድር፨ እስመ፡ ትምክሕቶሙ፡ ለዐላዊያን፡ ውስተ፡ አፉሆሙ፨ ወትፍሥሕቶሙ፡ ለረሲውያን፡ ኢይነብር፡ ዘእንበለ፡ ለኅዳጥ፡ ዘመን፨ ወለእመ፡ ውእቱ፡ ተለዕለ፡ ላዕለ፡ ሉዐሌ፡ ሰማይ፨ ወአብጽሐ፡ ርእሶ፡ ኀበ፡ ደመናት፡ ፍጡነ፡ የሐልፍ፡ ከመ፡ ነፋስ፡ ዓውሎ፨ ወይብሉ፡ እለ፡ ኮኑ፡ ይሬእይዎ፡ አይቴ፡ ውእቱ፨ እስመ፡ ውእቱ፡ ይጠፍእ፡ ከመ፡ ራእየ፡ ሌሊት፡ ወኢይደግም፡ ዓይን፡ ርእዮቶ፡ ወኢይትአመር፡ መካኑ፡ ወኢያስተርኢ፡ አሠሩ፡ ወይቀጠቅጦሙ፡ ንዴት፡ ወጻሕቅ፡ ለደቂቁ፨ ወይሰፍሕ፡ እዴሁ፡ ኀበ፡ ወልዱ፡ ወይውህዳ፡ አዕፅምቲሁ፡ እለ፡ ምሉአን፡ አንጕዐ፨ ወይወድቃ፡ ምስሌሁ፡ ውስተ፡ ምድር፨ ወሶበኒ፡ ህድአ፡ እኩይ፡ ውስተ፡ አፉሁ፡ ወየሀብእ፡ ጽልሑተ፡ ታሕተ፡ ልሳኑ፡ ኢይምሕሮ፡ ወኢየሐድጎ፡ ዘእንበለ፡ ዘያገብኦ፡ ውስተ፡ ጽልመት፨ ወእምግባሩ፡ ይፈልስ፡ አዕ

(col. 3) ፅምቲሁ፡ ውስተ፡ ክርሡ፡ ፨ ወይከውን፡ ምረሩ፡ ውስተ፡ አማዑቱ፡ ከመ፡ ሕምዘ፡ አርዌ፡ ወይቀይእ፡ መባልዕተ፨ ወትትሀወከ፡ አማዑቱ፡ ወየሐጕሎ፡ እግዚአብሔር፡ ወይሴስዮ፡ ርእሰ፡ ሐሞት፡ ወይቀትሎ፡ ልሳነ፡ አፍዖት፡ ወኢትርኢ፡ ነፍሱ፡ አፍላጋተ፡ ወኢቈላተ፡ መዐር፡ ወቅብአ፡ ወይፈልስ፡ ኀበ፡ ጻማ፡ ወሕርትምና፨ ወአልቦ፡ ዘይሳተፎ፡ ወኢመኑሂ፡ በኵነኔሁ፨ ወኢይበውእ፡ መነሂ፡ ህየንቴሁ፡ በኵነኔሁ፡ ወኢይበቍዖ፡ ሐልዮቱ፡ ዘይትኤገሎ፡ ለነዳይ፡ ኢይትሐነጽ፡ ቤቱ፡ እምዐመፃሁ፡ እስመ፡ ውእቱ፡ ኢያአምሮ፡ ለጻድቅ፡ ዘእንበለ፡ ዘይፈደፍድ፡ ላዕሌሁ፡ ፍትወተ፡ ከርሡ፨ ወኢይድኅን፡ እምኵነኔ፡ ሀልዮቱ፨ ወኢይባልህ፡ አሐደ፡ እመከራ፡ እምነ፡ ውሉዱ፨ ወከመዝ፡ ኢይሄሉ፡ ሎቱ፡ ሠናይ፨ አላ፡ ይሰፍሩ፡ ሎቱ፡ በመስፈርት፡ በከመ፡ ሰፈረ፨ ወይወርድ፡ ቦቱ፡ ኵሉ፡ መከራ፡ ዓማፂያን፡ ወይከውን፡ ህላዌሁ፡ ለሐጕል፨ ወይጐነዲ፡ ላዕሌሁ፡ ፍርሃት፡ ወመዐት፨ ወይወርድ፡ ቦቱ፡ መከራ፡ ከመ፡ ዝናም፨ ወለእመ፡ ጐየ፡ እምዘላዕሌሁ፡ ልብሰ፡ ሐፂን፡ ይረክቦ፡ ቀሥተ፡ ብርት፨ ወይውዒ፡ ከርሡ፨ ወይወፅእ፡ አማዑቱ። ወይትከዐው፡ ሐሞቱ፨ ወይነብር፡ ላዕሌሁ፡ ኅርትዎና፨ ወይከድኖ፡ ጽልመት፡ ለወልዱ፡ ወያውዕዮ፡ እሳት፡ ዘኢያወፅአዎ፡ በመስወድ፨ ወኢይተርፍ፡ ውስተ፡ ቤቱ፡ ትራፍ፨ ትከሥት፡ ሰማይ፡ኃጢአቶ፡ ወታርአያ፨ ወትትቤቀል፡ ምድር፡ እምኔሁ፨ ወይትከሠት፡ መሠረተ፡ ቤቱ፡ ወይትሐጐል፡ በዕለተ፡ መዐት፨ ዝንቱ፡ መክፈልቱ፡ ለብእሲ፡ ኃጥአ፡ እምኀበ፡ እግዚአብሔር፡ ርስቱ፡ ወዕፃሁ፡ እምኀበ፡ ልዑል፨ **አንቀጽ፡ ፲ወ፫።** (**ምዕ[ራፍ] ፳፩)** ወእምዝ፡ አውሥአ፡ ኢየብ፡ ወይቤ፡ ስምዑ፡ ነገርየ፡ ወለብው፡ ወይኩን፡ ለክሙ፡ አቅል፡ ትምጽኡ፡ ኀቤየ። ወእትዔገሥ፡ እስከ፡ አገብእ፡ ለክሙ፡

f. 168r

(col. 1) ድኅረ። ነገርየሰ፡ ለእመ፡ ፈቀድክሙ፡ ተሣልቆተ፡ ትሰለቁኒ፨ ወለእመሰ፡ እቤ፡ ቃልየ፡ ለሰብአ፡ እለ፡ ይሴብው፨ ለምንት፡ ተኃዝንዋ፡ ለነፍስየ፡ ወተሐውክዋ፨ ንዑ፡ ኀቤየ፡ ወስምዑኒ፡ ወአጽምዑኒ፨ ወሢሙ፡ እዴክሙ፡ ዲበ፡ አፉክሙ፡ ወለእመ፡ አነ፡ ተዘከርኩ፡ ዘረከበኒ፡ ደንገፅኩ፨ ወነሥአኒ፡ ነጸራር፡ ወሑከት፨ **ክፍል፡ ፴ወ፫፡** ለምንትኑ፡ የሐይው፡ ዓላዊያን፡ ነዋኃ፨ ወለምንትኑ፡ ይሄልዉ፡ ብዙኃ፡ ዘመነ፡ እለ፡ ይትሜክሑ፡ በኃይሎሙ፡ ወይትፌሥሑ፡ ዘርኦሙ፡ በቅድሜሆሙ፨ ወትሴራኅ፡ ፍኖተ፡ ደቂቆሙ፡ በቅድሜሆሙ፨ ወአብያቲሆሙኒ፡ ይድኅና፡ እምፍርሃት፨ ወአልቦ፡ ላዕሌሆሙ፡ መቅሠፍተ፡ እግዚአብሔር፡ ወኵነኔሁ፡ ምንትኒ፨ ከመ፡ ሶበ፡ ሐረሰ፡ ብዕራየ፡ ዓላዊ፡ ወተገበረ፡ ግብሮ፡ ኢይትሀወክ፡ ወኢይኬልሕ፡ ወላህሙኒ፡ ትወልድ፡ በዕድሜሃ፡ ወኢትድኅፅ፨ ወደቂቀ፡ ዓላዊያንሰ፡ ይበዝኁ፡ ከመ፡ አባግዕ፨ ወርኢኩ፡ ውሉዶሙ፡ በቅድሜሆሙ፡ እንዘ፡ ያንፈርዕፁ፡ ወይዘብጡ፡ ከበሮ፡ ወመሰንቆ፨ ይትፌሥሑ፡ ወየሐልዩ፡ በቃላቲሆሙ፨ ወይፌጽሙ፡ መዋዕሊሆሙ፡ በሠናያት፡ ወኢይወርዱ፡ ውስተ፡ ኵነኔ፡ ፍጡነ፨ **ክፍል፡ ፴ወ፬።**ወይቤልዎ፡ ለእግዚአብሔር፡ ፈደይከነ፡ እስመ፡ ኢፈቀድከነ፡ ናእምር፡ ፍኖተከ፨ ወይቤሉ፡ ካዕበ፡ መኑ፡ ውእቱ፡ እግዚአብሔር፡ ከመ፡ ናምልኮ፡ አው፡ ምንተ፡ ይበቍዐኒ፡ ለእመ፡ ሐሰውናሁ፡ ወተቀነይናሁ፨ እስመ፡ አልቦ፡ ሠናይ፡ ውስተ፡ እደዊሆሙ፨ ወበእንተዝ፡ አርኃቁ፡ እምኔየ፡ ሐልዮቶሙ፨ **ክፍል፡ ፴፭።** እስከ፡ ማእዜኑ፡ ትጠፍእ፡ ማኅቶቶሙ፡ ለኃጥአን፨ ወይመውኦሙ፡ ቅጥቃጤ፡ ወይሄሉ፡ ላዕሌሆሙ፡ መቅሠፍተ፡ እግዚአብሔር፡ ዘያማስን፨ ወይከውኑ፡ ከመ፡ ሐሠር፡ ዘቅድመ፡ ነፋስ፨ ወከመ፡ ፀበል፡ ዘይነሥኦ፡ አውሎ፨ ወየዐቅብ፡ ሎሙ፡ እግዚአብሔር፡ በመፃሆሙ፡ ወይኴንኖሙ፡ ለስሕተቶሙ፨ አመ፡ ሀለዉ፡

(col. 2) ውስተ፡ ፍኖቶሙ፨ እስመ፡ እግዚአብሔር፡ ይፈድዮሙ፡ ለዐላዊያን፡ ለያአምሩ፡ ከመ፡ ውእቱ፡ ኰናኒ፡ ወይርአዩ፡ አሕጕሎቶሙ፡ ወይስተዩ፡ እምጽዋዐ፡ መዐተ፡ እግዚአብሔር፡ ወአልቦ፡ ዘይፌጽም፡ ቦቱ፡ ፍትወቶ፡ ውስተ፡ ቤቱ፡ እምድኅሬሁ፨ አው፡ ዘይዜኑ፡ ኁልቈ፡ አውራኂሁ፡ ወይትዐቀብ፡ ለውሉዱ፨ **ክፍል፡ ፴ወ፮።**ኢትፈቅዱኑ፡ ታእምሩ፡ ከመ፡ እግዚአብሔር፡ ማእምር፡ ውእቱ፨ ወለሊሁ፡ ይትፋትሖሙለዐቢያን፨ ለእመሰ፡ ኮነ፡ ይመውት፡ ዝንቱ፡ ወዕዘዙ፡ ወሰላሙ፡ ዘኮነ፡ ድልወ፡ ወውኩለ፡ ላዕለ፡ ስካሩ፡ ወሥጋሁኒ፡ ምሉአት፡ ስብሐ፨ ወአዕፅምቲሁኒ፡ ምሉአን፡ አንጕአ፨ ዝንቱ፡ ይመውት፡ በምረረ፡ ነፍስ፡ ወኢይጸግብ፡ እምተድላ፨ እስመ፡ ዐላዊያን፡ ይሰከቡ፡ ኅቡረ፡ ውስተ፡ ምድር፡ ወይከድኖሙ፡ ዕፄ፡ወአነ፡ አእምር፡ ሐልዮቶሙ፡ ወዘይትማከሩ፡ ላዕሌየ፨ እስመ፡ ትቤሉ፡ አንትሙ፡ ለእመቦቤተ፡ ለጻድቅ፡ ወማኅደረ፡ ለኃጥእ፨ አይቴ፡ መካኖሙ፨ ክፍል፡ ፴ወ፯፡ ኢተስእልክሙ፡ ኑ፡ እምኃለፍተ፡ ፍኖት፨ ወኢያእመርክሙኑ፡ ትእምርታቲሆሙ፨ ወኢለበውክሙኑ፡ በእንተ፡ ምሥጢር፡ ዕቁብ፡ ዘሀሎ፡ ለዕለተ፡ ቅጥቃጤ፡ ወዘዝኩር፡ በዕለተ፡ መዐት፨ መኑ፡ ይመርኆ፡ ውስተ፡ ፍኖት፡ ወመኑ፡ ይዜንዎ፡ ዘይገብር፨ ወውእቱ፡ ይገብእ፡ ውስተ፡ መቃብር፡ በድድቅ፡ ዘይዳደቆ፡ ወይውኅጦ፡ ዕመቀ፡ ፈለግ፨ ወይስሐብ፡ ኵሉ፡ ለለ፡ ፩፩፡ ውስተ፡ አሰሩ፡ ወኀቤሁ፡ ምግባኢሆሙ፡ ወከመዝ፡ አልቦ፡ ኆልቈ፡ እለ፡ ኮኑ፡ ቅድሜሁ፡ ለዝኩ፨ ወእፎ፡ ትናዝዙኒ፡ ወትብሉኒ፡ ነዋ፡ ተመተርኩ፡ ወሐዘንኩ፡ በባሕሉ፡ ወበአውሥኦቱ፨ **አንቀጽ፡፲፬።** (**ምዕ[ራፍ] ፳፪)** ወእምዝ፡ አውሥአ፡ ኤልፍዝ፡ ተሜናዊ፡ ወይቤ፡ ቦኑ፡ አንተ፡ ትትፋትሖ፡ ለእግዚአብሔር፡ ወትትጋአዞ፡ ኦ ብእሲ፡ ወትሄሊ፡ ከመ፡ ለሊከ፡ ትትዔረዮ፡ በውስተ፡ ፍትሕ፨ ወምንትኑ፡ በቍዔትከ፡ ከመ፡

(col. 3) ትኩን፡ ፍኖትከ፡ እምፍርሃቱ፡ ትጌሥጸከ፡ ወትትገአዘከ፡ ይእዜ፡ እእምር፡ እስመ፡ አከይከ፡ ዐቢይ፡ ውእቱ፨ ወኃጣውኢከ፡ ዘአልቦ፡ ኆልቈ፡ እስመ፡ አንተ፡ ነሣእከ፡ አኀዘ፡ አኃዊከ፡ በከንቱ፨ ወሰለብከ፡ ልብሰ፡ ምስኪን፡ ወኢያስተይከ፡ ማየ፡ ለጽሙአን፡ ወኢያብላዕክ፡ ኀብስተ፡ ለርኁባን፨ **ክፍል፡ ፴፰፡** ነዋ፡ ተአምር፡ ለእመ፡ ዘርአ፡ ብእሲ፡ ምድሮ፡ ወይገፍዖ፡ ካልእ፡ ወይነሥእ፡ ፍሬሁ፡ እምኔሁ፨ ወከማሁ፡ ሰደድኮን፡ ዕራቆን፡ ለእቤራት፡ ሶበ፡ መጽአ፡ ኀቤከ፡ ጽሩዐተ፨ ወአሕመምከ፡ ልበ፡ እጓለ፡ ማውታ፨ ወበእንተ፡ ዝንቱ፡ ዓገተከ፡ መሥገርት፡ ወአደንገፀከ፡ ግብተ፡ ፍርሀት፡ ወኢትደግም፡ አምዖ፡ እምድኅረዝ፡ ወእምይእዜሰ፡ ይደፍነከ፡ ማይ፡ ዘይውኅዝ፨ ወእመሰ፡ ተአምር፡ ከመ፡ እግዚአብሔር፡ ሰቀሎ፡ ለሰማይ፡ ወፈጠሮ፡ በትእዛዙ፡ ሶበ፡ ርእደ፡ ሰይጣን፡ ናሁ፡ ተዐበየ፡ ወአውደቆ፨ ወአንተሰ፡ ትብል፡ ምንተ፡ የአምር፡ እግዚአብሔር፡ ወቦኑ፡ ትብል፡ ከመ፡ ውእቱ፡ ኢይኴንን፨ ወውእቱሰ፡ በዲበ፡ ኵነኔሁ፡ ወለእመ፡ ኮነ፡ ስውረ፡ በደመና፡ ወኢያስተርኢ፡ እስመ፡ ምግባሩ፡ ያስተርኢ፡ ወውእቱ፡ ይትመየጥ፡ ውስተ፡ ጽንፈ፡ ሰማይ፡ ቦኑ፡ ትሄሊ፡ ከመ፡ ዐቀብከ፡ ለሊከ፡ ፍኖተ፡ ዓለም፡ ዘአድምዑ፡ ባቲ፡ ሕዝበ፡ ዐመፃ፡ ዘእንበለ፡ ጊዜሁ፡ ወተካልኡ፡ እምግባሮሙ፡ አመ፡ ወረደ፡ ቦሙ፡ ኵነኔ፡ ከመ፡ ፈለግ፡ ዘይውኅዝ፡ ወየሐውር፨ ወኢተዘከርዎ፡ ለዘፈጠረ፡ መሠረቶሙ፨ ወይቤልዎ፡ ለእግዚአብሔር፡ ቡሩክ፡ ተገኃሥ፡ እምኔነ፨ ወምንተ፡ ይክል፡ እግዚአብሔር፡ ከመ፡ ይግበር፡ ብነ፨ እስመ፡ ውእቱ፡ ነዋመልአ፡ አብያቲሆሙ፡ ፍሥሐ፡ ወሠናያተ፨ ዝንቱ፡ ውእቱ፡ ሐልዮ፡ ወርእይ፡ ዘሐለይዎ፡ ዓግፂያን፡ ወይርኅቅ፡ እምኔሆሙ፡ ወይወድቁ፨ ወርእዮሙ፡ ጻድቃን፡ ወይትፌሥሑ፡ ወዘተገበረሂ፡ ሠናያተ፡ ይሳለቅ፡ ቦሙ፡ ለእመ፡ ኢነሥሑ፡ እምግብሮሙ፡ እኩይ፨ ታውዒ፡

f. 168v

(col. 1) እሳት፡ ተረፎሙ፡ ወትሰነአው፡ ምስሌሁ፣ወአንተሰ፡ ትድኅን፡ አእኵት፡ ከመ፡ ይወስክ፡ ፍሬያተ፡ እክል፡ ወተድላ፨ ወተወከፍ፡ ቃሎ፡ ውስተ፡ ልብከ፡ ለእመ፡ አንተ፡ ጸናዕከ፡ ኀበ፡ እግዚአብሔር፡ ነስሕ፡ ላዕሌከ፡ ወአሠኒግዕዘከ፨ ወለእመ፡ አርኀቀ፡ ዐመፃ፡ እማኅደርከ፡ ወመላእክ፡ ብሩረ፡ ከመ፡ ልብሰ፡ ወርቀ፡ ባሕር፡ ከመ፡ መሬተ፡ ቈላት፨ ወይከውነከ፡ እግዚአብሔር፡ ረዳኢከ፡ ወይሬጽም፡ ለከ፡ ዘኀቤከ፡ በሐሳበ፡ ውእቱ፡ ብሩር፨ ወታሌዕል፡ ገጸከ፡ ኀበ፡ እግዚአብሔር፡ ወትጸሊ፡ ሎቱ፡ ወይሠጠወከ፡ ወይሬጽም፡ ለከ፡ ብፅዐትከ፨ ወእመ፡ ትቤ፡ ባሕለይትሬጸም፡ ለከ፡ ወያበርህ፡ ብርሃን፡ ውስተ፡ ኵሉ፡ ፍኖትከ፨ እስመ፡ ዘአትሐተከ፡ ውእቱ፡ ያሌዕለከ፨ ወዘኮነ፡ ትሑተ፡ ይትባላሕ፡ ወይድኅን፡ እምእኩይ፨ ወዘኮነ፡ ጸድቀ፡ ይድኅን፡ እምኀበ፡ ዘኮነ፨ ወለእመኒ፡ ይድኅን፡ በንጽሐ፡ እደዊሁ፨ **አንቀጽ፡ ፲ወ፭፡** (**ምዕ[ራፍ] ፳፫)** ወእምዝ፡ አውሥአ፡ ኢዮብ፡ ወይቤ፡ እምይአዜሰ፡ እምቀዳሚ፡ ዕለት፡ ኮነ፡ ቃል፡ መሪር፨ እስመ፡ አክበደ፡ እዴሁ፡ ላዕሌየ፡ ወበዝኃ፡ ገዐርየ፡ ባቲ፡ እምፈቶኩ፡ ሶበ፡ ክሕልኩ፡ ከመ፡ አብጻሕ፡ ኀበ፡ መንበሩ፡ ወመካኑ፡ ከመ፡ እንብብ፡ ወእዜኑ፡ ፍትሕየ፡ ላዕሌሁ፨ ወአውፅእ፡ አፉየ፡ ለዘለፋሁ፨ ወኮንኩ፡ አአምር፡ ዘያወሥአኒ፡ ወእሌቡ፡ ዘይብል፡ ወጠየቁ፡ ዘከመ፡ ይትፋትሐኒ፡ በዐቢይ፡ ኃይሉ፨ ወለእመሰ፡ ኢከደነኒ፡ ፍርሃቱ፡ እምኮንኩ፡ ዘእትዋቀሶ፡ በርትዕ፨ እምክሕልኩ፡ መዊአ፡ ወድኂነ፡ ዐርትዕ፡ እምዘ፡ አነ፡ ውስቴቱ፨ ወምንት፡ የሐዝነኒ፨ እስመ፡ ኢይሬእዮ፡ አነ፡ ለእመ፡ ኮነ፡ በቅድሜየ፡ ያሐውር፨ ወለእመ፡ ሀሎ፡ በድኅሬየ፡ ኢየአምሮ፨ ወለእመ፡ ቆመ፡ በጸጋምየ፡ ኢይትዐወቀኒ፨ ወውእቱሰ፡ የአምር፡ ዘውስተ፡ ነፍስየ፨ ወቁመትየ፨ ወንብረትየ፨ ወለእመ፡ ቀርበ፡ መንገለ፡ የማንየ፡ ኢይሬእዮ፨ እስመ፡ ውእ

(col. 2) ቱ፡ አመከረኒ፡ ወፈተነኒ፡ ከመ፡ ወርቅ፨ ወኮንኩ፡ ጽሩየ፨ ወጸንዐ፡ መከየድየ፡ ውስተ፡ አስሩ፨ ወዐቀብኩ፡ ፍኖቶ፨ ወኢተሣለቁ፡ ላዕለ፡ ሕገጊሁ፡ ወቃሉ፨ ወኢኃለፍኩ፡ እምፈቃዱ፨ ወዘኢዐቀብኩ፡ ነገሮ፡ እምፈተውኩ፡ አእምር፨ መኑ፡ ዘይሰጠወኒ፡ ወያጸንዐኒ፡ ሀየንተ፡ ዝንቱ፡ ኵሉ፨ ዘነዋ፡ ገብረ፡ ብየ፡ ዘፈቀደት፡ ነፍሱ፡ ወባሕቱ፡ አንሰ፡ እፌጽም፡ ኪዳኖ፨ እስመ፡ ኀቤሁ፡ ሀሎ፡ በአምሳለ፡ ዝንቱ፡ ግብር፡ ብዙኅ። **ክፍል፡ ፵፱።**ወበእንተዝ፡ ደንገፅኩ፡ ወአጽናዕኩ፡ ትእዛዞ፨ ወአእመርኩ፡ መዐቶ፡ ወደንገዕኩ፡ እምኔሁ፨ እስመ፡ እግዚአብሔር፡ ሆከ፡ አማዑትየ፨ ወአንቀልቀለ፡ ድንጋፄ፡ ርእስየ፨ እስመ፡ በእንተ፡ ዘአጥረይኩ፡ አርምሞ፡ ይከድነኒ፡ ጽልመት፨ ወእምቅድመ፡ ይሰውረኒ፡ ደመና፨ **ክፍል፡ ፵፡** (**ምዕ[ራፍ] ፳፬)** እፎ፡ ይትኀብኡ፡ ዓማፂያን፡ እምቅድመ፡ አዕይንቲሁ፡ ለእግዚአብሔር፨ እፎ፡ ዘኢይቅበተከ፡ መዋዕሊሆሙ፡ ወእምቅድመ፡ ያእምሩ፡ ወእምቅድመ፡ ይኅልፉ፡ ወሰነ፡ ወዐቅሙ፨ እስመ፡ ሠረቁ፡ መርዔተ፡ አባግዕ፨ ወሰለቡ፡ ጠሌ፡ እጓለ፡ ማውታ፨ ወኄዱ፡ ብዕራየ፡ መበለት፡ ወተሰወረ፡ ነዳይ፡ በውስተ፡ ፍኖት፨ ወትሑታንኒ፡ እለ፡ ውስተ፡ ምድር፡ ተኃብኡ፡ እምኔሆሙ፨ እስመ፡ እሙንቱ፡ ሮጹ፡ ላዕለ፡ እከይ። ከመ፡ አርዌ፡ ዘይመጽእ፡ ግብተ፡ በረዊጽ፨ ወሔዱ፡ ዘርአ፡ ገራህት፡ እምቅድመ፡ ይዕፅዱ፡ ሥርናየ፨ ከመዝ፡ ትከውን፡ ዐፀደ፡ ወይኖሙ፡ ለዓላዊያን፨ ከመ፡ ዘተከለአ፡ ድኅረ፡ አትክልት፨ እስመ፡ አድኃርዎሙ፡ ለነዳያን፡ ዕሩቃነ፡ ዘእንበለ፡ ልብስ፡ እምዓመፃሆሙ፨ ወኢረከቡ፡ ዘይሰብሱ፡ በጊዜ፡ ቍር፡ ፅኑዕ፨ **ክፍል፡ ፵ወ፩።**በእንተ፡ ዝንቱ፡ ምግባሮሙ፡ ይትገሃሱ፡ እምዝናም፡ ጽኑዕ፡ ዘእምውስተ፡ ደብር፨ ወያስቀበቍዑ፡ እምነ፡ አ

(col. 3) እባን፡ እምኃጢአ፡ ዘይከብቶሙ፨ እስመ፡ ገፍዕዎሙ፡ ለእጓለ፡ ማውታ፨ ወበርበሩ፡ ዘኀቤሆሙ፨ ወይትዔገልዎሙ፡ ለምስኪናን፨ ወይብሉ፡ እስመ፡ ዝንቱ፡ ርቱዕ፡ ሎሙ፨ ወይገድፍዎሙ፡ ይኡዱ፡ ዕሩቃነ፡ ዘእንበለ፡ ልብስ፨ ወይትዔገልዎሙ፡ ለርኁባን፡ ኅብስቶሙ፨ ወምስለ፡ ዝንቱ፡ ምግባሮሙ፡ እምድኅረ፡ ቦኡ፡ ውስተ፡ ምሳኃት፡ ወምርፋታት፡ ይሰግዱ፡ ከመ፡ ትሑታን፨ ወእንዘ፡ ሀለዉ፡ ውስተ፡ መብልዖሙ፡ ይርኅቡ፡ እሙን፡ ቱ፨ ወመስፈርቶሙ፡ ውስተ፡ እደዊሆሙ፨ ወእንዘ፡ ያከይዱ፡ ምክያደ፡ ወይኖሙ፨ ወይኤጽሩ፡ ወይመልኡ፡ ምክያዳቲሆሙ፡ ይጸምኡ፨ ወእምዓመፃሆሙ፡ ይመጽኡ፡ ከመ፡ ምውታን፡ እምሀገር፨ ኢታንጌጊ፡ ነፍሳተ፡ ቅቱላን፡ እምግብሮሙ፨ ወእግዚአብሔር፡ ይትዌከፍ፡ ጸሎቶሙ፨ እስመ፡ ሀለዩ፡ ከመ፡ እሙንቱ፡ ውስተ፡ መካነ፡ ብርሃን፡ ሀለው፨ ወኢቀርቡ፡ ውስተ፡ ፍኖት፨ ወኢሖሩ፡ ውስተ፡ አሰረ፡ ጽድቅ፨ ወባሕቱ፡ ይቀውም፡ ቀታሊ፡ ውስተ፡ ብርሃን፡ ገሀደ፨ ወይትዌከፍ፡ ለነዳያን፡ ወለምስኪናን፨ ወበሌሊት፡ ይከውን፡ ሠራቂ፡ ወከማሁ፡ ይጸንሕ፡ ዐይነ፡ ዘማዊ፡ ጽልመተ፨ ወይሴፎ፡ ሌሊተ፡ ወይብል፡ ኢይሬእየኒ፡ ዐይን፨ ወየሀብእ፡ ምግባሮ፡ ውስተ፡ ጽልመት፨ ወይክሪ፡ አብያተ፡ በሌሊት፨ ወሶበ፡ ኮነ፡ መዐልተ፡ ይትከሠት፨ ዘከረዮ፡ በሌሊት፡ ይትረአይ፡ በብርሃን፨ ወከመዝ፡ የኃሥሡ፡ ጽላሎተ፡ ሞት፨ ወአመ፡ ዘመን፡ ቅሩብ፡ ይትረገም፡ መከፈልቶሙ፡ ውስተ፡ ምድር፨ ወይረክቦሙ፡ ዋዕይ፡ ጽኑዕ፡ ወጽምአ፡ በፍኖተ፡ ወይኖሙ፨ ወያሰጥሞሙ፡ ማየ፡ አስሐትያ፨ እስመ፡ ስሕቱ፡ እምንኡሶሙ፡ ወአበሱ፡ ቅድመ፨ ወአመ፡ ወፅኡ፡ እማኅፀን፨ ወከመዝ፡ በልዖሙ፡ ዕፄ፨ እስመ፡ ኢተዘከርዎሙ፡ ለምውታን፨ ወኢሐለዩ፡

f. 169r

(col. 1) ውስተ፡ ምግባረ፡ ሞት፨ አላ፡ እስመ፡ ቀጥቀጡ፡ እጓለ፡ ማውታ፡ ከመ፡ ዕፅ፨ ወመካንሂ፡ እኪት፡ ዘኢትወልድ፡ ዝውእቱ፡ መክፈልቶሙ፨ እስመ፡ ኢያሠነዩ፡ ለዕቤራት፨ ወነዋ፡ ጽኑዐ፡ ዘይትዐቀብ፡ በኃይሉ፡ ውስተ፡ ማኅደሩ፨ ወኢይትአመን፡ በርእየ፡ ሕልም፨ ዳእሙ፡ የኀድር፡ በመካነ፡ ዘኅን፡ ወኅድአት፨ እስመ፡ አዕይንቲሁ፡ ኢይኔጽራ፡ ኀበ፡ ፍኖቶሙ፨ ወአመ፡ ኀዳጥ፡ ኢይትረክቡ፨ አላ፡ የኃስሩ፡ ወይትኃጐሉ፡ ኵሉ፡ እለ፡ ያምፅዕዎ፨ ወይጸማኅየዩ፡ ወትሐሰዩ፡ ከመ፡ ሰዊት፨ ወኢኮነ፡ ዝንቱ፡ እሙነ፡ ከመ፡ የሐስው፡ መዐተ፡ እግዚአብሔር፨ ወእትኩነን፡ ቅድመ፡ እግዚአብሔር፡ እንበይነ፡ ቃልየ፡ ዛቲ፨ ወላዕለ፡ መኑ፡ ዘኢይሠርቅ፡ ብርሃኑ፨ **አንቀጽ፡ ፲ወ፮።** (**ምዕ[ራፍ] ፳፭)** ወእምዝ፡ አውሥአ፡ በልዳዶስ፡ ሽሐዊ፡ ወይቤ፡ እስመ፡ ምስሌሁ፡ ስልጣን፡ ወአፍርሆ፡ ወውእቱ፡ ዘረሰየ፡ ሰላመ፡ ውስተ፡ አርያም፨ ወአልቦ፡ ኍልቈ፡ ለሐራሁ፨ ወይሴወሩ፡ እምሕዋፄ፡ ብርሃኑ፨ ወኀበ፡ ኢሠረቀ፡ ብርሃኑ፡ ይከውን፡ ጽልመት፨ ወእፎ፡ ይክል፡ ሰብእ፡ ይማእ፡ በቅድመ፡ እግዚአብሔር፤ወእፎ፡ ይትሔየል፡ ቅድሜሁ፡ ዘተወልደ፡ እምአንስት፨ ወወርኅኒ፡ ኢይክል፡ ይማእ፡ በቅድሜሁ፨ ወከዋክብትኒ፡ ኢኮኑ፡ ንጹሐ፡ በቅድሜሁ፨ ወእፎኑመ፡ እንከ፡ ሰብእ፡ ዘውእቱ፡ ዕፄ፨ **አንቀጽ፡ ፲ወ፯፡** (**ምዕ[ራፍ] ፳፮)** ወእምዝ፡ አውሥአ፡ ኢዮብ፡ ወይቤ፡ ለምንትኑ፡ ትረድእ፡ ዘእንበለ፡ ኃይል፡ ወታድኅን፡ ዘእንበለ፡ ጽንዕ፨ ወአፎ፡ ሐለይከ፡ ዘአንበለ፡ ፍትሕ። ወትትአመን፡ ከመ፡ ለከልባዌ፡ ብዙኅ፨ እስመ፡ ኢትቀውም፡ ዛቲ፡ ቃልከ፨ ወኢይመውእ፡ ዘወፅአ፡ እምኔከ፡ ከመ፡ ዘቦቱ፡ አእምሮ፨ **ከፍል፡ ፵ወ፪።**እለ፡ ያርብሕኒ፡ ይበጽሑ፡ ወየሐድሩ፡ ውስተ፡ ማይ፨ ወሲኦልኒ፡ ክሥት፡ በ

(col. 2) ቅድሜሁ፨ ወመቃብርኒ፡ ኢይትኃባእ፡ እምኔሁ፨ ወእለ፡ ውስቴቱ፨ ወውእቱ፡ ዘሰፍሐ፡ ለመስእ፡ እምነ፡ አዜብ፨ ወውእቱ፡ ዘሰቀላ፡ ለምድር፡ ላዕለ፡ ወኢምንትኒ፨ ወውእቱ፡ ዘአውኃዞ፡ ለማይ፡ ወአዕቈሮ፡ ውስተ፡ ደመና፡ ወኢይትሐወከ፡ ወኢይሰጠጥ፡ በታሕቴሁ፨ ወውእቱ፡ ዘክደኖ፡ ለፀሐይ፡ በደመና፡ ወረሰየ፡ ጊሜ፡ መልዕልቴሁ፨ ወውእቱ፡ አቀመ፡ አጽናፈ፡ ምድር፡ ላዕለ፡ ገጸ፡ ማይ፨ ከመ፡ ኢይጸራዕ፡ ጽልመት፡ ወብርሃን፨ ወየማኑኒ፡ ሰረረት፡ አዕማደ፡ ሰማይ፨ ወይርዕዱ፡ ወይገርሩ፡ እምተግሣጹ፨ ወውእቱ፡ ዘአውኃዘ፡ ማየ፡ በኃይሉ፨ ወሐፀረ፡ ወሰነ፡ ባሕር፨ ወዐዘቅተ፡ ማይኒ፡ ብዙኃት፡ ኃፁራት፡ እማንቱ፨ ወውእቱ፡ ዘአጽንዐ፡ ለሰማይ፡ በመንፈሱ፡ ወበእደዊሁ። ወቀተሎ፡ ለከይሲ፡ ዘጐየ፨ ወመንበ፡ እሎንተ፡ ኵሎ፡ በበዐቅሞሙ፡ ወፍናዌሆሙ፨ ወዐይኑ፡ ዜና፡ እኩይ፡ ዘይሴምዕ፡ በኀቤሆሙ፣ ወዘውእቱ፡ ይቤ፡ ወመኑ፡ የአምር፡ ዕበየ፡ ኃይሉ፨ ዝውእቱ፡ ተዐበየ፡ ወዐውደቆ፨ **አንቀጽ፡ ፲ወ፰።** (**ምዕ[ራፍ] ፳፯)** ወእምዝ፡ ተናገረ፡ ኢዮብ፡ ወይቤ፡ አምሳለተ፡ ወዓዲ፡ ይቤዘረሰየ፡ ፍኖትየ፡ ጠዋየ፨ እስመ፡ እግዚአብሔር፡ ውእቱ፡ ሕያው፡ ወኃያል፨ ወውእቱ፡ ይቤላ፡ ለነፍስየ ኩኒ፨ ወአስተጋብአ፡ ላዕሌየ፨ መንፈሰ፡ እግዚአብሔር፡ ቆመ፡ ውስተ፡ አፉየ፡፨ ወቦቱ፡ እምሕል፨ እመሰ፡ ነበበት፡ ከናፍርየ፡ በመፃ፨ ወለእመ፡ ነበበ፡ ልሳንየ፡ እኩየ፨ ሐሰ፡ ሊተ፡ እግዚአሔር፡ ከመ፡ ይኩን፡ ዝንቱ፨ ወኢተሐልፍ፡ እምኔየ፡ ጽድቅየ፡ እስከ፡ እመውት፨ ወአነ፡ ጽኑዕ፡ በጽድቅየ፨ ወእትዔገሥ፡ በእንቲአሁ፡ ወኢይድክም፨ ወኢይትሀወከ፡ ልብየ፡ እመዋዕልየ፨ ወከመዝ፡ ኢየኀዝን፡ ግሙራ፨ አንሰ፡ አሴፎ፡ ከመ፡ ይከውን፡ ፀርየ፡ እምዐላዊያን፡ ዓላዌ፨ ወዘ፡ ይፃረረኒ፡ ከመ፡ ዐግፂ፨ ወእቤ፡ አልቦቱ፡

(col. 3) ተስፋ፡ ለረሲዕ፨ ወለእመ፡ በዝኃ፡ ንዋዩ፡ ውእቱ፡ ጊዜ፡ የአትታ፡ እግዚአብሔር፡ ለነፍሱ፨ ወበእንተ፡ ዝንቱ፡ ይሰጠዎ፡ እግዚአብሔር፡ ስእለቶ፡ ሶበ፡ ወረደ፡ ቦቱ፡ መክ(ዖ)፨ ለእመሰ፡ ተወከለ፡ በዝንቱ፡ ላዕለ፡ ኃያል፡ ዋሕድ፡ ወጸውዖ፡ ለእግዚአብሔር፡ በኵሉ፡ ጊዜ፡ በልብ፡ ንጹሕ፨ ይሰጠዎ፡ እግዚአብሔር፡ ወይሰምዖ፨ **ክፍል፡ ፵ወ፫።**ወለክሙሰ፡ አገብእክሙ፡ ኀበ፡ እግዚአብሔር፡ ዘኢይትሐባእ፡ እምኔሁ፡ ምግባሪክሙ፨ እስመ፡ ሰሊክሙ፡ ጉቡአን፡ ርኢክሙ፡ ኵሎ፡ ዘረከበኒ፨ ለምንትኑ፡ ትትዔበይ፡ በከንቱ፨ አእምሩ፡ ከመ፡ ዝንቱ፡ መክፈልቶሙ፡ ለዓላዊያን፡ እምኀበ፡ እግዚአብሔር፨ ወርስተኒ፡ ዘይነሥኡ፡ መስተፃርራን፡ እምኀበ፡ ዋሕድ፡ ዘኵሎ፡ ይመልክ፨ ወእመሂ፡ በዝኁ፡ ደቂቆሙ፡ ያማስኖሙ፡ ፀብእ፨ ወውሉዶሙኒ፡ ዓዲ፡ ኢይፀግቡ፡ ኅብስተ፨ ወእለ፡ ተርፉ፡ የሐልቆሙ፡ ሞት፨ ወዕቤራቲሆሙ፡ ኢይበክያ፡ ላዕሌሆሙ፨ ወለእመ፡ አስተጋብኡ፡ ብሩረ፡ ከመ፡ መሬት፡ ወአልባሰ፡ ከመ፡ ፅቡር፡ ይተሐጐሉ፡ ፍጡነ፡ ወይከውን፨ ልብሶሙ፡ ልብሰ፡ ጻድቃን፨ ወይትካፈሉ፡ ኄራን፡ ንዋዮሙ፣እስመ፡ ዓላዊሰ፡ ለእመ፡ ሐነፀ፡ ቤቶ፡ ከመ፡ ሳሬት፡ ይከውን፨ ወተሰውሮቱ፡ ከመ፡ ጽላሎት፡ ዘወድቀ፡ እምነፋስ፨ እስመ፡ ባዕል፡ ዐላዊ፡ እምድኅረ፡ ወድቀ፡ ኢይክል፡ ተንሥኦ፨ ወሶበ፡ ይትከሠት፡ አዕይንቲሁ፡ ይትሐጐል፨ ወኢይረክብ፡ በእንተ፡ መከራ፡ ዘይረክቦ፨ ወያሰጥሞ፡ ከመ፡ ማይ፨ ይግሕፎ፡ ኵነኔ፡ ከመ፡ አውሎ፨ ዘየሐልፍ፡ ፍጡነ፡ በሌሊት፨ ወይግዕዝ፡ ፂውወ፡ እምብሔሩ፨ ወይነጽሖ፡ ወይክዕዎ፡ ዘእንበለ፡ ምሕረት፨ ወይጐይይ፡ እምቅድመ፡ ዘይከውን፡ ፍጡነ፨ እስመ፡ ኰናኒ፡ ይሰፍሕ፡ እዴሁ፡ ሳዕሌሁ።ወይትፋጸይ፡ ላዕሌሁ፡ ውስተ፡ መካኑ፨

f. 169v

(col. 1) (**ምዕ[ራፍ] ፳፰)** ወቦ፡ ብሔር፡ እምኀበ፡ ይወፅአ፡ ብሩር፨ ወመካን፡ ኀበ፡ የሐፅብዎ፡ ለመሬተ፡ ወርቅ፡ ወያወፅእዎ፡ እምኔሁ፡ ለወርቅ፨ ወሐፂንኒ፡ ዓዲ፡ ይወፅእ፡ እምነ፡ ምድር፨ ወብርትኒ፡ ይወፅእ፡ እማእከለ፡ አእባን፨ ወለጽልመትኒ፡ አዘዘ፡ ላቲ፡ ፈጣሪሃ፡ እድሜ፨ እስመ፡ ውእቱ፡ የአምር፡ ወሰነ፡ ኵሉ፨ ወእመሰ፡ እብን፡ ዘውስተ፡ ማዕምቅ፡ ወጽላሎተ፡ ሞት፡ ለእመ፡ ይትኃሠሥ፨ ወይትአመር፡ ፀአቱ፡ እምትምህርተ፡ አሕዛብ፡ ነኪራን፡ ኃያላን፡ እለ፡ ስሕቱ፡ ማእከለ፡ ቈላት፨ ወሰረውዎሙ፡ ሰብእ፡ ወፄወውዎሙ፡ እምድር፨ እንተ፡ ዘይወፅእ፡ እምኔሃ፡ ለሲሳይ፡ ወለተድላ፨ ወውስቴታ፡ ይልህብ፡ ጽድቅ፡ ከመ፡ እሳት፨ ወአእባነሂኒ፡ ሰንፔር፨ ወፀአተ፡ ወርቅ፡ እምፍኖታ፨ **ከፍል፡ ፵ወ፬።**ወዛቲ፡ ይእቲ፡ ዘኢየአምራ፡ ዓንቄ፡ እምነ፡ አፅዋፍ፨ ወኢርእያ፡ ዓይነ፡ ንስር፨ ወኢኬድዋ፡ አራዊት፨ ወኢየኃልፉ፡ አናብስት፡ ውስቴታ፨ ወሶበ፡ ሰፍሐ፡ እዴሁ፡ ፈጣሪሃ፡ ላዕለ፡ አእባን፡ ጽኑዓት፨ ወይገፈትኦሙ፡ ለአድባር፡ እመካኖሙ፡ ወያፈልሶሙ፨ ዝውእቱ፡ ዘይክፍሎሙ፡ ለአድባር፡ በኃይሉ፨ ወይከሥት፡ ኵሎ፡ ክብራተ፡ ዘኢይትረአይ፡ ወየዐፁ፡ ሙሐዘ፡ ፈለግ፡ ጽኑዐ፡፨ ወያወፅእ፡ ብርሃነ፡ እምጽልመት፨ **ክፍል፡ ፵ወ፭፡** ወበአይቴ፡ ንሕነ፡ ንረከባ፡ ለጥበብ፨ ወእምአይቴ፡ ናደምዐ፨ ወአይቴኑ፡ መካነ፡ ልባዌሃ፨ ወአልቦ፡ ዘየአምር፡ መኑሂ፡ ኀበ፡ ሀሎ፡ መዝገባ፨ ይእቲሰ፡ ኢትትረከብ፡ ዘእንበለ፡ በመካነ፡ ሕያዋን፨ ወለእመኒ፡ ተስአሉ፡ በአንቲአሃ። ቀላየ፡ ባሕርኒ፡ ትቤ፡ ኢሀለወት፡ ኀቤየ፨ ወባሕርኒ፡ ዓዲ፡ ይቤ፡ አልቦ፡ በኀቤየ፨ ወኢይትዌለጥ፡ ጥበብ፡ በወርቅ፨ ወኢጉሠየጥ፡ በብሩር፨ ወኢይመስላ፡ ወርቀ፡ ጽሩይ፨ ወኢይትዔረያ፡ አእባነ፡ ባላቅ፡ ወኢበሰንፔር፨ ወኢትደለዋ፡ ወርቅ፡ ወማህው፨ ወኢባሕርይ፡ ወኢዕንቍ፡ ቀ

(col. 2) ይሕ፡ ወሠናይ፡ ወኢኵሉ፡ ሰርጓት፨ እስመ፡ ጥበብሰ፡ ሠናይት፡ እምባሕርይ፡ ልዑል፨ ኢይመስላ፡ ምንትኒ፡ ግብራት፨ ወኢይከውን፡ መጠና፡ ላቲ፡ ሉል፡ ዘህንድ፨ ወአእባኒሂ፡ ንጹሕ፡ ዘመትክፍት፨ ወእምአይቴ፡ ትመጽእ፡ ጥበብ፨ ወአይቴ፡ መካነ፡ ልባዌሃ፨ ኅብእት፡ ይእቲ፡ እምነ፡ ዐይነ፡ ኵሉ፡ ሕያዋን፨ ወስውርት፡ እምአዕዋፈ፡ ሰማይ፨ ወባሕቱ፡ እስመ፡ ሞትሰ፡ ወሲኦል፡ ይቤላ፡ ንሕነ፡ ሰማዕነ፡ ዜናሃ፡ በአእዛኒነ፨ ወእግዚአብሔርሰ፡ ዘአለበወነ፡ ፍኖታ፡ ወለሊሁ፡ ውእቱ፡ ዘየአምር፡ መዝገባ፨ ወውእቱ፡ ዘይሬኢ፡ ኵሎ፡ ክቡተ፡ ዘውስተ፡ አጽናፈ፡ ምድር፨ ወይሬኢ፡ ኵሎ፡ ዘታሕተ፡ ሰማይ፡ ዘለሊሁ፡ ፈጠሮ፡ ለነፋስ፡ ድልወ፨ ወረሰዮ፡ ከመ፡ ዘስፉር፡ በመስፈርት፨ ወሠርዐ፡ ዕድሜ፡ ለዝናም፨ ወፍኖተ፡ ለነጐድጓድ፨ ወፀአበ፡ ለመብረቅ፨ ወአፍርሆተ፡ ለነጐድጓድ፨ ወውእቱ፡ ዘርእያ፡ ለጥበብ፡ ወፈተና፡ ወዜነወ፡ በእንቲአሃ፡ ወአጽንዐ፨ ወይቤሎ፡ ለእጓለ፡ እመሕያው፨ እስመ፡ ጥበብ፡ ፈሪሃ፡ እግዚአብሔር፡ ይእቲ፨ ወልቡና፡ ተግሕሶ፡ እምእኩይ፡ ወሐዲጎቱ፨ **አንቀጽ፡ ፲ወ፱።** ዘኢዮብ፡ (**ምዕ[ራፍ] ፳፱)** ወእምዝ፡ አውሥአ፡ ኢዮብ፡ ወይቤ፡ ዳግመ፡ አምሳለ፡ ወይቤ፨ እምፈተውኩ፡ ሶበ፡ ክህልኩ፡ ላዕለ፡ ዘይሬስየኒ፡ ከመ፡ ኮንኩ፡ ውስተ፡ አውራኅ፡ ትካት፨ ወመኑ፡ የዐቅበኒ፡ በከመ፡ ኮንኩ፡ ውስተ፡ መዋዕል፡ ዘርእዮ፡ እግዚአብሔር፡ እግዚእየ፨ አመ፡ ኮነት፡ ፈሪሃ፡ እግዚአብሔር፡ መልዕልተ፡ ርእስየ፨ ወእመ፡ ሀሎ፡ ማኅቶቱ፡ ያብርህ፡ ሊተ፨ ወኮንኩ፡ ከመ፡ ዘአሐውር፡ ውስተ፡ ብርሃኑ፨ በከመ፡ ኮንኩ፡ ዲበ፡ መዋዕልየ፡ እንተ፡ ኮነት፡ ጸጋ፡ እግዚአብሔር፡ ላዕሌየ፨ በመዋዕል፡ ዘኮነ፡ እግዚአብሔር፡ የዐቅብ፡ ቤትየ፨ ወሀሎ፡ ኃያል፡ ዘኵሎ፡ ይመልከ፡ የዐውድ፡ ማኅደርየ፨ ወአመ፡ ኮንኩ፡ እወፅአ፡ ው

(col. 3) ስተ፡ አናቅጽ፡ ወእጼውዕ፨ ወሶበ፡ እበውአ፡ ውስተ፡ መራኅብት፡ ከመ፡ እፍታሕ፡ ወአርትዕ፡ ሕሊና፡ ዓማፂያን፡ እኪተ፨ ወአመ፡ ኮኑ፡ ይሬእዩኒ፡ ወራዙት፡ ይፈርዑ፡ ወይቅኃብኡ፨ ወሊቃውንት፡ ይደመሙ፡ እምኔየ፨ ወክቡራን፡ ያነብሩ፡ እደዊሆሙ፡ ላዕለ፡ አፉሆሙ፡ ሶበ፡ ርእዩኒ፡ ወኮንኩ፡ እስምዕ፡ ቃላቲሆሙ፡ ይሳለቁ፡ ወየአክዩ፨ ወትትላጸቅ፡ ልሳኖሙ፡ በጕርዔሆሙ፡ እምጽናዐ፡ ፍርሀትየ፨ ወኮነት፡ ትዌድሰኒ፡ ኵሉ፡ እዝን፨ ወዘትሰምዕ፡ ዜናየ፨ ወኵሉ፡ ዐይን፡ ዘርእየተኒ፡ ታስተበፅዓኒ፨ ወከመዝ፡ ኮንኩ፡ አነ፡ እረድኦ፡ ለነዳይ፡ ወአድኅኖ፡ እምተፅናስ፨ ወረዳእኩ፡ እጓለ፡ ማውታ፡ ዘአልቦ፡ ረድኤተ፨ ወዘሂ፡ ኮነ፡ ግዱፈ፡ ተፀወነ፡ ብየ፡ ወመጽአ፡ ኀቤየ፨ ወኮንኩ፡ አስተፌሥሕ፡ አልባበ፡ ዕቤራት፨ ወለበስኩ፡ ርትዐ፡ መጽድቀ፨ ወተዐፀፍኩ፡ ፍትሐ፡ ከመ፡ ዐጽፍ፨ ወተከለልኩ፡ ከመ፡ አክሊል፡ ኮነኒ፨ ወኮንኩ፡ ብርሃነ፡ ለዕውራን፨ ወእግረ፡ ለስቡራን፨ ወኮንኩ፡ ንዋየ፡ ለነዳያን፨ ወሀሎኩ፡ እዜኑ፡ በዘዘዚአሁ፡ ፍትሐ፨ ወግብራተኒ፡ ኅቡአተ፡ እምጽድቅ፨ ወቀጥቀጥኩ፡ ስነኒሆሙ፡ ለዓማፂያን፨ ወአንገፍክዎሙ፡ አማእከለ፡ ጥረሲሆሙ፡ ዘወሠጡ፨ ወእቤ፡ እንከሰ፡ አድኅን፡ ሕዝበ፡ ነዳየ፨ ወአስተሳልም፡ ሰብአ፡ ወአዐርቆሙ፡ እምእከዮሙ፨ ወብዙኃ፡ መዋዕልየ፡ ከመ፡ ኆየ፡ ባሕር፨ ወኮነ፡ ስረውየ፡ ትኩለ፡ ኀበ፡ ማይ፨ ወጸናዕኩ፡ በጽላሎቱ፨ ውስተ፡ ዕረፍት፨ ወእጼዋዖ፡ ለማእረር፨ ወወድቀ፡ እምላዕሌየ፡ ራእይየ፨ ወተገድፈ፡ ኃይል፡ እምእዴየ፨ **አንቀጽ፡ ፳፡ ዘኢዮብ።** ወሶበ፡ ሰምዑ፡ እሙንቱ፡ ቃልየ፡ ወተወክፉ፡ ምክረ፡ ዚአየ፨ ወኢረስዑ፡ ነገርየ፡ ወጥዕሞሙ፡ ንባብየ፨ ወኮኑ፡ ይሴፈውዎ፡ ከመ፡ ምድር፡ ጽምእት፡ እንተ፡ ትሴፎ፡ ዝናሙ፨ ወይከሥቱ፡ አፉሆሙ፡ በጻሕቅ፡ ከመ፡ ዘይ

f. 170r

(col. 1) ጽሕቅ፡ ኀበ፡ ዝናም፡ ዘደኃሪ፨ እስሕቅቦሙ፡ ኢየአምኑ፡ ወኢየሐውር፡ ብርሃነ፡ ገጽየ፨ ወባሕቱ፡ አማሰኑ፡ ፍኖቶሙ፡ ወተግኅሡ፨ ወእትመየጥ፡ ኀቤሆሙ፡ ከመ፡ ንጉሥ፡ በሠራዊተ፨ ወከመ፡ ብእሲ፡ ማእምር፡ ዘይጸንዖሙ፡ ለእለ፡ ይትዔበዩ፡ ወይጼእሉ።ኵሎ፨ **ክፍል፡ ፵፯፡** (**ምዕ[ራፍ] ፴)** ወይእዜሰ፡ ነዋ፡ ኮንኩ፡ ይስሕቁ፡ ብየ፡ እለ፡ ይንእሱ፡ መዋዕለ፡ እምኔየ፨ ዘኮንኩ፡ አሜንኖሙ፡ ለአበዊሆሙ፡ ወኢየሐስቦሙ፡ ከመ፡ ከለባተ፡ መራአይ፨ ወአልቦ፡ ዘረባኅኩ፡ በኀይሎሙ፡ ወጽንዖሙ፨ ወበእንተዝ፡ እሙንቱ፡ ኮኑ፡ ምክንያተ፡ ለሐጕል፡ ኃያል፡ ወጽኑዕ፣ወይመጽኦሙ፡ ሙዓት፡ ግብተ፡ ከመ፡ ዘይበውእ፡ ፈያታይ፡ እንበለ፡ ድንጋፄ፣ወየዓርግ፡ እምቈላት፡ እስከ፡ ይትኃብኡ፡ ውስተ፡ ኰኵሕ፡ ወበዓታተ፡ ጸድፍ፡ ወይትኃብኡ፡ ታሕተ፡ ሦከ፡ ወገቦ፡ ወወገር፨ እስመ፡ ውሉደ፡ እብዳን፡ ይጸሐፉ፡ ምስለ፡ ውሉደ፡ ዓማፅያን፡ ወይቴሐቱ፡ ወየሐሥሩ፡ ታሕተ፡ ምድር፨ **ክፍል፡ ፵፰።**ወይእዜሰ፡ ኮንኩ፡ በኀቤሆሙ፡ ዘውዐ፨ ወይዛውዑ፡ ብየ፡ ወይደመሙ፡ በእንቲአየ፨ አስቈረሩኒ፡ ወርኅቁ፨ እምኔየ፨ ወኢነኃፍሩ፡ ወሪቀ፡ ውስተ፡ ገጽየ፣ ወባሕቱ፡ አመ፡ ወጠኑ፡ ተራኅቆትየ፡ አሐዙ፡ ይመንኑኒ፨ ወአስተራመሙኒ፡ ከመ፡ ዘተለጐመ፡ በልጓም፨ ወቆመ፡ መንገለ፡ የማንየ፡ ወከልኡኒ፡ ሐፂረ፨ ወአስሐቱኒ፡ በፍኖቶሙ፡ ውስተ፡ መሥገርቶሙ፨ ወረሰዩ። ጠዋየ፡ ፍኖትየ፡ በከንቱ፨ ወተፈሥሑ፡ በዘ፡ ረከበኒ፨ ኢይኔጽሩ፡ ወኢይሬእዩ፨ ዳእሙ፡ ይመጽኦሙ፡ መከራ፡ ከመ፡ እብን፡ ዐቢይ፨ ወይትቀጠቀጡ፡ በዐውሎ፨ እስመ፡ እሙንቱ፡ አቅረቡ፡ ኀቤየ፡ ወከራ፨ ወሰደዱኒ፡ ወሜጡኒ፡ እምፍኖትየ፨ ወአኅሉፉ፡ እምነየ፡ መድኀኒተ፡ አምሳለ፡ ደመና፡ ዘየኃለፍ፡ ፍጡነ፨ ወጸምአት፡ ነፍስየ፣

(col. 2) ወረከበኒ፡ ፃዕር፡ ጽኑዕ፨ ወአዳኒ፡ መዋዕለ፡ ኃሣር፡ ፈለሰ፡ ክብርየ፡ ኀበ፡ መከራ፨ ወኢጸንዓ፡ ሥጋየ፡ ወኢክህለ፡ ሥጋየ፡ ይትነሣእ፨ ለበስኩ፡ ልብሰ፡ ወተዐጻፍኩ፡ ድርዓ፡ ኃፂን፡ ወአስተብቋዕኩ፡ አስተብቍዖተ፨ ዘለፉኒ፡ ወወደዩኒ፡ ውስተ፡ ፅቡር፨ ወተቀባእኩ፡ መሬተ፡ ወሐመደ፨ ተፀወንኩ፡ ኀቤከ፡ እግዚኦ፡ ወኢተሠጠውከኒ፨ ወቆምኩ፡ ወአስተኃየዕኩ፡ ከዊኖትየ፡ ለከ፡ ፀረ፡ ሞቃሕከኒ፡ ወአሰርክኒ፡ በሰናስል፨ ወነሣእከኒ፡ ወጾርከኒ፡ በመዓትከ፨ ወሰሐብከኒ፡ በውስተ፡ ነፋስ፨ ወአትሓትከኒ፡ ወአኀሠርኩኒ፨ ወአንሰ፡ አእምር፡ ከመ፡ ለሊከትምህረኒ፡ ወታገብአኒ፡ እሞት፨ ወትወሰደኒ፡ ውስተ፡ ምቅዋመ፡ ኵሎሙ፡ ሕያዊን፨ ወዳእሙ፡ እሴፎ፡ ከመ፡ ኢይስፋሕ፡ እዴሁ፡ ኀቤየ፨ አላ፡ ሶበ፡ እግዕር፡ ኀቤሁ፡ ወያድኅነኒ፨ ወናሁ፡ ኮንኩ፡ እበኪ፡ ከመ፡ ምስኪን፡ መዓልተ፡ ወሌሊተ፡ ወትቴከዝ፡ ነፍስየ፡ ከመ፡ ነዳይ፨ ተሰፎኩ፡ ተድላ፡ ወወረደ፡ ብየ፡ ምንዳቤ፡ ወተሰፎኩ፡ ብርሃነ፡ ወከደነኒ፡ ጽልመት፨ ወተሀውከት፡ እማዑትየ፡ ወሐመት፡ ወኢሐድአት፨ ወተዳደቀኒ፡ መዋዕለ፡ ኃሣር፨ ወኮነ፡ ሕይወትየ፡ ዕፁበ፡ ወዉጽረ፡ ገጽ፨ ወቆምኩ፡ ማእከለ፡ ጉባኤ፡ ወበከይኩ፨ ወኮንኩ፡ እኅወ፡ ለአራዊት፨ ወኮነ፡ ማኅደርየ፡ ምስለ፡ ሰገኖ፡ ወተመስወ፡ ማእስየ፡ በላዕሌየ፨ ወየብሰ፡ አእፅምትየ፡ ከመ፡ ግብር፡ ዘያውዕዮ፡ ወርቄ፨ ወመሰንቆ፡ ትፍሥሕትየኒ፡ ኮነ፡ ለኀዘን፨ ወማኅሌትየኒ፡ ተመይጠ፡ መንገለ፡ ብካይ፨ (**ምዕ[ራፍ] ፴፩)** ወተከየደት፡ ዓይንየ፡ ኪዳነ፡ ከመ፡ ኢትርአይ፡ ድንግለ፡ በተጠናቅቆ፨ **ክፍል፡ ፵ወ፱።**ወሚመ፡ ምንት፡ ውእቱ፡ መክፈልትየ፡ ዘያሠምሮ፡ ለእግዚአብሔር፡ ልዑል፨ ወርስትየኒ፡ ዘእረክቦ፡ እምእግዚአብሔር፡ ልዑል፡ ዘእንበለ፡ ዳእሙ፡ ቅጥቃጤ፡

(col. 3) ዓማፂያን፡ ወተናክሮ፡ ወርኂቀ፡ ዓማፅያን፡ እምሰብኦሙ፨ ወባሕቱ፡ ሊተሰ፡ እግዚአብሔር፡===: ይሬኢ፡ ኵሎ፡ ፍኖትየ፨ ወየአምር፡ ኵሎ፡ አሰርየ፨ ወይጤየቅ፡ ከመ፡ ኢይሖረ፡ ምስለ፡ ሰብእ፡ ዓማፅያን፨ ወኢጐጕአት፡ ሰኰናየ፡ ኀበ፡ እለ፡ ይትሜየኑ፡ ላዕለ፡ መዳልወ፡ ጽድቅ፨ ሊተሰ፡ የአምር፡ እግዚአብሔር፡ ጽርየተ፡ ልብየ፨ ወለእመኒ፡ ርሕቁ፡ እምፍኖተ፡ ጽድቅ፨ ወለእመ፡ ሀሎ፡ ውስተ፡ ልብየ፡ ርእየ፡ ዓይን፨ ወተለጸቀ፡ ብየ፡ ምንትኒ፡ እምግብር፡ እኪት፨ ወባሕቱ፡ ኮንኩ፡ እፃሙ፡ ወእትጌበር፡ እኰስትር፡ ወእዘርእ፨ ወአዓርር፡ እተክልሂ፡ ወአልህቅ፨ እሴሰይ፡ ወእበልዕ።፨ ወልብየኒ፡ ኢተለወ፡ ብእሲተ፡ ባዕድ፨ ወኢጸናሕኩ፡ ዲፓ፡ ለመኑሂ፡ እምአብያጽየ፨ ባሕቱ፡ እስመ፡ ብእሲትየኒ፡ ኮነት፡ ተሐርጽ፡ ለነዳያን፡ ወትሔብዝ፡ በካልእ፡ መካን፡ ወትውህቦሙ። **ክፍል፡ ፶።**እስመ፡ ኃጥእትስ፡ ወአባሲት፡ ብእሲት፡ ነቅዓ፡ ትምይንት፡ ይእቲ፨ ወእሳትኒ፡ ዘያውዒ፡ ወያጠፍእ፡ ወያሐጕል፡ ወያመስን፡ ኵሎ፡ እክለ፡ ክላስስት፨ ወእመሰ፡ ዓመዕኩ፡ በውስተ፡ ፍትሕ፡ ላዕለ፡ መኑሂ፡ እምአግብርትየ፡ ወአእማትየ፨ አው፡ ዓመፅኩ፡ ሰብአ፡ በውስተ፡ ፍትሕ፡ ወእቤ፡ ምንት፡ እገብር፡ እመ፡ ተቈጣእኩ፡ አነ፡ ላዕለ፡ ኵነኔ፡ እግዚአብሔር፨ **ክፍል፡ ፶ወ፩።**ወምንተ፡ አወሥእ፡ ሶበ፡ ሓተቱኒ፡ እንበይነ፡ ዓመፃ፨ ወዘፈጠረኒ፡ በውስተ፡ ከርሥ፨ ወዘፈጠረ፡ ኵሎ፡ ለሊሁ፡ ውእቱ፡ ዘአሠነየኒ፡ ወለሐኰኒ፡ በውስተ፡ ማኅፀን፨ እመሰ፡ ኮንኩ፡ እክልአለነዳይ፡ ዘኃሠሠ፡ ወሰአለ፨ አው፡ ዓመፅኩ፡ ዓይነ፡ እቤር፨ አው፡ በላዕኩ፡ መብልዕየ፡ ባሕቲትየ፨ ወኢያብላዕኩ፡ እጓለ፡ እማውታ፡ ምስሌየ፨ ወእፎኑ፡ ኃርተምኩ፡ ወበዝኃት፡ ሕማ

f. 170v

(col. 1) ም፡ ላዕሌየ፡ እምንእስየ፡ ወረከበኒ፡ ገዐር፡ እምአመ፡ ወፃእኩ፡ እምከርሠ፡ እምየ፨ ወሶበ፡ እሬኤ፡ ዕሩቀ፡ አለብሶ፨ አው፡ ለነዳይኒ፡ እምድኅረ፡ አልቦስክዎ፡ ኮንኩ፡ እጸውሮ፡ በብረክየ፡ አለብሶ፡ ወእመውቆ፡ ለምስኪን፡ እምጸጕረ፡ አባግዕየ፨ ኢያንሣእኩ፡ እደውየ፡ ግሙራ፡ ለዘቢጠ፡ እጓለ፡ እማውታ፨ ወባሕቱ፡ ሶበ፡ እሬእዮ፡ በዴዴ፡ እረድኦ፡ ወእብዕሎ፡ እመሰ፡ ገበርኩ፡ ካልአ፡ እምዝንቱ፡ ይደቅ፡ እምሥርው፡ ወትከፍት፡ የ፨ ወይትቀጥቀጥ፡ መዝራዕትየ፨ ወትትሐረጽ፨ እስመ፡ ፈሪሃ፡ እግዚአብሔር፡ አደንገፅኒ፡ ወወረደ፡ ብየ፡ ቅጥቃጤ፡ እምኃቤሁ፨ ወኢክህልኩ፡ እትነሣእ፡ እምፍርሃቱ፨ እመሰ፡ ተወከልኩ፡ ላዕለ፡ ወርቅ፡ ወአጥረይክዋ፡ ያጽርየኒ፨ ወለእመ፡ እቤ፡ ለባሕርይ፡ ትውክልትየ፨ አው፡ እቤሎ፡ ለወርቅ፡ አንተ፡ አጽፍየ፨ አው፡ ተወከልኩ፡ ላዕለ፡ እንስሳ፡ ወተፈሣሕኩ፡ ቦሙ፡ ወብዝኆሙ፨ አው፡ አድምአት፡ እዴየ፡ ግብራተ፡ ብዙኃ፡ ኢይረአይ፡ ፀሐየ፡ ሶበ፡ ይሠርቅ፨ ወወርኅኒ፡ ሶበ፡ ይወፅእ፨ ወኢከላእኩ፡ አኰቴተ፡ ወውዳሴ፡ ለእግዚአብሔር፨ ወኢሔጠ፡ ልብየ፡ ወኢገበርኩ፡ ምንተኒ፡ በጽሚት፣ወኢወደይኩ፡ እዴየ፡ ዲበ፡ ዘኢይደሉ፨ ወእግዚአብሔር፡ መጠነ፡ ኵሎ፡ ምግባርየ፡ ወፈጠረኒ፨ ወኢተጓሕለውኩ፡ ወኢአለውኩ፡ በቅድመ፡ እግዚአብሔር፨ ወኢተፈሣሕኩ፡ በቅጥቃጤ፡ ፀርየ፨ ወኢተሳለቁ፡ ቦቱ፡ ሶበ፡ ወረዶት፡ ኀቤሁ፡ እከት፨ ወኢነበበ፡ አፉየ፡ ኃጢአተ፨ ወኢኃሠሠት፡ ነፍስየ፡ ምንተኒ፡ እምኔሃ፨ **ክፍል፡ ፶ወ፪፡** ወነዋ፡ ኮኑ፡ ይብሉ፡ ፍቁራንየ፡ እምድኅሬየ፨ ሶበሰ፡ ኢክህልነ፡ ላዕለ፡ ሥጋሁ፨ ወኢይከውን፡ ዘንጸግብ፡ እምኔሁ፣ወኢኃደጉ፡ እንግዳ፡ ይቢት፡ ውስተ፡ መራኅብት፨ አላ፡ ባሕቱ፡ ኮነ፡ ርኅወ፡ ኆኅትየ፡ ለአብኦ፨ ወኢኀባእኩ፡ ኃጢአት

(col. 2) የ፡ ከመ፡ ሰብእ፨ ወኢሰወርኩ፡ አበሳየ፡ ዘገበርኩ፨ ወኢተሳለቁ፡ በመኑሂ፡ ወኢያከበድኩ፡ ላዕለ፡ መኑሂ፡ በከንቱ፣ ወባሕቱ፡ ቦእኩ፡ ኀበ፡ አናግድ፡ ብዙኃን፨ ወኢኮላእኩ፡ ለዓርካንየ፡ እምንዋይየ፨ ወኢተሠጥወት፡ ነፍስየ፡ ለቃል፡ ዘኢይደሉ፨ **ክፍል፡ ፶ወ፫።**ወእምድኅረ፡ ዝ፡ ወረደ፡ ላዕሌየ፡ ኵነኔ፡ እግዚአብሔር፡ ጽኑዕ፡ ወአኅሠረኒ፨ እምፈተውኩ፡ ሶበ፡ ክህልኩ፡ ላዕለ፡ ዘይስምዐኒ፨ እምኮነ፡ እግዚአብሔር፡ ይሰጠወኒ፡ እስመ፡ ውእቱ፡ ይጽሕፍ፡ ውስተ፡ መጽሐፍ፡ ፍትሐ፡ ብእሲ፨ ወአንሰ፡ እጸውር፡ ዘንተ፡ ላዕለ፡ መታክፍትየ፨ ወእገብሮ፡ ሊተ፡ አክሊለ፨ ወእከሥት፡ ኆልቀ፡ ምሥጋረ፡ እግርየ፡ ወሰኰናየ፨ ወእስሕቦ፡ ከመ፡ መኰንን፨ ወምድርኒ፡ ታስቆቁ፡ ላዕሌየ፡ ወትብኪ፡ ላዕለ፡ ገራሀታ፨ ወእመሰ፡ በላዕኩ፡ ዘኢኮነ፡ ዘእንበለ፡ ሤጥ፨ አው፡ አኀዝንኩ፡ ነፍስ፡ ምርርተ፨ እትፈደይ፡ ህየንተ፡ ስርናይ፡ ጽንጉነ፨ ወህየንተ፡ ሰገም፡ ሦክ። (**ምዕ[ራፍ] ፴፪)** ወተፈጸመ፡ቃለ፡ ኢዮብ፡ ወኀደጉ፡ ፫እደው፡ እለ፡ ፈቀዱ፡ ይረስይዎ፡ አባሴ፡ እስመ፡ እሙንቱ፡ ርእይዎ፡ ጽዱቀ፡ ቃል፡ እምኔሆሙ፨ **አንቀጽ፡ ፳ወ፩፡ ዘኢላሁ፡ ወልደ፡ ብርኪያ፡ ወአጽንዓ፡ መዓት፡ ኢላሁ፡ ወልደ፡ ብርያ፡** ቡዛዊ፡ ዘሕዝበ፡ ራሙን፡ እስመ፡ ረከበ፡ ላዕለ፡ ኢዮብ፡ አበሳ፡ ጽኑዓ፨ እስመ፡ አንጽሐ፡ ርእሶ፡ ኢዮብ፡ ወተጻደቀ፡ ቅድመ፡ እግዚሰብሔር፨ ወተምዕዖሙ፡ ጥቀ፡ ለ፫፡ አዕርክቲሁ፨ እስመ፡ ሰእንዎ፡ አውሥኦቶ፡ ለኢዮብ፡ በቃሎሙ፨ ወተረሰየ፡ ኤልይሀ፡ ይገሥጸ፡ ለኢዮብ፡ በነገር፨ ወሀለዉ፡ ሰብእ፡ እለ፡ ይልህቁ፡ እምኔሁ፡ በመዋዕሊሆሙ። **ክፍል፡ ፶ወ፬።**ወሶበ፡ ርእየ፡ ኤልዮስ፡ ከመ፡ ሠለስቱ፡ ዕደው፡ ኢክህሉ፡ አውሥኦቶ፡ ለኢዮብ፨ ወአጽንዓ፡ መዐቶ፡ ላዕሌሆሙ፨ ወተናገረ፡ ኢልዩ፡ ወልደ፡ ብርከያ፡ አልዑዛዊ፡ ወይቤ፡ እስመ፡ አንትሙ፡ ትልህቁ፡ እምኔየ፡ በመዋዕል፨ ወአንሰ፡ እጓእስ፡ እምኔክ

(col. 3) ሙ፨ ወበእንተዝ፡ ፈራህኩ፡ ከመ፡ አንግርክሙ፡ ወእክሥት፡ ለክሙ፡ ግብርየ፣ ናሁ፡ እትኃዘብ፡ እስመ፡ ቃልሰ፡ ለዘቀደመ፡ በመዋዕል፡ ውእቱ፨ ወዘኮነ፡ መዋዕሊሁ፡ ነዊኃ፡ ይጠብብ፡ ወይሌቡ፡ ጥቀ፨ አእምር፡ እስመ፡ በውስተ፡ ሰብእ፡ መንፈስ፡ ወኢየሐዩብ፡ ዘእንበለ፡ በመንፈሰ፡ እግዚአብሔር፡ ወእሙር፡ መንፈስ፡ ውእቱ፡ ዘላዕለ፡ መዋቲ፨ ወለእመ፡ ሐይወ፡ ሰብእ፡ በእስትንፋስ፡ እግዚአብሔር፡ እስመ፡ አልቦ፡ በኑኃ፡ መዋዕል፡ ወርስዕ፡ ዘይሌቡ፡ ወይጠበብ፨ እስመ፡ አልቦ፡ ጥበብ፡ ወፍትሕ፡ ለአእሩግ፡ ወለሊቃውንት። ወከመዝ፡ እብል፡ ስምዑኒ፡ ቃልየ፡ እንግርክሙ፡ ዘአአምር፨ ወነዋ፡ አርመምኩ፡ በኀቤክሙ፨ እስከ፡ እስምዕ፡ ቃለክሙ፡ ወአጽማዕኩ፡ ንባብክሙ፡ እስከ፡ ይትበተክ፡ ወዜናክሙ፡ በቃል፡ ወአለበውኩ፡ ሰምዐክሙ። ወሶበ፡ አልቦ፡ መገሥጽ፡ ለኢዮብወኢዘላፌ፡ ውስቴትክሙ፡ ዘይጌሥጾ፡ ለኢዮብ፡ ወዘያወሥአ፡ አውስኦተ፨ ወትብሉ፡ እስመ፡ ለነ፡ አእምሮ፡ ጥበብ፡ እስመ፡ አመክሮ፡ እግዚአብሔር፡ ለኢየብ፡ ወኢኮ፡ ሰብእ፨ ወአኮ፡ ዘአብል፡ ቃለ፡ ወዘይሥዕር፡ ነገረ፡ ወኢይአጽር፡ ኀበ፡ ንባብክሙ፨ ወአርመሙ፡ እሉ፡ እደው፡ ወኢያውሥእዎ፡ ኀደጉ፡ እምዮናግሮ፡ ነዋኃ፨ ወኢተናገሩ፣እስመ፡ ተእኅዙ፡ ወኢያውሥእዎ፡ ይቤ፡ እብል፡ አነ፡ ይእዜ፡ ቃልየ፡ ወእክሥት፡ ዓዲ፡ ምግባርየ፨ ወነዋ፡ መላእኩ፡ ንባበ፡ ወነፍሐ፡ መንፈሰ፡ ለከርሥየ፨ ወአሕመመኒ፡ ልብየ፡ ወኢይተዔገሥ፡ እምተናግሮ፨ ለእመሰ፡ አርመምኩ፡ እምተሠጠ፡ ከርሥየ፨ ወዳእሙ፡ እነብብ፡ እንዘ፡ እትፌሣሕ፡ ወእከሥት፡ ከዓፍርየ፨ ወአወፅእ፡ ቃለ፡ ዘይደሉ፡ እስመ፡ ኢይነሥእ፡ መነሂ። ወኢየሐፍር፡ እምገጸ፡ መኑሂ፨ እስመ፡ ኢየአምር፡ ኃፍረተ፡ ዘእንበለ፡ ዳእሙ፡ መንገለ፡ ዝሙት፨ ወአንሰ፡ ዓዲ፡ እትዔገሥ፡ ምንዳቤ፨

f. 171r

(col. 1) **ክፍለ፡ ፶ወ፭።**(**ምዕ[ራፍ] ፴፫)** ወባሕቱ፡ ስምዐኒ፡ ቃልየ፡ ኢየብ፨ ወአጽምዕ፡ ኵሎ፡ ነገርየ፨ ወናሁ፡ ከሠትኩ፡ ሕፉየ፡ ወአንብብ፡ በልሳንየ፡ ዘይደሉ፡ ወቃለ፡ አፉየ፡ ድልው፨ ወንባበ፡ ከናፍርየ፡ መፍቅድ፨ እስመ፡ መንፈሰ፡ እግዚአብሔር፡ አንቅሐኒ፡ መንፈስ፡ ዘተፈጥረ፡ ዲቤየ፡ ውእቱ፡ ለሊሁ፡ ለጽንዐኒ፨ ወለእመሰ፡ ትክል፡ ታግብእ፡ ሊተ፡ አውሥኦተ፡ አግብእ፨ ወተደሎ፡ ወቁም፡ ቅድሜየ፡ ከመ፡ እንግርከ፨ እስመ፡ አነ፡ ከማከ፡ በኀበ፡ እግዚአብሔር፨ ወዓዲ፡ አንሰ፡ ለእመ፡ ተፈጠርኩ፡ እምፅቡር፡ ከማከ፡ ወኢይክድንከ፡ ፍርሀትየ፡ ወኢይክብድ፡ ላዕሌከ፡ ፃማየ፨ አላ፡ ባሕቱ፡ ነዋ፡ ሰማዕኩ፡ ቃለከ፡ ወንባበከ፨ እመ፡ ትቤ፡ ኦንሰ፡ ራትዕ፡ ወኢአበስኩ፡ ወጻድቅ፡ አነ፡ ኄር፨ ወኢገበርኩኃጢአተ፡ ውእቱ፡ ያሞግድ፡ ላዕሌየ፡ ደዌ፡ ወዐመፀኒ፡ ፀርየ፨ ወረሰዮን፡ ለእገርየ፡ ውስተ፡ ሞቅሕ፨ ወየዐቅብ፡ ኵሎ፡ ፍውየ፡ በዝንቱ፡ ግብር፡ ፨ ትፈቅድ፡ ከመ፡ ትምዐነ፡ ወተክልኑ፡ ከመ፡ ትፅናዕ፡ ቦቱ፨ **ክፍል፡ ፶ወ፮**፡ እዜንወከ፡ እስመ፡ እግዚአብሔር፡ የዐቢ፡ እምሰብእ፨ ወእፎኑ፡ ትሰጠወኒ፡ ወትዜንወኒ፡ ከመ፡ ትትዋቀሶ፡ ውእቱሰ፡ ኢይሰጠወከ፡ በእንተ፡ ኵሉ፡ ግብራት፨ ወበእንተ፡ ዘይቤ፡ ዘእንበለ፡ አሐተ፡ ቃለ፡ ወዳግመ፡ እግዚአብሔርኢይዌሰክ፡ ላዕሌሁ፨ ወኢይትጐሐለው፡ ወኢይደግም፡ ቃለ፡ ከናፍር፨ ወባሕቱ፡ እስመ፡ ሶበ፡ ራእይሰ፡ ወአሕላም፡ ዘሌሊት፡ ሶበ፡ ይክብድ፡ ንዋም፡ ላዕለ፡ ሰብእ፨ እንዘ፡ ይነውሙ፡ ላዕለ፡ ምስካቦሙ፡ ወሶቤሃ፡ ይከሥት፡ ክበደ፡ እምእዝነ፡ ሰብእ፡ ወትሕትና፡ ብዙኃ፣ ወይዛለፍ፡ ፍኖቶሙ፡ ወይመይጦ፡ ለሰብእ፡ እምነ፡ ምግባሩ፨ ወያድሕና፡ ለሥጋሁ፡ እምእኩይ፨ ወይምህከ፡ ለነፍሱ፡ እምነ፡ ሞት፡ ከመ፡ ኢይደቅ፡ ውስተ፡ ቀትል፨ ወያድኅና፡ ለሕይወቱ፡ እምነ፡ ሐጕል፨ ወይክድኖ፡

(col. 2) ወይፌውሶ፡ እምሕማሙ፡ በላዕለ፡ ምሰከቡ፨ ወይኄድስ፡ ኵሎ፡ አዕፅምቲሁ፨ ወእምድኅረ፡ ልህቀ፡ ሥጋሁ፡ ይሬኢ፡ ድንጋፄ፨ ወኢትፀግብ፡ ነፍሱ፡ ሕብስተ፨ ወይረስዕ፡ መብልዐ፡ ወትወድቅ፡ ነፍሱ፡ አምላዕሌሁ፨ ወይበልዕ፡ እምሥጋሁ፡ እምጽንዐ፡ ድንጋፄሁ፨ ወኢይሬእያ፡ አዕፅምቲሁ፡ ጥዒና፨ ወትከውን፡ ነፍሱ፡ ለሙስና፨ ወሕይወቱ፡ ለሞት፨ ===== ወለእመ፡ ኮነ፡ ሎቱ፡ መልአከ፡ ዘይሰምዕ፡ እምኔሁ፡ ቃለ፡ አሐተ፡ እም(፲፻)፡ ቃላት፡ ይትከሠት፡ ርትዕ፡ ለሰብእ፨ ወይሠሀሎ፡ ወይብል፡ እባልሖ፡ ከመ፡ ኢይኩን፡ ሎሙሰና፨ አላ፡ ያደምዕ፡ መድኃኒተ፨ ወይትዌለጥ፡ ሥጋሁ፡ አመ፡ ከመ፡ ናእሱ፨ ወይገብእ፡ ኀቤሁ፨ ወአመ፡ ጸለየ፡ ኀበ፡ እግዚአብሔር፡ ይሠጠዎ፡ ወይከድኖ፡ ወይቀውም፡ ቅድሜሁ፡ በክብር፨ እስመ፡ እግዚአብሔር፡ ይፈድዮ፡ ለሰብእ፡ እንበይነ፡ ጽድቁ፨ ወይፈትሕ፡ ለሰብእ፡ በርትዕ፡ ለኄራን፡ ወለኃጥእ፡ አባሲ፡ እመ፡ ነስሐ፡ ወይቤ፡ አነ፡ አባሲ፡ ነዋ፡ አእከይኩ፡ እሙነ፡ ወኢይበቍዕ፡ ወአድኃና፡ ለነፍስየ፡ እሙስና፡ ወሐጕል፡ ከመ፡ ትርአይ፡ ብርሃነ፡ በረድኤተ፡ እግዚአብሔር፡ ዘንተ፡ ኵሎ፡ ይገብር፡ እግዚአብሔር፡ በሰብእ፡ ሠለስተ፡ ጊዜያተ፨ ወያድኅና፡ ለነፍሱ፡ እሙሰና፡ ወያርእዮ፡ ብርሃነ፡ ለብርሃነ፡ ሕይወት፡ ወአጽምዐኒ፡ ቃልየ፡ ኦኢዮብ፡ ወለምዐኒ።ወአርምም፡ እስከ፡ እነግረከ፡ ወለእመ፡ ሀሎ፡ ኀቤከ፡ ነገር፡ አውሥኦ፡ አውሥእ፡ እስመ፡ ፈቀድኩ፡ ጽድቀከ፡ ወተኃየል፡ ከመ፡ ትስማዕ፡ ወትግበር፡ ወለእመለ፡ ትሰምዕ፡ ቃልየ፡ አርምም። እስከ፡ እምሕረከ፡ ጥበበ፨ **አንቀጽ፡ ፳ወ፪፡ ዘኤልዩስ፡** (**ምዕ[ራፍ] ፴፬)** ወአውሥአ፡ ኤልዩስ፡ ወይቤ፡ ስምዑኒ፡ ይእዜኒ፡ ቃልየ፡ ወአጽምኡኒ፡ ነገርየ፡ ማእምራን፡ እስመ፡ እዝን፡ ይፈልጥ፡ ነገረ፡ ወጕርዔ፡ ይጥዕም፡ መብልዐ፡ ኅረይ፡ ለከ፡ ጠቢባ

(col. 3) ነ፡ እለ፡ ይፈትሑ፡ ማእክሌነ፨ አይኑ፡ ዘተናገረከ፡ እምሠናይት፡ ኦ ኢዮብ። ወምንትኑ፡ ዘከህልከ፡ እስመ፡ አንተ፡ ትቤ፡ ጻድቁ፡ አነ፡ እግዚአብሔር፡ ወተገረመ፡ ላዕሌየ፡ በኵነኔሁ፨ መኑ፡ ሰብእ፡ ዘተኰነነ፡ ወተሐጕለ፡ ዘእንበለ፡ እበሳ፨ አይኑ፡ ብእሲ፡ ዘይትማሰሎ፡ ለኢዮብ፡ ዘይሰትያ፡ ለኂጣን፡ ወለፍትወት፡ ከመ፡ ማይ፨ ወረሰየ፡ ነፍሶ፡ ሱታፌ፡ ወቢጸ፡ ለገበርተ፡ ዐመፃ፡ ኦ ዝንቱ፡ ከመ፡ ትትመይጥ፡ ምስለ፡ ሰብእ፡ ዓማፅያን። **ክፍል፡ ፶ወ፯፡** ወትቤ፡ ዘሰ፡ ይፈርሆ፡ ለእግዚአብሔር፡ ይሴራኅ፡ ተግባሩ፨ ወበእንተዝ፡ ስምዑኒ፡ ቃልየ፡ ጠቢባነ፡ ልብ፡ ሐሰ፡ ለእግዚአብሔር፡ ከመ፡ ትበሉ፡ በኀቤሁ፡ ኀጢአት፡ ወዳእሙ፡ ይትፈደይ፡ ሰብእ፡ በከመ፡ ምግባሩ፨ ወብእሲ፡ ያደምዕ፡ ወይረክብ፡ እምኀቤሁ፡ በፍኖቱ፡ እስመ፡ እግዚአብሔር፡ ኢይዔምፅ፨ ወኢይመይጦ፡ ለሰብእ፡ እምፍኖቱ፡ ጽድቅ፨ **ክፍል፡ ፶ወ፰።** ወመኑ፡ ዘፈቃደ፡ ይትፈጠር፡ ምድር፡ ምስለ፡ ኵሉ፡ ገዳማት፡ ወለእመ፡ ቀርበ፡ ሰብእ፡ ኀቤሁ፡ በልብ፡ ንጹሕ፡ ያስተጋብእ፡ መንፈሶ፡ ወያጸንዖ፡ ለኵሉ፡ ዘሥጋ፨ ወይትሐጐሉ፡ ኅቡረ፨ ወሰብእሰ፡ ውስተ፡ መሬት፡ ይገብእ፡ ኀበ፡ ተፈጥረ፨ **አንቀጽ፡ ፳ወ፫፡** ወእመ፡ ኮንከ፡ ልብወ፡ ስማዕ፡ ዘንተ፡ ባሕለ፡ አጽምዕ፡ ቃልየ፡ ወአእምር፡ ከመ፡ ኵሉ፡ ዘአምዕዖ፡ ለጻድቅ፡ ኢይሴራኅ፨ ወዘኮነ፡ ኄረ፡ ኢይትኴነን፨ ወለእመኒ፡ ተኰነነ፡ ኢኮነ፡ ኵነኔሁ፡ ርቱዐ።፨ ዳእሙ፡ ይትኴነን፡ ዘይቤሎ፡ ለንጉሥ፡ ንጉሥ፡ ዓማፂ፡ ውእቱ፡ ንጉሠ፡ ሊቃውንት፡ ወንጉሠ፡ መኳንንት፡ ኢያደሉ፡ ለአብዕልት፡ ወለነዳያን፨ እስመ፡ ኵሉ፡ ፍጥሬታቲሁ፡ ወግብረ፡ እደዊሚሁ፡ ወይመውቱ፡ ፍጡነ፡ በትእዛዙ፨ ወይትሐጐሉ፡ ሌሊተ፡ ወይማስኑ፡ ወ

f. 171v

(col. 1) ኢየአምርዎ፡ ለዘ፡ ኵሎ፡ ይመልክ፨ ወለኃያል፡ በኃይሉ፨ እስመ፡ አዕይንቲሁ፡ ውስተ፡ ኵሉ፡ ፍናዊሁ፡ ለብእሲ፡ ወይኔጽር፡ ኵሎ፡ ፍኖቶ፡ ወይሌብዋ፡ ወኢይሤውሮ፡ ጽልመት፡ ወጽላሎት፡ ሞት።፨ ወኢይክሉ፡ ገበርተ፡ ዐመፃ፡ ይትኃብኡ፡ ውስተ፡ ጽልመት፡ ወኢይክል፡ ብእሲ፡ ከመ፡ ይትዋቀሶ፡ ለእግዚአብሔር፡ ወይበል፡ ከመ፡ ውእቱ፡ ኰነነ፡ ብዙኃነ፡ ዘእንበለ፡ አበሳ፨ ወይሬሲ፡ ሰብአ፡ ቤዛ፡ ሰብእ፡ ዳእሙ፡ ያሰጥሞሙ፡ በከመ፡ ምግባሮሙ፨ ወለሊሁ፡ ያፈልሶሙ፡ ወያገብኦሙ፡ ውስተ፡ ጽልመት፡ ሌሊት፡ ወያቴሕት፡ ወያኃሥር፡ ምግባሮሙ፡ ታሕተ፡ መሬት፡ ውስተ፡ መካን፡ ስፉሕ፡ እስመ፡ እሙንቱ፡ ዓለው፡ ሥምረቶ፡ ወኢለበው፡ ኵሎ፡ ፍኖቶ፡ ወኢያእመሩ፡ እስመ፡ ጸሎተ፡ ምስኪናን፡ በጽሐ፡ ኀቤሁ፡ ወይሰምዕ፡ አውሥኦተ፡ ባሕታዊ፡ ዘተግኅሰ፡ እምግብረ፡ ዓለም፨ ወለእመ፡ ሰረየ፡ ወኃደገ፡ ወአልቦ፡ ዘይክል፡ ኰንኖቶ፨ ወሶበሂ፡ ሜጠ፡ ገጾ፡ መኑ፡ ውእቱ፡ ዘየሐድግ፡ ለሕዝብ፨ ወኢያበውሐ፡ ለብእሲ፡ ዓላዊ፡ ወአባሲ፡ ስመ፡ ይንግሥ፡ ባዕለ፡ ሕዝብ፨ እስመ፡ እግዚአብሔር፡ ይቤ፡ አንሰ፡ እምድኅረ፡ ሰረይኩ፡ ኢየሐጕል፡ ወኢይኴንን፡ ዘእንበለ፡ አባሲ፨ ዜንወነ፡ አንተ፡ ዘገበርነ፡ እምዐመፃ፨ አንሰ፡ ኢይገብእ፡ እትናገር፡ ምስሌከ፡ እንበይነ፡ ኃጢአት፡ ከ፨ ወአንተ፡ አእምር፡ ዘገበርከ፡ ይበቍበኒ፨ ወተናገር፡ ዘዐመፅክ። ወእለ፡ ቦሙ፡ አእምሮ፡ ይበሉኒ፨ ወብእሲኒ፡ ጻድቅ፡ ያሰምዐኒ፡ ቃሎ፨ **ክፍል፡ ፶ወ፱፡** ወኢዮብሰ፡ ኢይትናገር፡ በልባዌ። ወነገሩኒ፡ ኢኮነ፡ በአእምሮ፨ ነዋ፡ ተመክረ፡ ኢዮብ፡ ወተመንደበ፡ እሙነ፡ ወበጽሐ፡ ኀበ፡ ጽንፈ፡ ኵነኔ፡ ወኢይትኆለቍ፡ እምይእዜ፡ ምስለ፡ ሰብአ፡ ዐመፃ፨ ወለእመ፡ ተመይጠ፡ ውስተ፡ ኃጢ

(col. 2) አት፡ ኢይሬኢ፡ ክሡተ፡ በእንቲአሁ፡ ወአብብ፡ ቃሎ፡ ቅድመ፡ እግዚአብሔር፨ **ክፍል፡ ፷፡** (**ምዕ[ራፍ] ፴፭)** ወእምዝ፡ ተሠጥወ፡ ኤሊሆ፡ ወይቤ፡ ነዋ፡ ሐለይኩ፡ ውስተ፡ ዝንቱ፡ ግብር፡ወፈታሕኩ፡ ላዕሌከ፨ እስመ፡ አንተ፡ ትቤ፡ ጻድቅ፡ አነ፡ በቅድመ፡ እግዚአብሔር፡ ወለእመ፡ አብዛኅከ፡ አንተ፡ ነገረ፡ ምንተ፡ ይበቅዐከ፡ አው፡ ምንትኑ፡ ይበቍአኒ፡ ገሥጾትየ፡ ኪያከ፨ **ክፍል፡ ፷ወ፩።**ወይእዜኒ፡ አወሥእ፡ ኪያከ፡ ወአእርኪቴከ፡ በንባብ፡ ዘኀቤየ፡ ነጽር፡ ላዕለ፡ ውስተ፡ ሰማይ፨ ወጠይቅ፡ ደመና፡ ዘመልዕልቴከ፨ እመሂ፡ አበሰከ፡ አንተ፡ ወምንተ፡ ትሬሲ፡ ቦቱ፨ ወለእመሂ፡ በዝኃ፡ ዐመፃከ፡ ምንተ፡ ትገብር፨ ወለእመ፡ ኮንከ፡ ጻድቀ፡ ወንጹሐ፡ ምንተ፡ ይረብሕ፡ እምጽድቅከ፨ አው፡ ምንተ፡ ይበቍዕ፡ አብጽድቅከ፨ ወለእመ፡ ኮንከ፡ ዐሚፄ፡ ወአመፃከ፡ ለርእስከ፡ ውእቱ። ወለእመ፡ ኮንክ፡ ኄረ፡ ወኂሩትከ፡ ለከ፡ አእምር፡ ከመ፡ እለሰ፡ ይዔምፁያንጌግዩ፡ ወይሳኵዩ፡ እምጽናዐ፡ ዐመፃሆሙ፨ ወይግዕሩ፡ ወይትፈደዩ፡ ሰብእ፡ ብዙኃን፡ እምነ፡ ዐመፃ፨ **ክፍል፡ ፷ወ፪።**ወኢይቤሎ፡ እስመ፡ እግዚአብሔር፡ ፈጠረነ፡ ዘፈጠረ፡ ሕሊና፡ ሌሊተ፡ እምቅድመ፡ ፍጥረተ፡ እንስሳ፡ ምድር፨ ወረሰየነ፡ ትሩፋነ፡ እምአዕዋፈ፡ ሰማይ፡ ወምንተ፡ ይገብሩ። በህየ፡ ይጸርሑ፡ ወኢይሰምዖሙ፡ በእንተ፡ ዘኮነ፡ ገዐሩ፡ ለዓላዊ፡ ከንቱ፡ ውእቱ፡ ወኢይስምዕ፡ እግዚአብሔር፡ ገዓሮሙ፨ ወ(ጺ)ሂ፡ ይዌድሶሙ፡ እግዚአብሔር፡ ቃላቲሆሙ፨ ወእመሰ፡ ትቤ፡ ኢይዌድስ፡ ሰዓል፡ ወአስተብቍዕኀቤሁ፡ እስከ፡ የአትት፡ መዐቶ፡ እምኔከ፡ ወኢይኤዝዝ፡ ለኰንኖትከ፡ ወኢይሠጠዋ፡ ለነፍስ፡ ወኢያጌብራ፣ ወባሕቱ፡ እስመ፡ ኢዮብሰ፡ በከንቱ፡ ይክሥት፡ አፉሁ፨ ለእመ፡ አብዝኃ፡ ነገረ፡ ዘእንበለ፡ አእምሮ፨ **ክፍል፡ ፷ወ፫፡**

(col. 3) ወእምዝ፡ ደገመ፡ ኤልዩስ፡ ወይቤ፡ ተዐገሠኒ፡ ኅዳጠ፡ ወእዜኑከ፡ በእንተ፡ ዘብየ፡ ቃለ፡ እግዚአብሔር፡ ዓዲ፡ ተመጠዋ፡ ለትምህርትየ፡ እምርሑቅ፨ ወእዌድሶ፡ ለፈጣሪየ፨ ወአስተዴሉ፡ ጽድቀ፡ አኰቴቱ፡ እስመ፡ ቃልየ፡ ትትፌነው፡ ላዕለ፡ ጻድቅ፡ ወለትምህርትየኒ፡ አልቦቱ፡ ነውረ፡ በኀቤከሰ፨ **ስፍል፡ ፰ወ፬** ወባሕቱ፡ አእመርነ፡ ከመ፡ እግዚአብሔርአዚዝ፡ ወኢይሜንኖ፡ ለዘኮነ፡ ጻድቀ፡ ወንጹሐ፡ ከመ፡ ሐሊብ፨ ወኢየሐዩ፡ ዓማፂ፡ ቅድመ፡ አዕይንቲሁ፡ እስመ፡ ውእቱ፡ ይፈትሕ፡ ለምዕኪናን፨ ወይትበቀል፡ ሎሙ፡ ወኢይሜንኖ፡ ለጻድቅ፨ አላ፡ ባሕቱ፡ ይኄውጾ፡ በኀይሉ፡ ወያነብሮሙ፡ ለነገሥት፡ ላዕለ፡ መናብርቲሆሙ፨ ወበትእዛዙ፡ ይከብሩ፡ በኑኀ፡ መዋዕሊሆሙ፣ **ክፍል፡ ፷ወ፭**ወሶበ፡ ተዐበዩ፡ ይትአሰሩ፡ በሰናስል፡ ወይወርዱ፡ ውስተ፡ ንዴት፡ ወተፅናስ፨ ወኃለፈ፡ እምኔሆሙ፡ ክብሮሙ፡ ወይትሐፈሩ፡ በምግባሮሙ፡ ወእከዮሙ፨ ሶበ፡ ወረደ፡ ቦሙ፡ ዝንቱ፨ እሙንቱሰ፡ ተተሕቱ፡ ወአርአየ፡ ቦሙ፡ እግዚአብሔር፡ ተግሣጸ፡ ወወጠነ፡ ቦሙ፨ ወአዘዞሙ፡ ከመ፡ ወይነሥሑ፡ እምዐመፃሆሙ፨ ወይሖሩ፡ ውስተ፡ ጽድቅ፡ ወይትጌበሩ፡ ቦቱ። ወይፌጽሙ፡ መዋዕሊሆሙ፡ በሠናይ፡ ወዐመታቲሆሙ፡ በጸጋ፨ ወለእመሰ፡ ኢሰምዑኒ፡ ይትሐጕሉወይዘረው፡ ወይከውን፡ ሐጕሎሙ፡ ግብተ፡ ዘእንበለ፡ ያእምሩ፨ ወእለ፡ ይትገኃሡ፡ እምጽድቅ፡ ይትሐጐሉ፡ ወኢይትክቡ፡ ወኢይትዐደው፡ እሙንቱ፡ ሶበፀንዐ፡ ውስቴቶሙ፨ ወይመውታ፡ ነፍሳታሆሙ፡ በውርዙቶሙ፡ ወይጠፍእ፡ ሕይወቶሙ፡ በረኃብ፨ ወትሑታንሰ፡ የሐይዉ፡ በትሕትናሆሙ፨ ወለመናፍቃንሂ፡ ትትከሠት፡ ግዕዞሙ፡ በተሰድዶቶሙ**ክፍል፡ ፷ወ፮።**ወአንተሰ፡ ትድኅን፡ በኀይለ፡ እግዚእብሔር፡ እምአፈ፡ እለ፡ ያሜክሩ፨ ወ

f. 172r

(col. 1) ይመጽአከ፡ ትፍሥሕት፡ ህየንተ፡ ሐዘን፡ ወተፅናስ፨ ወትሴኒ፡ መአድከ፡ ወትመልእ፡ እምኵሉ፡ ሠናያት፨ ወመናፍቃንሰ፡ ይትኰነኑ፡ በርትዕ፨ ወይቀርቡ፡ ለኵነኔ፡ ወይትቤቀል፡ እምኔሆሙ፡ ወኢያፈርሐከ፡ መዐተ፡ ፀብዕ፨ ወኢያጌብረከ፡ ኀበ፡ ብዝኃ፡ መድኃኒት፡ እምኀበ፡ ካልኡ፨ **ክፍል፡ ፰ወ፯።**ወባሕቱ፡ ያድኅነከ፡ በኃይሉ፡ ወኢያኃዝኑከ፡ አእላፍ፡ ኃያላን፡ ወእለ፡ ቦሙጽንዐ፨ ወኢያፈርሀከ፡ ግርማ፡ ሌሊት፡ በድንጋፄሁ፡ እስመ፡ ውእቱ፡ ይሬሲ፡ እሕዛበ፨ ወሕዝበ፡ ፍዳ፡ ነፍስከ፡ ርኢ፡ ወዕቀብ፨ ከመ፡ ኢትትመየጥ፡ ውስተ፡ ዐመፃ። ወለእመሰ፡ ተመከርከ፡ በንዴት፡ ወሕማም፡ በእንተ፡ ዐመፃ፡ እግዚአብሔር፡ ይናዝዘከ፡ በኃይሉ፨ እስመ፡ አልቦ፡ ከማሁ፨ ወመኑ፡ አዘዘ፡ ይዕቀቡ፡ ፍናዋተ፡ ዘእንበሌሁ፡ ወመኑ፡ ዘይቤሎ፡ ግበር፡ ዐመፀ፡ **ክፍል፡ ፷ወ፰፡** ተዘከር፡ ከመ፡ ምግባሩ፡ ብዝኅት፡ ውእቱ፡ ወሎቱ፡ ይሴብሑ፡ ኵሉ፡ ሰብእ፨ እስመ፡ እሙንቱ፡ ርእዩ፡ ምግባሮ፡ ወነጸሩ፡ እምርሑቅ፡ ወአእመሩ፡ ከመ፡ እግዚአብሔር፡ ኃያል፡ በህላዌሁ፡ ወኢይትነገር፨ ወአልቦ፡ መኑ፡ ዘይክል፡ ያእምር፡ ኁልቈ፡ ዐመታቲሁ፡ እስመ፡ ውእቱ፡ ኢየሐልፍ፡ ወኢይዕርር፨ ወውእቱ፡ ያአምር፡ ኍልቈ፡ ለነብብጣበ፡ ዝናም፡ ባሕቲቱ፡ ዘያወርድ፡ ዝናመ፡ እምሰማይ፡ በጊዜሁ፡ ወስፍሓ፡ ለደመና፡ መልዕልተ፡ ሰብእ፨ ወመኑ፡ የአምር፡ ዕበየ፡ ስፍሐ፡ ደመና፡ ዘያሌዕሎ፡ ወይስፍሖ፡ በዕበየ፡ ጽላሎቱ፨ ወይስፍሕ፡ ላዕሌሁ፡ ብርሃኖ፡ እመልዕልት፡ ወከደኖ፡ ለዕመቀ፡ ባሕር፡ ዘይትፋትሖሙ፡ ለአሕዛብ፡ በርትዕ፨ **ክፍል፡ ፷ወ፱፡** ======፡ ወውእቱ፡ ይሁብ፡ ሲሳየ፡ ለኵሉ፡ ዘነፍስ፡ ዘይሴውሮ፡ ለብርሃን፡ ወየሀብኦ፡ ከመ፡ ይትኃባእ፡ ንኡስ፡ ውስተ፡ እድ፨ ወያወፅኦ፡ እምድኅረዝ፡

(col. 2) ከመ፡ ይከሥት፡ ጽድቀ፡ ብርሃኑ፡ በሰፍሐ፡ ምግባሩ፡ ላዕለ፡ ሕያዋን፡ ወላዕለ፡ ዓማፂያን፡ ዓዲ፨ (**ምዕ[ራፍ] ፴፮)** ወበዝንቱ፡ ይትሀወከ፡ ልቡ፡ ወየሐልፍ፡ እመካኑ፡ ሶበ፡ ሰምዐ፡ ድምፀ፡ ቃለ፡ መዐቱ፨ በእንተ፡ ፍትሕ፡ እንተ፡ ትመጽእ፡ እምአፉሁ፡ ወታሰተርኢ፡ ታሕተ፡ ሰማይ፡ ወትከውን፡ ላዕለ፡ ኵሉ፡ ምድር፡ ወያሰምዕ፡ ቃሎ፡ እመካኑ፡ በፈቃዱ፡ ወአልቦ፡ ዘየአምር፡ ዘኀቤሁ፡ ወኢይትፈተን፡ ምግባሩ፡ ወለእመ፡ ነበበ፡ ይስምዑ፡ ቃሎ፨ **ክፍል፡ ፸፡** ወበእንተ፡ ዝንቱ፡ ያስምዕ፡ እግዚአብሔርቃሎ፡ በነጐድጹድ፣ ወውእቱ፡ ይፌጽምተአምራተ፡ ወመንክራተ፡ ዘኢይትረክብ፡ ወውእቱ፡ ይኤዝዞ፡ ለአስሐትያ፡ ከመ፡ ይኩን፡ ምድረ፡ ወለሊሁ፡ ያስተጋብኦ፡ ለዝናመ፡ ክረምት፡ ጽኑዕ፡ ወየሐትም፡ ላዕሌሁ፡ ከመ፡ ያእምር፡ ኵሉ፡ ሰብእ፡ ምግባሮ፣ **ክፍል፡ ፸ወ፩**ወይበውኡ፡ እንስሳ፡ ውስተ፡ ምስካቦሙ፨ ወይትሐብኡ፡ ውስተ፡ ኰኵሕ፡ ወበትእዛዙ፡ ይወፅእ፡ ዐውሎ፡ እመካኑ፡ ወይከውገ፡ በረድ፡ ጽኑዕ፡ እምብዝኃ፡ ዝናማት፨ ወበትእዛዙ፡ ይወርድ፡ አስሐትያ፡ ወውእቱ፡ ያመጽእ፡ ማየ፡ ብዙኃ፡ ወይሰፍሐ፡ ለደመና፡ ወየዐርጎ፡ ለአዕርጎ፡ ማይ፨ ወይዘርዎ፡ ለጌሜ፡ በብርሃኑ፨ ወውእቱ፡ ዘይፈጥሮ፡ ለሕሊና። ወያጸንዖ፨ ወያስተጌብር፡ ፍጥረታተ፡ ውስተ፡ ገጸ፡ ምድር፡ በዘ፡ አዘዝዎሙ፡ መኳንንት፡ ኮኑ፡ በትእዛዙ፨ ወካልአኒሆሙ፡ እምሰብአ፡ ምድር፡ ወፍቁርሰዘይትረክብ፡ ዲቤሃ፨ **ክፍል፡ ፸ወ፪።** ወአጽምእ፡ ቃልየ፡ ኦ ኢዮብ፡ ወስማዕ፡ ነገርየ፡ ወለቡ፡ መንክራተ፡ እግዚአብሔር፡ ለእመ፡ ተአምር፡ ዘረሰየ፡ እግዚአብሔር፡ ላዕሌሃ፨ ወከሠተ፡ ላቲ፡ ብርሃነ፡ ለደመና፡ ወለእመ፡ ተአምር፡ እምአይቴ፡ ይወፅእ፡ ደመና፡ መንክር፡ ዘአልቦ፡ ነውረ፡ ውስቴቱ፨ ወለከሰ፡ ልብስከ፡ ይበሊ፨ ትክልኑ፡ ትሚጦ፡ ለምድረ፡ አዜብ፡ ወትብል፡ አጸንዕ፡ ምስሌሁ፡ ጠፈሪ፡ ወተቃውሞ፡ ዘውስቴቱ፡ ኅቡ

(col. 3) ረ፡ አምረኒ፡ እስኩ፡ ዘይቤ፡ ወኢይሤወር፡ እምነ፡ ጽልመት፡ ወእንብብ፡ ኪያሁ፡ ወኵሎ፡ ዘእቤ፡ ለእመ፡ ይቤ፡ ብእሲ፡ ተኰነነ፨ **ክፍል፡ ፸ወ፫።**ወእመ፡ ፈቀደ፡ ብእሲ፡ ይንብብ፡ በዓመፃ፡ ላዕለ፡ እግዚአብሔር፡ ይትኴነን፡ እምይእዜሰ፡ ኢይሬእዩ፡ ብርሃነ፡ ዘያበርህ፡ ውስተ፡ ጠፈረ፡ ሰማይ፡ ወየሐልፍ፡ ነፋስ፡ ወይነጽሖ፡ ወነዋ፡ ያስተጋብእ፡ ወርቀ፡ እምደቡብ፨ ወይሠርቅ፡ ብርሃን፡ እምኀበ፡ እግዚአብሔር፡ ዘኵሎ፡ ይመልከ፨ ወዐቢይ፡ ኃይሉ፡ ወራትዕ፡ በፍትሑ፡ ዐቢይ፡ ንጹሕ፡ ጻድቃኒሁ፡ ኢይኔስሑ፨ ወይዘርዎሙ፡ ለካልኣት፡ ሰብእ፡ ጸጋዌ፡ ዕበይ፡ ዘኢያስተሐፍሮሙ፡ ለጻድቃኒሁ፨ ወቦ፡ ሰብእ፡ እለ፡ ይፈርሁወይደነግፁ፡ እምኔሁ፡ ጠቢባን፡ ወልቡባነ፡ አልባብ፨ **አንቅጽ፡ ፳**፡ **ወ፬፡** ወዓዲ፡ (**ምዕ[ራፍ] ፴፯)** ተናገሮ፡ እግዚአብሔሮ፡ ለኢየብ፡ እምደመና፡ ወይቤሎ፡ መኑ፡ ዘይሔሊ፡ ሕሊና፡ ዘእንበለ፡ አእምሮ፡ ወይትናገር፡ ባቲ፨ ቅንት፡ ሖቋከ፡ ከመ፡ ያርብሐዊ፡ ወእሴአለከ።ወአንተ፡ ንግረኒ፨ አይቴኑ፡ ሀሎከ፡ አመ፡ ፈጠረኩ፡ መሠረተ፡ ምድር፨ ንግረኒ፡ ዘንተ፡ ለእመ፡ ሀሎ፡ ኃቤከ፡ አእምሮ፡ መኑ፡ ውእቱ፡ ዘክህለ፡ ሰፊሮታ፨ ለእመ፡ ኮንከ፡ አንተ፡ አእምር፨ ወመኑ፡ ውእቱ፡ ዘወደየ፡ አርዑተ፡ ዲቤሁ፡ ወአስተሣነያ፣ወመኑ፡ አቀመ፡ አጽናፊሃ፡ ላዕለ፡ ማይ፨ ወመኑ፡ ውእቱ፡ ዘሤመ፡ አእባነ፡ ውስተ፡ ማእዜኒሃ፨ ወዘፈጠሮሙ፡ ለኵሎሙከዋክብተ፡ ጽባሕ፨ ወሰብሕዎ፡ ኵሎሙ፡ መላእክቲሁ፨ ወአጸወ፡ አናቅጸባሕር፨ ወረሰየ፡ ወሰነ፡ ለባሕር፨ ወአውፅአ፡ እምነ፡ አንቅዕታቲሃ፡ አመ፡ ፈጦሮ፨ ወረሰየ፡ ደመና፡ አልባሲሁ፨ ወጊሜ፡ መንጦላዕተ፡ ወምሕባአ፨ ወሠርዐ፡ ሎቱ፡ ሐዌፄ። ወረሰየ፡ ሎቱ፡ ወሰነ፡ ከመ፡ አናቅጽ፡ ወመርስገ፡ ወእቤሎ፡

f. 172v

(col. 1) እስከ፡ ዝየ፡ ሀሉ፡ ወኢትትዓደው፡ እምወሰንከ፨ ወአሰርኮ፡ ወትቤሎ፡ ሀሉ፡ በመካንከ፨ ወኢትትዓደው፡ እምእዋዴከ፨ ወቦኑ፡ አዘዝኮ፡ ለጽባሕ፡ ከመ፡ ይኩን፡ ቅድመ፡ እምቀዳማይ፡ መዋዕልክ፨ ተአምርኑ፡ እይቴኑ፡ መካኑ፡ ለብርሃን፨ ወትከልኑ፡ ታስተለጽቅ፡ እጽናፈ፡ ምድር፡ ወሚመ፡ ትከልኑ፡ ፡ከመ፡ ታግኅሥ፡ እምኔሃ፡ ኀጥአነ፨ ወታፍልስ፡ ሥጋሆሙ፡ ኀበ፡ ዕቡር፡ ወይትነሥኡ፡ ከመ፡ ሰብእ፨ ወትክልሑ፡ ትክላእ፡ ብርሃኖሙ፡ ለኃጥአን፨ ወትቀጥቅጥ፡ መዝራዕቶሙ፡ ለዕቡያን። ወቦእኮኑ፡ ውስተ፡ ልጐተ፡ ባሕር፡ ወዕመቂሁ፨ አው፡ ታርኮኑ፡ ዲበ፡ መሠረተ፡ ማዕምቅ። ወአስተርአየኑ፡ ለከ፡ አናቅጸ፡ ሞትወአናቀጸ፡ ጽላሎተ፡ ሞት፨ አው፡ ርኢክኑ፡ ሥፍሐ፡ ለኵላ፡ ምድር፡ ንግረኒኬ፡ ኀበ፡ አይቴኑ፡ ይወርድ፡ ብርሃን፡ ወአይቴኑ፡ ይከውን፡ ፍኖቱ። ወአይቴኑ። መካኑ፡ ጽልመት። ወለእመ፡ ኮንከ፡ ተአምር፡ መካና፡ ወፍኖተ፡ ማኅደራ፨ ወለእመ፡ ኮንከ፡ ትሌቡ፡ ማእዜ፡ ተፈጥረት። አው፡ ለእመ፡ ተአምር፡ ኁልቈ፡ መዋዕሊከ፡ ብዙኃትኑ፡ እማንቱ፡ ወእመ፡ አኮ፡ ኅዳጠት፨ መቦእከኑ፡ ውስተ፡ መዛግብተ፡ አስሐትያ፡ አሙ፡ ርኢኮኑ፡ ምስያመ፡ በረድ፡ በዘመነ፡ ጻዕቅ፡ ወዕለተ፡ ቀትል፡ ወፀብእ፨ ኦሙ፡ ተአምርኑ፡ ወበአይ፡ ፍኖት፡ ይትከፈል፡ ብርሃን፨ ወእምአይቴ፡ ይወፅኡ፡ ነፋሳት፡ ወይነፍሑ፡ ውስተ፡ ገዳ፡ ምድር፨ ወእምአይቴ፡ ይከውን፡ ብርሃነ፡ መብረቅ፡ ወቃለ፡ ነጐድኅድ፨ ወይወርድ፡ ዝናም፡ ላዕለ፡ ገጻ፡ ለምድር፡ እንተ፡ አልባቲ፡ ውስቴታ፡ ሰብእ። ወኀበ፡ ገዳም፡ ዘኢይነብር፡ ኀቤሁ፡ መኑሂ፣ ወያረዊ፡ ኵሎ፡ በቍላተ፡ ወያሠርዕ፡ ሣዕረ፨ ተአምርኑ፡ ቦኑ፡ አበ፡ ለዝናም፡ ወሚመ፡ አልቦ፨ ወመኑ፡ ይወልዶ፡ ለነጠብጣብ። ወለጠልኒ፡ ወለአስሐት

(col. 2) ያ፡ እምአይቴ፡ ሙፃኦሙ፨ **ክፍል፡ ፸፬።** ወመኑ፡ አሠርገዋ፡ ለገጸ፡ ሰማይ፡ ወአስተሣነየ፡ አርአያሃ፨ ወመኑ፡ ያረግኦ፡ ለማይ፡ ወያጸንዖ፡ ከመ፡ አእባን፣ ወመኑ፡ አውኀዘማየ፡ ውስተ፡ ወሰኑ፡ ትክልኑ፡ ትአኅዛ፡ ወለትርአያ፡ ከመ፡ ኢትሖር፣ ወርኢከኑ፡ ፎኖቶ፡ ለደብራን፡ ወሙፃኦ፨ ወተአምርኑ፡ ጊዜ፡ ሃ፡ ለእብኑ፡ (እይሽ)፡ ወሕዋጼሃ፨ ወሚመ፡ ዘይቀውም፡ ውስተ፡ ገጸ፡ ዓየር፨ አው፡ ትጤይቅኑ፡ ሥርዓተ፡ ሰማይ፨ ወትሠርዕኑ፡ ዓመታተ፡ ዲበ፡ ምድር፨ ወታሌዕልኑ፡ ቃለከ፡ ላዕለ፡ ደመና፡ ወትመልእ፡ ለደመና፡ መየ፡ ብዙኃ፨ ወታመጽእ፡ መብረቀ፡ ዘያበርህ፡ ወይብለከ፡ መብረቅ፡ ጽኑዕ፡ አንሰ፨ ወ። መኑ፡ ፈጣሬ፡ ለጥበብ፡ ወከበታበ።ወመኑ፡ ይከሥት፡ ራእየ፡ ወይሁብ፡ ልባዌ፨ ወመኑ፡ ኆለቆ፡ ለደመና፡ በጥበቡ። ወመኑ፡ ዓቀመ፡ አዕማደ፡ ሰማይ፨ ወመኑ፡ ፈጠረ፡ መሬተ፡ ውስተ፡ ምድር፨ ወመኑ፡ አሳተናበረ፡ አድባራተ፨ (**ምዕ[ራፍ] ፴፰)** ወመኑ፡ ይሁብ፡ ሲሳየ፡ ለአናብስት፨ ወያጸግብ፡ ነፍሰ፡ አንበሳዊተ፨ **ክፍል፡ ፸፭፡** ወመኑ፡ ፈጠረ፡ አራዊተ፡ ብዙኃነ፡ ውስተ፡ ገዳም። ወመኑ፡ ይሁብ፡ ሲሳየ፡ ለእጕለ፡ ቌዓት፡ ዘይኬልሑ፡ ኀቤየ፡ አፍህርቲሃ፣ወይጻምው፡ በኃጢአ፡ ሲሳይ፨ ወተአምርኑ፡ በጊዜ፡ ትፀንስ፡ ኀየል፨ ወተኀድጎሙ፡ ለእዳጓላቲሃ፡ ውስተ፡ ጸድፍ፡ ለዓዊበ፡ ኍልቈ፡ አውራኂሃ፨ ወትጤይቅኑ፡ ጊዜ፡ ወሊዶታ፡ ወማእዜ፡ ታሰክብ፡ ውሉዳ፡ ወታሐፅን፡ ደቂቃ፡ ወታነብሮሙ፡ እስከ፡ የሀድጉ፡ ጥበ፨ ወመኑ፡ ፈጠሮ፡ ለአድገ፡ ገዳም፡ ወረሰዮ፡ አርዌ፨ ወአልቦ፡ እምሰብእ፡ ዘረሰየ፡ በላዕሌሁ፡ ዘይቀንዮ፨ ወረሰየ፡ ቤቶ፡ ወማኅደሮ፡ መካነ፡ ፄው፨ ወአአዶ፡ በሐውርተ፡ ብዙኃ፨ ወኢይፈርህ፡ እምቃለ፡ ብዙኃን፨ ዳእሙ፡ ይትራአይ፡ መልዕልተ፡ አድበር፡ ወይከይድ፡ ሐመልማላተ፨ ወለኮኑ፡ ይትሐት፡ ሬኤም፡ ከመ፡ ታስተጌ

(col. 3) ብሮ፨ ወሚመ፡ ታበይቶኑ፡ ውስተ፡ ጎልጎ፨ ወተአሥሮኑ፡ ክሳዶ፨ ወታስተጌብሮ፡ ወታሐርሰ፡ ቦቱ፡ ገራህተከ፡ በመካን፡ ፀባብ፨ ወመኑ፡ ይትሔየል፡ ላዕለ፡ ዝንቱ፡ ወያስተጌብሮ፡ ወያጸምዎ፡ ውስተ፡ ተግባርከ፨ ወትትአመኖኑ፡ ከመ፡ ውእቱ፡ ይከይድ፡ ዘርአ፡ ማዕረርከ፡ ወታዓርጎ፡ ኀበ፡ ዓውድ፨ **ከፍል፡ ፸፮።**ወመኑ፡ ፈጠራ፡ ለሰገኖ፡ ወረሰየ፡ ላቲ፡ አክናፈ፡ ከመ፡ ትስርር፡ ወትትለዓል፡ ወታሠኒ፡ ቤታ፡ ወተኀድግ፡ አንቆቅ፡ ሆሃ፡ ውስተ፡ ምድር፡ ወትከድኖ፡ በመሬት፡ ወትረስኦ፨ ወባቲ፡ አእጋረ፡ ዘአዕዋፍ፡ ወትከይድ፡ አራዊት፡ ምድር፨ ወታበዝኅ፡ ላቲ፡ አፍህርተ፡ ካልእታ፨ ወለእመ፡ ጻመወት፡ በከንቱ፡ ዘእንበለ፡ በፍርሃት፨ እስመ፡ እግዚአብሔር፡ ነዋ፡ ኣፈድፈደ፡ ጥበበ፨ ወአዕበየ፡ ወከፈላ፡ ላቲ፡ ልቡና፨ ወትትሌዓል፡ ኀበ፡ መልዕልት፡ ከመ፡ በቀልት፡ ወትስሕቅ፡ ዲበ፡ ፈፈስ፡ ወዘይጼዓኖ፨ ትክልኑ፡ ተሀብ፡ ኀይለ፡ ለፈረስ፡ ወታለብስ፡ ክዳኖ፡ ንዋየ፡ ሐቅል፡ ታደነግፆ፨ ከመ፡ አንበጣ፡ አው፡ ታፈርሆ፡ ፍርሃተ፨ **ክፍል፡ ፸፯።**ወይከሪ፡ ዕመቀ፡ ወይትሀወክ፡ ውስተ፡ ገዳም፨ ወይወፅእ፡ ይቅቀበሎ፡ ለንዋየ፡ ሐቅል፨ ወይሣለቆ፡ ለሐፅ፡ ኢይፈርህ። ወኢይደነግፅ፡ ወኢይትመየጥ፡ ድኅሪተ፡ እምፀብእ፨ ወያስተሤኒ፡ ምጕንጳቲሁ፡ ወአንጸብረቀ፡ መጥባኅቶ፡ ወሰነነ፡ ረምሑ፣ወየሐውር፡ ላዕለ፡ ምድር፡ በመዓትወቍጥዓ፨ ወኢይፈርህ፡ ቃለ፡ ቀርን፡ ወይብላ፡ ለቃሉ፡ ጽንዒ፨ ወእምርኁቅ፡ ያፄንዎ፡ ለቀትል፨ ወያደነግዖሙ፡ ለክቡራን፡ በክላሑ፨ በጥበበ፡ ዚአከኑ፡ ተፈጥረ፡ ሆበይ፨ ወይስፍሕ፡ ክነፊሁ፡ ወይሰርር፡ መንገለ፡ ቱማን፨ **ክፍል፡ ፸፰።**

f. 173r

(col. 1) ወበቃልከኑ፡ ይትሌበል፡ ንስር፡ ወያሌዕል፡ ቤቶ፡ ውስተ፡ አድባር፨ ወይሰቍር፡ ወየሐውር፡ ወይነብር፡ ላዕለ፡ ጸድፍ፨ ወይሴሰይ፡ እምነ፡ በአስገረ፡ ወይኔጽር፡ እምርሑቅ፨ ወይሴሲ፡ አፍህርቲሁ፨ እምደም፨ ወኀበ፡ ይትቃተሉ፡ ቅቱላን፡የሐ ፍሆል፡ እምደም። ወኀበ፡ ይትንብሉ፡ ዋቀላን፡ የሐውር፡ ህየ፨ **ክፍል፡ ፸፱።**ወዓዲ፡ ተናገሮ፡ እግዚአብሔር፡ ለኢዮብ፡ ወይቤሎ፡ እስመ፡ እግዚአብሔር፡ ዐቢይ፡ ውእቱ፡ ወአእምሮቱ፡ ስፋሕ፡ ወመኑ=====: ዘተጋአዞ፡ ለእግዚአብሔር፡ ወአግብኦ፡ ሎቱ፡ ተዋቅሥተ፣ **ክፍል፡ [፸]፱።**ወአውሥኦ፡ ኢዮብ፡ ቅድመ፡ እግዚአብሔርወይቤ፡ ናሁ፡ ተደመምኩ፡ ወስእንኩ፡ ዘእስጠወከ፨ ወአንበርኩ፡ እዴየ፡ ላዕለ፡ አፉየ፨ እንበይነ፡ ቃል፡ ዘኢይክል፡ አውሥኦተ፡ በእንቲኦሃ፡ ወዳግምስ፡ ኢይነብብ፡ ኪያሃ፨ **አንቀጽ፡ ፳ወ፭፡** (**ምዕ[ራፍ] ፴፱)** ወዓዲ፡ ተናገሮ፡ እግዚአብሔር፡ ወይቤሎ፡ ለኢዮብ፡ እምደመና፡ ቅንት፡ ሐቌከ፡ ከመ፡ ኃያል፡ ወለእመ፡ ኮንከ፡ ጻድቀ፡ ወዜንወኒ፡ ዘእሴአለከ፨ ወለእሙ፡ ኮንከ፡ ታአምር፡ ወለእመ፡ ትፈቅድ፡ ታጽርዕ፡ ኵነኔ፡ ዚአየ፡ ወታነጽሕ፡ ነፍስከ፨ **ክፍል፡ ፹** ብከኑ፡ መዝራዕት፡ ጽኑዕ፡ ከመ፡ እግዚአብሔር፨ ትከልኑ፡ ትንብብ፡ ቃለ፡ መደንግፀ። ከማሁ፡ ቅንት፡ ኃይለ፡ ወልብሰ፡ ትፍሥሐት፡ ለእመ፡ ኮንከ፡ ጻድቀ፡ ምእመነ፡ ወተዐፅፍ፡ ስብሐተ፡ ወስነ፡ ወብርሃን፨ ወአርኢ፡ መዐተከ፡ ወከሥት፡ ዘኮነ፡ ዐቢየ፡ ንጽሐ፡ ወከዐዎ፡ ወግድፍ፡ ኃጥአነ፡ እለ፡ ይትጋብኡ፡ ውስተ፡ መካናቲሆሙ፨ ወከድኖሙ፡ ውስተ፡ መሬት፡ ኅቡረ፨ ወቅባአ፡ ውስተ፡ ገጾሙ፡ በመሬት፡ እደዋተ፨ ወሶበ፡ አድኃነተከ፡ የማንከ፡ ይዌድስከ። **ከፍል፡ ፹ወ፩።**ወዝንተሰ፡ በሔሞት፡ ዘፈጠርክዎ፡ ምስሌከ፡ ሐሊ፡ ወርኢ፡ ውስተ፡ ግብሩ፡ ዘይበልዕ፡ ሣዕረ፡ ከመ፡ ላህም፨ ወኃይሉሂ፡ ወፅንዑ፡ የሐውር፡ ምስሌሁ፡ ወያሌዕል፡ ዘነቦ፡ ከመ፡ ዕፀ፡ ሰኖባር፨ ወይትነፋሕ፡ ስርወ፡ ከሳዱ፡ ከመ፡ ኦሞ፡ ወአእፅምቲሁ፡ ፅኑዕ፡ ከመ፡ ብርት፡ በሐፂን፨ ዘውእቱ፡ ርእሰ፡ ፍጥረታት፡ ፈጠ

(col. 2) ርክዎ፡ ከመ፡ ይትቃተል፡ ወይፅባዕ፡ እስመ፡ ይፀውርዎ፡ አድባር፡ ብዙኃን፡ ወይሰከቡ፡ ታሕተ፡ ጸላሎቱ፡ ኵሎ፡ አራዊተ፡ ገደም፡ ወውእቱ፡ ይሰክብ፡ በጸጕረ፡ ሕለት፡ ወየዐውዶ፡ ጽላሎት፡ ወቈዐተ፡ ቍላተ፨ ወለእመ፡ ረከቦ፡ ውኂዘ፡ ፈለግ፡ ኢይፈርህ፨ ወይትአመን፡ ከመ፡ ይትሜጠዎ፡ ለማየ፡ ዮርዳኖስ፡ በአፉሁ፡ ወዘኵሎ፡ ይመልከ፡ ወያፀውሮ፡ ለደመና፡ ወያነሥኦ፡ ለመሥገርቱ፨ ወአንተኒ፡ ትከልኑ፡ ተአኃዞ፡ ለአርዌ፡ በመርበብት። ወተዕስር፡ ልሶኖ፡ በሐብል፡ ወትለጕሞ፡ በልጓም፡ ወተሰቍር፡ መንኮሶ፨ ወእመአኮ፡ ሕንብርቶ፡ ወለእሙ፡ አስብቍዐከ፨ ወብዙኃ፡ ተናገረከ፡ ቃለ፡ ጥዑመ፡ ትትአመኖሙ፡ ከመ፡ ያፅንዕ፡ ለከ፡ ኪዳነ፨ ወተሐሰብ፡ ለከ፡ ገብረ፡ እስከ፡ ለዓለም፡ ወትተዋነይ፡ ቦቱ፡ ከመ፡ ይትዋንዩ፡ በዖፍ፡ ንኡስ፨ ወታነብሮ፡ ምስሌከ፡ ስቱፌ፡ ወትክፍሎ፡ ኑ፡ ኀበ፡ በዝኅ፡ ወሚመ፡ ትከልኑ፡ ትዝሐቅ፡ አናዳሁ፡ ወትመልኦ፡ ሥጋ፨ ወትሎሉኑ፡ ርእሶ፡ በለዐበ፡ እሳት።ወታነብር፡ እዴከ፡ ላዕሌሁ፡ ወኢይገብእ፡ ከመ፡ ይዘከር፡ ዝክረ፡ ጸብእ፡ ወቀትል፨ (**ምዕ[ራፍ] ፵)** ወአእምር፡ ለእመ፡ ይክል፡ አእጋሪከ፡ ሐዊረ፡ ዓቤሁ፣ወእግዚአብሔር፡ ይንሥእ፡ ሐሞቶ፡ ወኢይክል፡ ይትገሐስ፡ እምኔሁ፡ ስመ፡ ይጸንዖ፡ ወመኑ፡ ይክል፡ ከመ፡ ይቆም፡ ቀደሜየ፨ **ክፍል፡ ፹ወ፪።**ወመኑ፡ በይጐይይ፡ እምኔየ፡ ወኢይእኅዞ። ወአአምር፡ ከመ፡ ኵሉ፡ በታሕተ፡ ሰማይ፡ ውእቱ፡ ሌተ፡ ወኢያረምም፡ እምሠሪዖቱ፨ ወአነ፡ ውእቱ፡ ዘረሰይኩ፡ ሎቱ፡ ኃይለ፡ ወአፅናዕኩ፡ ላዕሊሁ፡ መዐቶ፡ ወረሰይከዎ፡ ተባዐ፡ በኃል፨ ወመኑ፡ ቀልአ፡ ልብሶ፡ ወሶበኒ፡ ወድቍ፡ ውስተ፡ መሥገርት፡ ወአኃ፡ ወመኑ፡ ዘይመጽእ፡ ወይቀውም፡ ኀቤሎ። ወመኑ፡ ለይከሥት፡ አፉሁ። **ክፍል፡ ፹ወ፫፡** እስመ፡ ሥጋ፡ እስናኒሁ፡ ያደነግፅ፡ ከመ፡ ድንጋፄ፡ ቈለት፡ ዘአራዊት፨ አፉሁ፡ ልጹቅ፡ ወኅቱም፡ ወአስናኒሁ፡ ትኵላት፡ በበይናቲሆን፨ ወኢይበወእ፡ ነፋስ፡ ማእክሎሙ፨ ወመላ

(col. 3) ትሂሁ፡ ልጹቃት፡እሐቲ፡ ላዕለ፡ ከልእታ፡ ወኢይትፈትሐ። ፨ ወብንተ፡ አዕይንቲሁ፡ ከመ፡ ፀዳለ፡ ብርሃን፨ አዕይንቲሁ፡ ከመ፡ ጸዳለ፡ ማኅቶት፡ ወይወፅእ፡ እምአፉሁ፡ አምሰለ፡ ማኅትው፨ ወከመ፡ ላሀበ፡ አፍሐመ፡እሳት፡ፅኑዕ፨ ወእምአንፉ፡ ይወፅእ፡ ጢሰ፡ ከመ፡ ጢለ፡ እሳት፡ ዘይነድድ፡ ታሕተ፡ ጽሕርት። ወእምነ፡ ነፍሱ፡ ይውኅዝ፡ ወይልሕብ፡ አፍሐመ፡ እሳት፨ ወይወጽአ፡ እምአፉሁ፡ ለሀበ፡ እሳት፨ ወከሳዱ፡ ፅኑዕ፡ ወኃያል። ወአፍርሆቱኒ፨ ወአደንግፆ፡ ቅድሜሁ፨ ሥጋሁ፡ ስቡሕ፡ ወግዙፍ። ወይሰክብ፡ ውስተ፡ መካኑ፣ ወኢይደነግዕ፡ ልቡ፨ ወፅኑዕ፡ ሥጋሁ፡ ከመ፡ ዕብን፡ ወከመ፡ ሩኴም፨ ወኃያላን፡ ይደነግፁ፡ እምፍርገቱ፨ ወእለኒ፡ ጸንዑ፡ ይደክሙ፨ እስመ፡ ለሊሁ፡ አንቀጸ፡ ፀብእ፨ ወአልቦ፡ ዘይትቃወም፡ ቅድሜሁ፡ መኑሂ፨ ወየሐውር፡ በትዕቢተ፡ ሕሊና፡ ወያደነግፅ፡ ወሐፂንኒ፡ በኀቤሁ፡ ከመ፡ ሐሰር፡ ወብርትኒ፡ ቅዳሜሁ፡ ከመ፡ ዕፅ፡ ዘይበልዖ፡ ዕፄ፨ ወኢይትመየጥ፡ እምነ፡ ቀስት፡ ወኢይደንግፅ፡ እምእለ፡ ይመሐርኩ፡ ወሞጻፍን፡ ወኀቤሁ፡ ከመ፡ ሐሰር፡ ወይስሕቅ፡ እምነ፡ ማያት፡ ዘይከውን፡ ስፍሖሙ፡ መጠነ፡ ፫፡ መዐልት፨ ወባሕርኒ፡ ከመ፡ መካነ፡ መሬት፡ ይቡስ፡ ወየሐውር፡ ውስተ፡ ቈላት ከመ፡ ዘየሐውር፡ ላዕለ፡ መሬት፨ ወኵሎ፡ ዘኢትዔበይ፡ ይረሲ፡ ውስተ፡ ሐጕል፡ ወኮነ፡ ንጉሠ፡ ላዕለ፡ ኵሉ፡ ዘይትሐወስ፨ **ክፍል፡ ፹ወ፬።**(**ምዕ[ራፍ] ፵፩)** ወዓዲ፡ ተሰጥወ፡ ኢዮብ፡ ወይቤ፡ ቅድመ፡ እግዚአብሔር፡ ነዋ፡ አእመርኩ፡ ከመ፡ እንተ፡ ከሀሊ፡ ላዕለ፡ ዝንቱ፡ ኵሉ፡ ግብራት፨ ወኢይትዐባእ፡ አምኔከ፡ ሐልዮ። ወመኑ፡ ዘይሄሊ፡ ሐልዮተ፡ ወይትገገር፡ ዘእንበለ፡ አእምሮ፨ በእንተ፡ ዝንቱ፡ መሐርከኒ፡ ወከሠትከ፡ ሊተ፡ ከመ፡ አነ፡ ኢለበውኩ፡ ወኢያእመርኩ፡ ግብረ፡ እንተ፡ ተዐቢ፡ እምኔየ። ስምዐኒ፡ ቃልየ፡ እስከ፡ እትናገር፡ ወዜንወኒ፡ በዘስአልኩከ፨ ወናሁ፡ ሰማዕኩ፡ በእንቲአከ፡ ሰሚዐ፡ በአአዛን፡ ወይእዜሰ፡ ርኢኩከ፡ ርእየ፡ ወበእንተዝ፡ አረምም፡ ወአትቀባሕ፡

f. 173v

(col. 1) መሬተ፡ ወሐመደ፨ **ክፍል፡ ፹ወ፭።**ወእምድኅረ፡ ተናገሮ፡ እግዚአብሔር፡ ለኢዮብ፡ እሎንተ፡ ቃላተ፡ ይቤሎ፡ እግዚአብሔር፡ ለኤልፋዝ፡ ተሜናዊ፡ ነዋ፡ አጽናዕኩ፡ መዐትየ፡ ላዕሌከ፡ ወላዕለ፡ አብያጺከ፡ እስመ፡ አንትሙ፡ ኢተናገርክሙ፡ ጽድቀ፡ በቅድሜየ፡ ከመ፡ ኢዮብ፡ ገብርየ፨ **ክፍል፡ ፹ወ፮።**ወይእዜኒ፡ ንሥኡ፡ ፯ አልህምተ፡ ወ፯አባግዐ፡ ወሖሩ፡ ኀበ፡ ገብርየ፡ ኢዮብ፡ ወአቅርቡ፡ ለክሙ፡ መሥዋዕተ፡ ወይጸሊ፡ በእንቲአክሙ፡ ኢዮብ፡ ገብርየ፨ ወእስምዕ፡ ጸሎቶ፡ በእንቲአክሙ፨ ወኢይሬሰየክሙ፡ ጽእለተ፡ እስመ፡ ኢነበብክሙ፡ ርቱዐ፡ በቅድሜየ፡ ከመ፡ ኢየብ፡ ገብርየ፨ **ክፍል፡ ፹ወ፯።**ወሖሩ፡ ኤልፋዝ፡ ቴሜናዊ፡ ወብልዳዶስ፡ ሹሐዊ፡ ወሱፋር፡ ነዐማዊ፡ ወገብሩ፡ በከመ፡ አዘዞሙ፡ እግዚአብሔር፡ ወሰምዐ፡ እግዚአብሔር፡ ቃሎ፡ ለኢዮብ፡ በእንቲአሆሙ፨ **ክፍል፡ ፹ወ፰።**ወአግብአ፡ እግዚአብሔር፡ ሠናያቲሁ፡ ለኢዮብ፡ ላዕሌሁ፡ ወውእቱ፡ ይጼሊ፡ በእንተ፡ አርካኒሁ፡ ወአፈድፈደ፡ እግዚአብሔር፡ ምክዕቢተ፡ እምነ፡ ኵሉ፡ ዘኮነ፡ ሎቱ፡ እምቅድመ፡ ይትመከር፨ ወመጽኡ፡ ኵሎሙ፡ አኀዊሁ፡ ወእለ፡ የአምርዎ፡ እድ፡ ወአንስት፨ ወዓዲ፡ ኵሎ፡ እለ፡ ኮኑ፡ ያአምርዎ፡ እምቅድመ፡ ዝንቱ፨ ወበልዑ፡ ወሰትዩ፡ ምስሌሁ፡ ውስተ፡ ቤቱ፡ ዘነበረ፡ ይትመከር፡ ባቲ፡ ምንዳቤ፡ ዘኮኑ፡ እሙንቱ፡ ይጸልእዎ፨ ወናዘዝዎ፡ ላዕለ፡ መካራ፡ ዘተመከረ፡ ቦቱ፡ እመከራ፨ **ክፍል፡ ፹ወ፱፡** ወወሀቦ፡ ኵሉ፡ ብእሲ፡ እምኔሆሙ፡ አባግዐ፡ ወአእኑገ፡ ወርቅ። ወባረከ፡ እግዚአብሔር፡ ለኢየብዲበ፡ ኵሉ፡ ንዊዩ፨ ወረሰየ፡ ምግባሮ፡ በደኃሪ፡ ሠናይ፡ እምቀዳሚ፨ ወኮነ፡ ሎቱ፡ ፲፻ወ፬፻ ፡ አባግዕት፨ ወ፰፻ አግማል፨ ወ፲፻፡ ጽምድ፡ ብዕራይ። ፲፻፡ አእዱግ፨

(col. 2) ወተወልዱ፡ ሎቱ፡ ፯ ደቂቅ፡ ወ፲ አዋልድ፤ወሰመየ፡ ስመ፡ አዋዕዲሁ፡ ለቀዳሚት፡ አይማማ፡ ወለካልእት፡ ቀሱአ፨ ወእንተ፡ ትንእሰ፡ ቀርናፋኻ፨ ወኢኮነ፡ በስን፡ ከመ፡ አዋልዲሁ፡ ለኢዮብ፡ በውስተ፡ ኵሉ፡ ምድር፡ ወአውረሶን፡ አቡሆን፡ ርስተ፡ ምስለ፡ አኃዊሆን፡ ክፍል፡ ፺፡ ወሐይወ፡ ኢዮብ፡ እምድኅረ፡ ዝንቱ፡ ፻ወ፵ ዐመተ፨ ወበመጽሐፈ፡ ቅብጢ፡ ይብል፡ ፻ወ፸ዓመት፨ ወኵሉ፡ ዓመታቲሁ፡ ለኢዮብ፡ ፪፻፵ወ፰ዓመት፨ ወርእየ፡ ኢዮብ፡ ደቂቆ፡ ወደቀቀ፡ ደቂቁ፡ እስከ፡ ራብዕ፡ ትውልድ፨ ወልህቀ፡ ኢዮብ፡ ወጸግበ፡ መዋዕሉ፡ ወሞተ፡ በርስዕ፡ ሠናይ፡ ወጽድቅ፡ ወበንጽሕ፨ ተፈጸመ፡ መጽሐፈ፡ ኢየብ፡ ነቢይ፡ ወጻድቅ፡ በረድኤተ፡ እግዚአብሔር፡ ወኁልቈ፡ ምዕራፋቲሁ፡ ወ፭፨ ስብሐት፡ ለእግዚአብሔር፡ ለሥሉስ፡ ቅዱስ፡ እስከ፡ ለዓለመ፡ ዓለም፡ አሜን፨ ፨ ፨ ፨ ይቤሉ፡ መተርጉማን፡ እስመ፡ ኢዮብ፡ ውእቱ፡ ኢዮባብ፡ ወልደ፡ ዘራኽ። ወልደ፡ ራግዋል፡ ወልደ፡ ዔሳው፡ ወልደ፡ ይስሓቅ፡ ወልደ፡ አብርሃም፨ ወይቤሉ፡ ካልኣኒሆሙ፡ እስመ፡ ልሳኑ፡ ለኢዮብ፡ ኮነት፡ ሶርያዊተ፨ ወቦእለ፡ ካልአን፡ መትርጕማን፡ እስመ፡ ደቂቀ፡ እግዚአብሔርሰ፡ ዘይቤ፡ መላእክት፡ እመንቱ፨ ወድርሰምሰ፡ ይሔሱ፡ ዘንተ፡ ዘይቤ፡ ሰብእ፡ ኄራን፡ እሙንቱ፡ እምሰብአ፡ ምሥራቅ፡ ዘቦሙ፡ ልማደ፡ ከመ፡ ያስተጋብኡ፡ በበሠርቅ፡ ወርኅ፡ ወይሰውዑ፡ መሥዋዕተ፡ ለእግዚአብሔር፡ ይትባረክ፡ ስሙ፨ ይቤ፡ መተርጕም፡ ያሌቡ፡ በእንተ፡ እለ፡ ሀለዎሙ፡ ይማኅርክዎ፡ ለልብንያን፡ መላእክተ፡ እሙንቱ፡ በትእዛዘ፡ እግዚአብሔር፡ ስብሐት፡ ለእግዚአብሔር፡ ወላዕለ፡ ===== ማርያም፡ (ሥና)፡ ይኩን፡ ምሕረቱ፡ ለዓለመ፡ ዓለም፡ አሜን፨ ፨ ፨